Datasets:

MLRS

/

maltese_news_headlines

like 0

Follow

Maltese Language Resource Server 25

[ "Ikkuntattjat mill-ILLUM Anton Refalo la jiċħad u lanqas jikkonferma..jikkunsidra li ma jikkontestax l-elezzjoni ġenerali li jmiss", "Il-gazzetta ILLUM tinsab infurmata li f’Ġunju li għadda, il-Prim Ministru Joseph Muscat offra lill-eks Ministru għal Għawdex, Anton Refalo, il-Ministeru tal-Biedja u Sajd.", "Dakinhar Refalo kien minnufih irrifjuta l-offerta ta’ Muscat.", "Sorsi ferm qrib il-Partit Laburista żvelaw li għalkemm Refalo kien infurmat minn qabel l-eżitu tal-aħħar elezzjoni ġenerali li hu ma kienx se jiġi maħtur Ministru għal Għawdex, hu xorta stenna li jinħatar f’kariga differenti.", "Minkejja dan jidher li l-Ministeru li offrielu l-Prim Ministru ma kienx dak li stenna Refalo.", "Il-pożizzjoni mbagħad ingħatat liż-żagħżugħ Għawdxi u kompetitur dirett ta’ Refalo, Clint Camilleri.", "Id-deċiżjoni ta’ Muscat li jħalli barra lill-veteran Labursita mill-kabinett tiegħu filwaqt li jaħtar lil Justyne Caruana bħala Ministru ta’ Għawdex urtat mhux ftit lil diversi sostenituri ta’ Refalo, ħafna minnhom partitarji Laburisti u oħrajn li għażlu jivvutawlu u jkomplu fuq kandidati Nazzjonalisti.", "Justyne Caruana b’3,189 vot kisbet, 1,664 anqas vot tal-ewwel preferenza minn Refalo li kiseb 4,853 vot.", "Camilleri kiseb 2,466 vot.", "Id-deċiżjoni ta’ Muscat li jneħħi lil Refalo minn Ministru ta’ Għawdex, tant kienet urtat nies li ftit jiem wara tnediet ukoll petizzjoni onlajn indirizzatta lejn Kastilja bl-għan li l-Prim Ministru jerġa’ jikkunsidra d-deċiżjoni tiegħu.", "Din il-petizzjoni s’issa kienet iffirmata minn 250 persuna biss.", "Ikkuntatjat mill-gazzetta ILLUM, il-backbencher Laburista, ma ċaħadx la li l-Prim Ministru offrielu dan id-dekasteru u lanqas li hu rrifjutah", "“La niċħad u lanqas nikkonferma, ma nixtieqx nagħti kummenti.", "L-affarijiet li ngħidu jien u l-Prim Ministru jibqgħu bejnietna, dawn mhumiex affarijiet ta’ fuq il-gazzetti,” saħaq Refalo.", "Dak iż-żmien, Muscat kien indika li Refalo ried biss ikun fil-kabinett bħala Ministru ta’ Għawdex.", "Apparti minn dan xaharejn biss qabel l-elezzjoni bikrija tal-2017, din il-gazzetta kienet żvelat li r-relazzjoni bejn Refalo u Muscat kienet iggravat ferm.", "Dakinhar nies li tkellmu mal-ILLUM kienu żvelaw ukoll li l-Ministeru ta’ Għawdex kien sar qisu l-ETC.", "L-istess sorsi żvelaw ukoll li jekk Muscat jibqa’ ma joffri l-ebda portafoll li Refalo jqis bħala attraenti, dan se jkun qed jikkunsidra bis-serjetà li ma jikkontestax l-elezzjoni ġenerali li jmiss.", "Meta mistoqsi minn din il-gazzetta jekk għandux fil-pjanijiet tiegħu li jikkontesta l-elezzjoni ġenerali li jmiss, Refalo qal “meta tasal l-elezzjoni li jmiss nara, s’issa għadni hemm nivvota u nagħmel parti mill-Partit Laburista.”", "Intant din il-gazzetta staqsiet ukoll lill-eks Ministru jekk hux se jkun qed jikkontesta l-elezzjonijiet tal-Parlament Ewropew hekk kif kien irraportat f’ġurnali oħrajn.", "Fuq din Refalo kien pront sabiex jassigurana li ma kienx se jikkontesta għall-Elezzjonijiet tal-Parlament Ewropew li se jsiru s-sena d-dieħla.", "Lura fl-2016, meta mistoqsi minn din il-gazzetta jekk iħossux offiż, kieku Muscat ma jerġax jafda f’idu l-Ministeru ta’ Għawdex f’leġiżlatura oħra, Refalo kien sostna hekk; “nieħu għalija kieku l-proġetti li bdejna jitwaqqfu.", "Proġetti ta’ fejda bħal dak tal-Pjazza ta’ Franġisk li għaddej bħalissa.", "Jiena lil Għawdex inħobbu u se nibqa’ naħdem kemm nista’ biex nagħmlu aħjar.", "Twelidt hawn, irrid ngħix hawn, nara lil uliedi jiżżewġu hawn u fl-aħħar irrid imut hawn.”" ]

[ "Fi tmiem il-ġimgħa li għaddiet f’Pariġi ġie organizzat il-Grand Prix Internazzjonali ta’ Franza.", "Total ta’ tliet plejers Maltin ħadu sehem, b’Jurgen Balzan jikseb l-aħjar riżultat bir-rebħ tal-kategorija ta’ taħt id-19-il sena.", "Balzan ddomina l-kategorija fil-grupp rispettiv u fil-finali għeleb lil Louison Giuaux ta’ Rochefort 1-0 fil-ħin miżjud.", "Is-Sibt fil-kategorija tal-veterani, Jason Pisani ta’ Master Sanremo wasal sal-barrage wara l-gruppi fejn inqala’ kontra Daniel Sheen ta’ Royal Kaisermuhlen tal-Belġju 2-1.", "Fil-kategorija Open, Massimo Cremona ta’ Napoli Fighters, wasal sal-kwarti tal-finali fejn kien eliminat 4-3 wara l-ħin barrani kontra Christophe Dheur ta’ Charleori.", "Fil-kategorija tat-timijiet, it-tim ta’ Pisani wasal sas-semifinali u kien megħlub 2-1 mit-tim Belġjan Charleroi.", "Stembert li magħhom jilgħab Jurgen Balzan, wasal sal-finali iżda kien megħlub 2-0 ukoll minn Charleroi.", "Il-Ħadd li ġej u l-ġimgħa ta’ wara, il-MTFSA tkompli l-kampjonati domestiċi fuq bażi individwali u l-kampjonat tal-klabbs fil-każin Banda San Ġorġ f’Bormla." ]

[ "Fuq l-istazzjon tiegħu, il-Kap Nazzjonalista Adrian Delia kompla jiftaħ attakk mill-aktar qalil fil-konfront tal-predeċessur tiegħu, Simon Busuttil.", "It-Tnejn filgħaxija, Adrian Delia u n-nies tiegħu kienu kostretti li jorganizzaw programm mhux skedat minn qabel sabiex il-Kap iwieġeb għall-pressjoni li bdew jagħmlulu għadd ta' deputati tiegħu li ħarġu għonqhom għal Simon Busuttil.", "Fi programm ta' siegħa, li Delia qagħad attent li mqar ma jsemmix darba l-isem ta' Simon Busuttil, Delia xorta fetaħ attakk fuq Busuttil u b'dikjarazzjonijiet ċari u iebsin reġa' wera l-bieb ta' barra lil Simon Busuttil.", "Delia ma qagħad jogħmodha u tgħajjar kemm felaħ ma' Busuttil li fi kliemu stess hemm bżonn ta' tisfija sħiħa mit-tmexxija ta' Busuttil.", "U qed nissaffew u nkunu f'pożizzjoni li nibnu fuq pedament iktar b'saħħtu.", "U jekk qatt kien hemm dubju li l-kriżi u l-qasma fil-Partit Nazzjonalista waslet fl-ogħla livelli, il-Kap innifsu kkonferma li hemm żewġ klikek fil-partit li jmexxi hu.", "Imma biex jingħaqad il-partit hemm bżonn miż-żewġ naħat niġu flimkien mhux min-naħa waħda biss.", "Intervistat minn Frank Psaila, li żgur qanqal memorji li kien wieħed mill-uċuh li fuq il-midja Nazzjonalista imbotta l-gidba tal-Egrant, Adrian Delia beda jibża' għal postu u staqsa għalfejn mhux kullħadd qed jieħu l-linja li ħa hu.", "Għalfejn qed issir din il-ġlieda?", "Għalfejn?", "Għal persuna, għal oħra, għal grupp għall-ieħor?", "Għal poter, għalfejn?", "Għal ħakma?" ]

[ "Minn VICTOR VELLA", "Hekk kif bħalissa il-pajjiżi Ewropej u pajjiżi oħra madwar id-dinja jinsabu iffukat fuq l-imxija tal-COVID19, investigaturi u uffiċjali tas-sigurtà għandhom ħarsithom banda oħra.", "Sorsi qrib uffiċjali tas-sigurtà f’pajjiżna li tkellmu ma’ Inewsmalta saħqu fuq kif l-akbar problema li qed jaraw fil-preżent mhix dik marbuta mal-COVID19, imma l-fatt li dak li ħolqot il-COVID19 se jwassal biex se jiżdied ir-riskju minn terroriżmu bioloġiku.", "Sorsi li tkellmu magħna qalilna li “ħarsitna tinsab lil hinn minn dak li għaddej bħalissa.", "Bħala pajjiż u mhux aħna biss imma l-pajjiżi l-oħra ukoll, issa jridu jkunu ippreparati minħabba li r-riskju ta’ terroriżmu bioloġiku issa qed jiżdied.", "Issa ma nistgħux neskludu attakki bioloġiċi minn viruses jew bacteria.", "Il-COVID19 uriet li attakk simili, se jagħmlu ferm aktar impatt u ħsara”.", "L-istess sorsi qalulna li “qegħdin nippreparaw għal dawn.", "Għandna preparamenti ippjanati, fejn se nkunu qed nippjanaw taħriġ u anke naġġornaw dak li għandu jsir f’każ ta’ attakki simili.", "Nistgħu ngħidu ukoll li anke bejn il-pajjiżi din il-kwistjoni qed tkun fuq l-aġenda ukoll”.", "L-istess sors qalilna li hu fatt li llum kull pajjiż hu vulnerabbli għal terroriżmu bioloġiku.", "Saħaq li “diġa qegħdin jinħarġu rapport dettaljati li juru li dak li seħħ bil-COVID19, jista’ jkollu impatt sinifikanti fuq it-terroriżmu madwar id-dinja.", "It-tħassib hu li l-effett devastanti li ħoloq il-COVID19 jista’ jwassal biex it-terroristi jitfgħu ħarsithom fuq it-terroriżmu bioloġiku.", "L-istess sors qalilna li “nistgħu ngħidu li miċ-Ċentru tal-Prevenzjoni u l-Kontroll tal-Mard tal-Unjoni Ewropea diġa qed twassal il-messaġġ  li l-awtoritajiet tas-saħħa mhux biss iridu ikunu ippreparati għall-pandemija li jmissi, imma anke għal theddid bioloġiku u theddid ieħor.", "Qed nitkellmu fuq allarm kmieni biex b’hekk jidħlu mill-ewwel miżuri li jipproteġu”.", "Jisħaq li “fost il-preparamenti li rridu naraw f’pajjiżna hu dak li jkun hemm intensive care units ippreparati biex jibdew jiffunzjonaw u ilbies protettiv." ]

[ "Norman Darmanin Demajo ilu President tal-MFA sa mill-2010", "Il-President tal-Malta Football Association (MFA) Norman Darmanin Demajo għadu kemm ħabbar illi mhux se jikkontesta l-elezzjoni għat-tmexxija tal-MFA li se ssir f'Lulju li ġej.", "Darmanin Demajo ilu President tal-MFA mill-2010 meta fil-Laqgħa Ġenerali Annwali ta’ dakinhar rebaħ lill-Joe Mifsud.", "Skont tvm.com.mt Darmanin Demajo ħabbar dan ftit minuti ilu biss.", "Għalkemm xejn għadu mhux uffiċjali jidher li ż-żewġ favoriti biex jikkontestaw huma Chris Bonnett, avukat, eks-Viċi President tal-MFA u impjegat tal-UEFA u Bjorn Vassallo, eks Segretarju ġenerali tal-MFA u impjegat tal-FIFA." ]

[ "Intrebħet bejn żewġ biljetti is-Super Five illejla.", "In-numri rebbieħa huma 4, 6, 5, 24, 27.", "Bejnithom dawn iż-żewġ ġokaturi rebħu €1,580,152.20.", "Il-biljetti nxtraw minn Tas-Sliema u mill-Ħamrun.", "135 ġokaturi qatgħu erba’ numri u ħadu bejniethom €1,087.85.", "B’dan il-premju rekord marru tajjeb ir-riċevituri tal-lottu, li biegħu aktar biljetti mis-soltu.", "Iżda mill-banda l-oħra inkwieta xi ftit lil bejjiegħa tal-ħwienet bi wħud minnhom ilmentaw għax kellhom tnaqqis fil-bejgħ." ]

[ "Mohammed Al Hassan Fakrun, ta' 51 sena minn Benghazi, kien akkużat li bagħbas f'passaport tal-Gwatemala, kien jaf li qed jagħmel użu minnu u forġa dokumenti tal-immigrazzjoni.", "Il-każ kien innutat l-Erbgħa, meta l-akkużat kien se jitlaq lejn Istanbul, bl-uffiċjali tal-immigrazzjoni jindunaw li huwa kien fil-pussess ta' dak li deher bħala passaport falz.", "Sa 18-il xahar ilu, Fakrun kien jgħix Malta, u bħalissa jgħix fil-Ġordan u jaħdem it-Turkija.", "Id-difiża talbet għall-ħelsien mill-arrest.", "Din ingħatat mill-Qorti fuq depożiti ta' elf ewro u garanzija personali ta' erbat elef ewro, filwaqt li kien imwissi li jekk il-kundizzjonijiet imposti fuqu, se jkun arrest u jkun konfiskat il-bond ta' ħamest elef ewro." ]

[ "Konfiskata kunsinna ta’ madwar 64,000 sigarett tal-klutrabandu minn fuq lanċa Maltija, hekk kif waslet fil-Port il-Kbir mil-Libja ilbieraħ filgħodu.", "It-tfittxija saret minn membri tat-Taqsima tal-Infurzar tad-Dwana li għamlu tfittxija għal għarrieda fuq il-lanċa.", "Irriżulta li l-lanċa, li għandha reġistrazzjoni Maltija, kienet qiegħda ġġorr 63,600 sigaretti tal-kuntrabandu li fuqhom hemm ‘il fuq minn €12,500 f’dazji u taxxi.", "Is-sigaretti u l-lanċa ġew miżmuma mid-Dwana għal aktar investigazzjoni.", "Din hija t-tielet qabda fl-aħħar xahar u nofs.", "Fil-bidu ta’ Mejju li għadda, il-pulizija u l-uffiċjali tad-Dwana qabdu żewġ konsenji kbar ta’ sigaretti li fuqhom ma tħallsitx it-taxxa.", "Iż-żewġ konsenji nstabu separatament fuq żewġ dgħajjes.", "L-ewwel qabda saret fuq lanċa tas-sajd fejn instabu aktar minn 90,000 sigarett tal-kuntrabandu u ftit sigħat wara fuq cabin cruiser nstabu mal-450,000 sigarett tal-kuntrabandu." ]

[ "Imtella' Settembru 17, 2020 - Aġġornata 17 Ta' Settembru, 2020 12:46pm", "Dimostranti indġeni fil-Kolombja waqqgħu l-istatwa tal-konkwistatur Spanjol Sebastián de Belalcázar fil-belt ta' Popayán.", "Il-pulizija ħarsu lejn membri tal-komunità Misak huma u jużaw ħbula biex jiġbdu l-istatwa.", "Sebastián de Belalcázar kien waqqaf il-belt fl-1537.", "Il-mexxejja tal-komunità indiġena jgħidu li de Belalcázar jirrapreżenta ħames sekli ta' ġenoċidju u skjavitù.", "Il-komunità Misak twaħħal f'de Belalcázar għall-qtil tal-antenati tagħha u teħid ta' art.", "Is-Sindku ta' Popayán qal li dan kien att ta' vjolenza kontra simbolu ta' belt multikulturali.", "De Belalcázar mexxa numru ta' spedizzjonijiet fil-Majjistral tal-Amerika t'Isfel u waqqaf ukoll dik li llum hija l-kapitali tal-Ekwador, Quito.", "It-twaqqigħ ta' statwi assoċjati ma' l-iskjavitù u l-kolonjaliżmu spiċċa att prominenti fil-protesti Black Lives Matter li kienu qed isiru fl-Istati Uniti u fl-Ewropa.", "Il-moviment kien fuq quddiem f'demostrazzjonijiet li bdew wara l-mewt tar-raġel Afro-Amerikan George Floyd waqt li kien fil-kustodja tal-pulizija.", "Kienu saru protesti kbar fl-Istati Uniti u bnadi oħra fid-dinja kontra l-brutalità mill-pulizija u d-diskriminazzjoni razzjali." ]

[ "Bħal-lum 15 -il sena ilu, il-poplu kien tbikkem meta sema' bl-aħbar ta' 5 żgħażagħ li tilfu ħajjithom f'wieħed mill-agħar jekk mhux l-agħar inċident tat-traffiku li qatt seħħ fil-gżejjer.", "Il-5 żgħażagħ kienu kollha mill-Qrendi u kienu sejrin lura darhom għall-ħabta tas-12.45 ta' filgħodu, meta l-vann li kienu fih, tilef il-kontroll u baqa' dieħel f'ħajt fit-triq li mir-Rabat tagħti għal Ħaż-Żebbuġ.", "Iż-żewġ passiġġieri l-oħra wkoll ġarrbu ġrieħi; passiġġier minnhom gravi.", "Huma kienu qed jirritornaw minn attività bejn il-ħbieb fir-Rabat. kienu dilettanti tal-festa u membri tal-Kumitat taż-Żgħażagħ tal-Klabb tal-Banda ta' Santa Marija.", "Xtaqna permez zta' dan l-artiklu, insellmu l-memorja ta' dawn l-għeżież li tilfu ħajjithom f'età daqshekk żgħira.", "inċident", "santa marija", "żebbuġ" ]

[ "Aidan Friggieri, plejer ta’ 21 sena li diġà lagħab aktar minn 100 logħba fil-Kampjonat Premier.", "Żagħżugħ li lagħab ma’ tliet klabbs fl-ogħla diviżjoni Maltija u għandu mira li xi darba jirnexxilu jilgħab barra minn Malta.", "Fil-passat, Friggieri kellu provi ma’ klabbs barranin iżda għal xi raġuni jew oħra qatt ma saru realtà.", "Mistoqsi x’diffikultajiet isibu barra minn Malta, Friggieri wieġeb hekk: “Diffikultajiet issib ħafna għax hemm futbol biss mhux tqum tmur għax-xogħol jew skola u anki bħala training, titħarreġ darbtejn.", "Mhux faċli, irrid nibqa’ naħdem, għadni żgħir u ċ-ċans jiġi żgur.”", "Fiż-żmien meta Aidan Friggieri lagħab ma’ Sliema Wanderers, kien hemm mal-klabb l-attakkant internazzjonali Malti Michael Mifsud.", "Bil-prestazzjonijiet li kellu fil-bidu tal-karriera tiegħu, ħafna bdew ixebħu lil Friggieri ma’ Mifsud, anki minħabba l-veloċità u t-tul tiegħu.", "Hu jinsab grat tal-għajnuna li rċieva mingħand Mifsud u ammetta li dan il-fatt tefa’ xi tip ta’ pressjoni fuqu.", "Iżda x’wassal biex Aidan Friggieri telaq lil Sliema?", "“Kien hemm ħafna raġunijiet fejn kelli niċċaqlaq u dejjem nara għall-aħjar tiegħi fejn nista’ nikber u nilgħab iktar.”", "L-esperjenza ma’ St. Andrews kienet imħallta hekk kif anki minħabba li weġġa’ f’xi okkażjonijiet, ma kellux il-kontinwità mixtieqa, bit-tim ma jibqax b’saħħtu kemm kien meta ngħaqad magħhom.", "“Bdejt ħafna pożittiv fejn kellna tim tajjeb ħafna imma imbagħad kellna d-diffikultajiet.", "Spiċċajna f’pożizzjoni ħażina għaliex spiċċajna relegati imma dawk titgħallem minnhom.”", "B’St. Andrews relegati, Aidan Friggieri xtaq jibqa’ fil-Kampjonat Premier u għażel lil Gudja United għaliex “rajt li l-kowċ ħa jemmen fija, nista’ nikber, nerġa’ naħdem kif kont u finalment nagħmel il-pass li jmiss biex nilgħab barra minn Malta.”", "Gudja kellhom bidu ftit diffiċli fil-Kampjonat Premier hekk kif wara erba’ draws sofrew erba’ telfiet konsekuttivi, sakemm waslet l-ewwel rebħa kontra Birkirkara t-Tnejn li għadda.", "Aidan Friggieri jsostni li jemmen fit-tim u l-kowċis li jistgħu jdawru l-folja u t-tim isalva postu fl-ogħla diviżjoni.", "Aidan Friggieri għamel id-debutt fil-Kampjonat Premier ma’ Sliema Wanderers fit-30 ta’ Novembru tal-2014 fl-età ta’ 16-il sena.", "Kien il-kowċ Stephen Azzopardi li tah id-debutt fit-telfa ta’ 2-0 kontra Floriana u reġa’ daħal bħala sostitut fil-logħba ta’ wara kontra Hibernians.", "L-ewwel gowl tiegħu fil-Kampjonat Premier wasal fl-14 ta’ Diċembru tal-2014 fir-rebħa ta’ 3-1 kontra Qormi.", "Hu kien għamel l-iskor 3-1 fit-72 minuta f’dik li kienet l-ewwel logħba tiegħu li beda mill-bidu.", "Fl-istaġun 2014/15 hu lagħab aktar logħbiet u fl-istaġun ta’ wara kien plejer regolari fit-tim Slimiż fejn anki kien parti mit-tim li rebaħ l-FA Trophy.", "Iżda fl-istaġun 2016/17, Friggieri tilef postu fl-iskwadra mmexxija minn John Buttigieg u f’Jannar tal-2017 hu beda esperjenza ġdida fil-Kampjonat Premier ma’ St. Andrews.", "Il-winger lagħab l-ewwel logħba mal-klabb il-ġdid tiegħu fid-draw ta’ 1-1 kontra Valletta lejn tmiem Jannar.", "L-esperjenza ta’ Friggieri ma kinitx l-aqwa waħda possibbli hekk kif lejn tmiem l-istaġun 2017/18 tilef diversi logħbiet u fl-istaġun li għadda naqas li jsib ix-xibka.", "B’St. Andrews ikunu dgħajfa fit-tieni parti tal-istaġun, Friggieri ftit seta’ jiffjorixxi u bit-tim li spiċċa relegat għall-Ewwel Diviżjoni, għażel li jħalli lill-klabb.", "F’dan is-sajf, Friggieri ngħaqad ma’ Gudja United bl-għan li jilgħab regolari u jtejjeb il-kwalitajiet tiegħu wara li kien ġej minn staġun diffiċli.", "Sa issa hu lagħab f’sitt logħbiet tal-kampjonat u skorja żewġ gowls kontra l-eks klabb Sliema Wanderers u Gżira United.", "Hu tilef tliet logħbiet minħabba li kien imweġġa’.", "B’kollox sa issa fil-Kampjonat Premier, Aidan Friggieri skorja total ta’ 11-il gowl fi ftit aktar minn 100 logħba fil-Kampjonat Premier.", "Żgur li l-aħjar esperjenza ta’ Aidan Friggieri mat-tim nazzjonali kienet lura fl-2014 meta bħala parti mit-tim nazzjonali ta’ taħt is-17-il sena, lagħab fil-fażi finali tal-Kampjonat Ewropew li sar f’pajjiżna taħt it-tmexxija ta’ Sergio Soldano.", "F’dik l-edizzjoni, Friggieri kien sab ix-xibka kontra l-Olanda.", "“Konna tajjeb ħafna anki bħala grupp konna magħqudin, konna naħdmu flimkien immorru wara l-iskola hemm, nagħmlu ħafna sigħat flimkien, naraw il-videos, training, jiġifieri l-atmosfera kienet tajba u kienet professjonali kif għandha tkun.”", "Bħalissa Aidan Friggieri jifforma parti mit-tim nazzjonali Malti ta’ taħt il-21 sena mmexxi minn Silvio Vella u għadu eliġibbli li jilgħab ma’ din l-iskwadra fil-kompetizzjoni li għadha kif bdiet.", "Iżda hu għadu jrid jiġi msejjaħ mal-iskwadra nazzjonali tal-kbar.", "Madankollu Friggieri jibqa’ pożittiv li għad fadallu x’jitgħallem u jemmen “li jiġi merħba bih, imma jien ħa nibqa’ naħdem u nżomm saqajja mal-art.”" ]

[ "Din il-ġimgħa ħarġet statistika tal-Eurostat dwar il-moviment tal-Ewropej fl-Ewropa u l-movimenti minn u lejn il-kontinent.", "U x’jirriżulta dwar pajjiżna?", "L-ILLUM tagħti ħarsa lejn iċ-ċifri", "Malta baqgħet wieħed mill-iktar pajjiżi fl-Unjoni Ewropea kollha illi għandha karozzi, ras għal ras, “unur” li fil-fatt Malta ilha żżomm għal dawn l-aħħar snin.", "Ċifri maħruġin mill-Eurostat din il-ġimgħa u li jitrattaw il-moviment tan-nies minn, lejn jew fi ħdan l-UE juru kif għal kull 1,000 resident fl-2017 f’pajjiżna kien hawn 613-il karozza, jiġifieri t-tielet l-ogħla fl-UE.", "Qabilna kien hemm biss il-Lussemburgu b’670 karozza kull 1,000 resident u l-Finlandja b’617-il karozza kull 1,000 resident.", "Inqas minn Malta, għalkemm viċin ħafna, hemm Ċipru b’600 karozza u l-Polonja b’593 karozza għal kull 1,000 resident.", "Għad għandna ħafna karrakki f’Malta?", "Karrakka, hija karozza antika ħafna.", "Sa ftit żmien ilu, xena pjuttost komuni fit-toroq ta’ Malta.", "Imma llum x’inhi s-sitwazzjoni?", "Fl-2017, skont iċ-ċifri tal-Eurostat 7.3% tal-karozzi fit-toroq tagħna kienu ilhom inqas minn sentejn fit-toroq.", "Min-naħa l-oħra 9% kienu ilhom minn sentejn sa ħames snin u 24.3% kienu ilhom bejn ħames u 10 snin fit-triq.", "L-akbar numru ta’ karozzi huma fil-faxxa ta’ 10 snin jew aktar, fil-fatt 59.4% tal-karozzi f’Malta fl-2017 kellhom iktar minn 10 snin.", "B’tal-linja jaqbillek?", "Jekk inħarsu lejn in-numri jidher li l-maġġoranza assoluta tan-nies li jgħixu hawn (mhux qed ngħoddu l-ħafna turisti li jużaw it-trasport pubbliku) ma jemmnux li b’tal-linja jaqbillek.", "L-aħbar it-‘tajba’, jekk tista’ ssejħilha hekk, hija li din hija n-norma f’ħafna mill-pajjiżi fl-UE.", "Fil-fatt f’Malta 82.6% jużaw il-karozza privata tagħhom, dan filwaqt li huma biss 17.4% li jużaw tal-linja jew xi forma ta’ trasport ieħor.", "Fl-UE, il-medja ta’ nies li jużaw il-karozzi hija ta’ 82.9%, bejn wieħed u ieħor daqs Malta.", "Tal-linja tintuża minn 9.4% tal-Ewropej, filwaqt li 7.7% jużaw il-ferroviji.", "Malta tospita...", "L-UE għandha prinċipju partikolari, li kif qed naraw fil-kwistjoni tal-BREXIT ma tiċċaqlaqx minnu; il-prinċipju tal-moviment ħieles tan-nies minn pajjiż tal-UE għall-ieħor.", "Dan il-prinċipju huwa użat ħafna minn studenti li jmorru jistudjaw f’pajjiżi oħrajn tal-UE.", "Fl-2017 kien hemm 1.7 miljun student fl-UE li mar jistudja f’pajjiż ieħor Ewropew.", "F’Malta 8.3% ta’ dawk li jinsabu fl-edukazzjoni terzjarja ġejjin minn pajjiżi oħrajn.", "Fil-Lussemburgu 46.7% tal-istudenti ġejjin minn pajjiżi oħrajn, f’Ċipru 21% u l-Awstrija 17%.", "Il-pajjiżi fejn hemm l-inqas persuni Ewropej jistudjaw fil-livell terzjarju huwa l-Kroazja b’2.9% segwit minn Spanja bi 3.2%.", "Malta tinsab fuq quddiem fejn jirrigwarda l-impjiegi u taqbeż il-medja Ewropea f’kull każ.", "Fil-fatt 73.9% tal-Maltin jinsabu f’impjieg, ftit iktar mill-medja Ewropea ta’ kemm jinsabu f’impjieg persuni nattivi fil-pajjiż inkwistjoni .", "80.3% ta’ dawk li ġejjin mill-UE u li jinsabu f’pajjiżna wkoll jinsabu f’impjieg, imqabbel mas-77% bħala medja fl-UE.", "Min-naħa l-oħra 77.3% ta’ dawk li ġejjin minn pajjiżi barra l-UE u li jinsabu Malta qegħdin f’impjieg.", "Il-medja fl-UE hija ta’ 59.3%.", "Mal-popli anzjani", "Il-poplu Malti mhuwiex l-aktar wieħed żagħżugħ, fil-fatt huma 14.3% dawk li għandhom inqas minn 15-il sena f’pajjiżna.", "Dan ipoġġina inqas mill-Irlanda (22%), l-Estonja (18.4%), ir-Renju Unit (18.2%), Franza (18.1%) u l-Latvja (18%), fost oħrajn .", "Malta fil-fatt hija fost il-pajjiżi l-inqas li għandhom persuni ta’ 15-il sena jew inqas.", "Il-pajjiż bl-inqas persuni ta’ dawn l-etajiet fl-UE huwa l-Italja, bi 13%.", "Il-popolazzjoni Maltija vs dik barranija", "Skont dawn iċ-ċifri, fl-2017 86% tal-popolazzjoni f’Malta kienet magħmula minn Maltin.", "8.1% kienu barranin imma ċittadini tal-UE u 6% kienu ċittadini minn pajjiżi terzi.", "L-akbar persentaġġ ta’ barranin fil-popolazzjoni lokali kienet fil-Lussemburgu fejn 40.6% kienu persuni minn pajjiżi fl-UE, filwaqt li 7.2% kienu minn pajjiżi barra mill-UE.", "Huma ftit iktar min-nofs, jew inkella 52% tan-nies fil-Lussemburgu li kienu persuni li twieldu f’dan il-pajjiż.", "L-inqas pajjiż illi kellu barranin fil-popolazzjoni huwa r-Rumanija hekk kif 99.4% tal-popolazzjoni kienet twieldet f’dan il-pajjiż.", "L-Italja u r-Renju Unit jibqgħu l-favoriti tal-Maltin", "L-Italja u r-Renju Unit baqgħu l-aktar pajjiżi popolari fostna bħala postijiet fejn inqattgħu l-ġita tagħna.", "Fil-fatt, skont iċ-ċifri li jkopru l-2017, 19.3% marru l-Italja u 19.1% marru vaganza r-Renju Unit.", "Dan filwaqt li 17.8% ħadu vaganza f’pajjiżna stess, probabbilment f’Għawdex jew tmiem il-ġimgħa f’xi waħda mil-lukandi f’pajjiżna.", "Il-Maltin huma fost l-aktar li jonfqu, fil-fatt għal kull darba li jsiefru l-Maltin jonfqu medja ta’ €609.", "Dan jitfa’ lil pajjiżna fuq quddiem u wara biss, l-Iżvediżi (€779), in-nies tal-Lussemburgu (€762) u l-Awstrijaċi (€636).", "L-inqas li jonfqu, forsi wkoll riflessjoni tal-qagħda ekonomika tal-pajjiż, huma r-Rumeni b’€134 kull vaganza." ]

[ "Ħamest irġiel tressqu l-Qorti mill-Iskwadra tal-Pulizija ta’ Kontra t-Terroriżmu, akkużati li bħala cittadini Maltin u tal-Unjoni Ewropeja u bħala kumpanija reġistrata f’Malta rispettivament, mingħajr awtoriżżazzjoni, biegħu, trasferew jew esportaw, b’mod dirett jew indirett, żewġ opri tal-baħar tal-għamla ‘RHIBS’ reġistrati Malta.", "Dan kollu wasal wara jiem ta ta’ investigazzjonijiet twal u intensivi mill-Iskwadra tal-Pulizija ta’ Kontra t-Terroriżmu, hekk kif allegatament dawn il-Maltin kissru is-sanzzjonijiet li hemm imposti fuq il-Libja mill-Unjoni Ewropea.", "L-investigazzjonijiet bdew wara li l-Pulizija Maltija kellha informazzjoni li kumpanija reġistrata Malta, allegatament, esportat żewġ opri tal-baħar lejn il-Libja mingħajr lawtoriżżazzjoni tal-awtoritajiet Maltin.", "Mill-istħarriġ li sar irriżulta li dan seħħ qrib Ġunju tal-2019, wara li sar kuntratt kummerċjali bejn kumpanija Maltija u kumpanija oħra fl-Emirati Għarab Magħquda.", "Il-kumpanija Maltija bagħtet l-imsemmija opri lejn il-Libja biex jintużaw għall-evakwazzjoni f’każ ta’ emerġenza fil-Libja tal-ħaddiema tal-kumpanija tal-Emirati Għarab Magħquda.", "Is-Supretendent George Cremona, responsabbli mill-Iskwadra tal-Pulizija ta’ Kontra t-Terroriżmu qal li, “f’dan il-każ partikolari, l-investigazzjoni prinċipali kienet fuq il-ksur ta’ sanzzjonijiet fuq il-Libja, però b’enfasi speċifika fuq possibilment ħasil ta’ flus.", "Għaldaqstant qabel ma bdew il-proċeduri tal-Qorti, intalbet dik li tissejjah ‘attachment order’ li ġiet approvata mill-Qorti Kriminali.”", "Il-Ġimgħa wara nofsinhar, is-Supretendent George Cremona u l-Ispettur Omar Zammit mill-Iskwadra tal-Pulizija ta’ Kontra t-Terroriżmu ressqu l-Qorti ħamest irġiel Maltin, sid ta’ kumpanija ta’ vapuri ta’ 41 sena residenti l-Mellieħa u erba’ impjegati tal-istess kumpanija : żewġt irġiel ta’ 63 sena u 45 sena residenti l-Mellieħa, raġel ta’ 47 sena residenti l-Floriana, u ieħor ta’ 44 sena residenti San Pawl il-Baħar, kif ukol inħarġu akkużi fil-konfront tal-istess kumpanija.", "Sar magħruf li t-talba tal-iffriżar tal-assi kemm fuq il-persuni kif wkoll fuq il-kumpanija intlaqgħet waqt li l-investigazzjonijiet għadom għaddejin.", "Fl-istess proċeduri ser jsiru wkoll dawk li jissejhu Ittri Rogatorji sabiex informazzjoni meħtieġa tinġieb mill-pajjiżi konċernati b’mod formali u li tkun tista’ tintuża fil-proċeduri.", "Il-ħames persuni li tressqu l-Qorti quddiem il-Maġistrat tal-Għassa Dr Victor Axiak LL.D u wieġbu mhux ħatja tal-akkużi.", "Huma ngħataw l-libertà proviżorja fuq diversi kundizzjonijiet." ]

[ "L-impjiegi fis-settur privat żdiedu b'10,388 għal 160,178 filwaqt li l-impjiegi fis-settur pubbliku żidiedu b'1,235 għal 47,484", "Ċifri tal-Uffiċċju Nazzjonali tal-Istatistika juru illi f'Settembru tal-2018 kien hemm żieda ta' 5.5% fis-suq tax-xogħol (eskluż part times) biex dan kien ilaħħaq il-209,475.", "Din iż-żieda kienet attribwita l-aktar għal żieda ta' 11,623 persuna li jaħdmu f'xi impjieg full time u tnaqqis ta' kważi 659 persuna li m'għandhomx impjieg.", "L-akbar żieda kienet irreġistrata fost impjiegi professjonali, xjentifiċi u attivatijiet tekniċi, kif ukoll fil-qasam amministrattiv.", "L-impjiegi fis-settur privat żdiedu b'10,388 għal 160,178 filwaqt li l-impjiegi fis-settur pubbliku żidiedu b'1,235 għal 47,484.", "Dawk li jaħdmu għal rashom żdiedu b'1,350 kkumparat ma' Settembru 2017.", "L-Impjiegi part time, minn naħa l-oħra, żdiedu b'4.1%, l-aktar fis-setturi professjonali, xjenifiċi u attivitajiet tekniċi kif ukoll fl-impjiegi, fl-arti u d-divertiment." ]

[ "Jgħidu li s-saħħa tas-soċjetà titkejjel mill-progress ta' dawk l-aktar dgħajfa.", "Fil-ħidma tagħna favur il-ħajja umana f'kull waqt tagħha, tajjeb li niftakru f'dawk li huma l-aktar dgħajfa u vulnerabbli.", "Fost l-aktar dgħajfa u vulnerabbli hemm il-ħajja umana li għadha fil-bidu nett tagħha, jiġifieri tnisslet imma għadha ma twelditx, meta tiddependi għalkollox fuq ħaddieħor, u tistenna min jilqagħha bil-qalb.", "Fost l-aktar dgħajfa u vulnerabbli hemm dawk li għaddejjin minn tbatija minħabba l-mard, l-età jew xi kundizzjoni oħra.", "Hemm min ilu s-snin f'qiegħ ta' sodda.", "Dawn jitolbu minna attenzjoni u azzjoni li ttaffilhom it-toqol tal-ħajja u tieqaf magħhom fit-tbatija.", "Fost l-aktar dgħajfa u vulnerabbli hemm dawk bi problema ta' saħħa mentali li jeħtieġu min jurihom bil-fatti li huma maħbuba u li l-ħajja tagħhom hi għażiża.", "Il-vittmi tal-vjolenza domestika Fost l-aktar dgħajfa u vulnerabbli hemm persuni vittmi ta' vjolenza domestika, li jeħtieġu min jgħinhom joħorġu minn sitwazzjoni ta' tbatija kontinwa u jgħixu l-ħajja b'dinjità.", "Fost l-aktar dgħajfa u vulnerabbli hemm dawk li jispiċċaw bejn sema u ilma, jitkarrbu biex xi ħadd jagħtihom l-għajnuna u ma jisparixxux taħt l-ilma għal dejjem.", "Naħdmu biex ħadd ma jispiċċa vittma tal-indifferenza u tal-kultura tar-rimi, kif jenfasizza spiss il-Papa Franġisku.", "Naħdmu biex ikollna soċjetà b'saħħitha li tgħożż lil dawk li huma l-aktar dgħajfa u vulnerabbli, kif uriena u għallimna Ġesù.", "L-Isqof Joseph Galea Curmi huwa l-Vigarju Ġenerali u Isqof Awżiljarju Tista' tara l-verżjoni diġitali ta' FLIMKIEN billi tagħfas hawn ." ]

[ "Ġunju 7, 2020", "Aġġornata 7 Ta' Ġunju, 2020 5:45pm", "39 tifel u tifla Maltin bil-kundizzjoni Down Syndrome ingħaqdu biex jirringrazzjaw lill-ġenituri u lil dawk li ħadu ħsiebhom tul il-pandemija.", "Permezz tal-inizjattiva koordinata mill-Assoċjazzjoni Maltija tad-Down Syndrome, it-tfal kollha qalu l-biċċa tagħhom, fejn iddeskrivew kif qattgħu l-ġranet tagħhom meta spiċċaw imsakkra ġewwa.", "Għalkemm l-argumenti ma naqsux, \"Kien l-aqwa żmien li qattajna ġewwa magħkom!\" qalu t-tfal lill-ġenituri tagħhom, li ddeskrivew ukoll bħala l-għalliema u t-terapisti tagħhom." ]

[ "Tobba Amerikani li rritornaw pajjiżhom minn pajjiżi fil-Punent tal-Afrika wara li kkuraw pazjenti bl-Ebola se jibqgħu jiġu segwiti imma mhux se jitpoġġew fi kwarantina.", "Dan permezz ta’ liġijiet ġodda dwar is-saħħa li daħlu fis-seħħ fl-Istati Uniti.", "Ir-regoli l-ġodda ħarġu wara li infermiera Amerikani tpoġġiet f’iżolament f’tinda fi New Jersey.", "Dan ġab kundanna mis-Segretarju Ġenerali tan-Nazzjonijiet Magħquda nnifsu Ban Ki-Moon.", "Anke l-Awstralja ġiet ikkritikata talli waqqfet toħroġ viżi għall-ivjaġġar lejn il-Punent tal-Afrika.", "L-imxija tal-Ebola fil-Punent tal-Afrika infettat iktar minn 10,000 ruħ u qatlet iktar minn 5,000.", "Kelliem għan-Nazzjonijiet Magħquda qal li l-ħaddiema fil-qasam tas-saħħa huma nies eċċezzjonali li qed jagħtu lilhom infushom lill-umanità.", "Qal li m’għandhomx ikunu suġġetti għall-restrizzjonijiet li m’għandhomx bażi.", "Iżda l-gvernatur ta’ New Jersey Chris Christie skarta r-regoli l-ġodda u ddefenda l-iżolament impost fuq l-infermiera Kaci Hickox, li waslet lura minn Sierra Leone.", "New Jersey huwa wieħed minn tliet stati Amerikani li jimponi kwarantina ta’ 21 ġurnata fuq ħaddiema fil-qasam tas-saħħa li jiġu f’kuntatt ma’ pazjenti bl-ebola.", "Fl-aħħar sigħat il-Kap tal-Bank Dinji għamel appella emozzjonali lill-ħaddiema fil-qasam tas-saħħa biex b’mod volontarju jgħinu  kemm jistgħu biex it-tifqiegħa tal-Ebola ma tkomplix tinxtered fl-Afrika tal-Punent." ]

[ "L-eks-Prim Ministru Pollakk li f’Diċembru li ġej se jkun qed jinħatar fil-kariga ta’ President għall-Kunsill Ewropew ċaħad rapporti li dehru lbieraħ fil-midja bl-Ingliż li jinsab Malta biex jistudja l-Ingliż.", "Rapporti fil-midja lokali bl-Ingliż ilbieraħ irrapportaw li Tusk jinsab Malta biex ittejjeb l-Ingliż tiegħu bi tħejjija għall-inawgurazzjoni tiegħu bħala President tal-Kunsill Ewropew fl-1 ta’ Diċembru li ġej fejn se jkun qiegħed jieħu post Herman Van Rompuy.", "F’dawn ir-rapporti ngħad li l-kors kien qiegħed jitħallas mill-Unjoni Ewropea.", "Madankollu fi tweet, Donald Tusk qal li mhu veru xejn li jinsab Malta.", "“Sfortunatament jien m’iniex qiegħed Malta.", "Qiegeħd inħejji lili nnifsu għal l-ewwel Kunsill li se jsir f’Varsavja u ma nużax fondi tal-Unjoni Ewropea,” temm jgħid Tusk." ]

[ "Madwar 3,300 infermiera u qwiebel se jieqfu mid-direttivi hekk kif il-Gvern ippreżenta proposti 'tajbin ħafna'...", "Dan is-sit jinsab infurmat li d-direttivi li ħabbret li l-Unjin għall-Infermiera u Qwiebel (MUMN) aktar kmieni din il-ġimgħa se jitwaqqfu  wara li l-Gvern ressaq il-proposti tiegħu.", "F'komunikat lill-ħaddiema membri is-Segretarju Ġenerali tal-unjin Colin Galea qal li d-direttivi li kienu mħabbrin aktar kmieni din il-ġimgħa se jitwaqqfu.", "Fil-fatt, fil-messaġġ tiegħu lill-membri Galea qal illi l-Gvern offra proposti \"tajbin ħafna\" bil-kwistjonijiet prinċipali li fuqhom tħabbru id-direttivi jkunu riżolti.", "Id-direttivi kienu tħabbru għall-infermiera u/jew qwiebel fl-Isptar Mater Dei, inkluż dawk li jaħdmu fl-Emerġenza u d-Dipartiment tal-Out Patients, l-Isptar Pawlu Boffa, fiċ-ċentri kollha tas-saħħa madwar il-pajjiż, fl-Isptar tal-Onkoloġija Sir Anthony Mamo, fiċ-Ċentru tas-Saħħa tar-Rabat Għawdex, fl-Isptar Ġenerali ta' Għawdex, fl-Isptar Monte Carmeli, San Vinċenz De Paule, il-Unit tal-Endeskopija u fit-teatri kollha tal-operazzjonijiet." ]

[ "Il-Ministeru jisħaq li wara li tintemm ir-riforma l-kumpanija tkun f’pożizzjoni aħjar biex timplimenta l-bidliet neċessarji", "Id-deċiżjoni dwar l-introduzzjoni tar-raba’ vapur ta’ Għawdex se tkun qed tittieħed wara li jintemm il-proċess ta’ riforma li bħalissa għaddejja minnu l-kumpanija Gozo Channel.", "Mistoqsi mill-gazzetta ILLUM ittiħditx deċiżjoni dwar jekk il-kumpanija Gozo Channel hix se tkun qed iżżid il-flotta tagħha, u sa meta hu mistenni li jkun introdott ir-raba’ vapur, kelliem għall-Ministeru għal Għawdex wieġeb biss li “ladarba dan il-proċess ikun konkluż, il-kumpanija tkun f’pożizzjoni aħjar biex tħares ’il quddiem u timplimenta l-bidliet neċessarji.”", "Dan minkejja, li fit-23 ta’ Mejju li għadda, il-Ministeru kien qal lil din il-gazzetta li d-diskussjoni dwar ir-raba’ vapur diġà bdiet.", "Meta staqsejna fiex waslet ir-riforma tal-Gozo Channel u jekk hemmx indikazzjoni meta din se tkun konkluża, l-istess kelliem qal biss li “l-proċess miexi kif ippjanat.”", "Il-bord li qed imexxi r-riforma tal-kumpanija Gozo Channel twaqqaf f’Ġunju li għadda u huwa mmexxi minn David Spiteri Gingell.", "L-għan ta’ dan il-bord huwa li l-kumpanija tkun riorganizzata, ikunu amministrati aħjar l-assi tagħha u timplimenta sistema operattiva aktar moderna li tlaħħaq aktar mad-domanda li kulma jmur qed tiżdied.", "Kienet il-Ministru għal Għawdex Justyne Caruana, li f’Novembru tas-sena li għaddiet ħabbret li l-Gvern qed iħares lejn il-possibbilità li jkun introdott ir-raba’ vapur.", "Madanakollu, minn dakinhar ’l hawn, baqa’ mhux magħruf jekk ir-raba’ vapur hux se jkun qed jinbena f’Malta, jinkera jew inkella jinxtara mingħand kumpanija barranija.", "X’se jsir mit-terminals?", "Il-Ministru Caruana kienet reġgħet semmiet ir-raba’ vapur meta fis-17 ta’ Mejju li għadda kienet qed titkellem fil-Parlament dwar il-kritika li kienet qed tiffaċja l-kumpanija Gozo Channel.", "Dakinhar, il-Ministru kienet qalet li l-akkwist tar-raba’ vapur mhux proċess faċli, aktar u aktar għax fi kliemha, it-terminals taċ-Ċirkewwa u l-Imġarr huma mibnija speċifikament għall-vapuri ta’ Għawdex li ilhom jaqsmu l-fliegu aktar minn 16-il sena.", "Caruana kienet saħqet li dan qed jagħmilha diffiċli mhux biss biex jinstab jew jinħadem ir-raba’ vapur, imma anke biex tinbidel il-flotta kollha tal-Gozo Channel.", "“Dan ifisser li jekk il-vapuri jinbidlu, trid tinbidel l-infrastruttura kollha tal-port,” kienet saħqet il-Ministru Justyne Caruana.", "Madanakollu, din il-gazzetta baqgħet bla tweġiba kull meta staqsiet lill-Ministeru jekk bdewx diskussjonjiet jew jekk hemmx pjanijiet biex jibdew xogħlijiet strutturali fuq it-terminals biex ikunu jistgħu jaqdu aħjar vapuri oħra.", "Aktar kmieni dan ix-xahar, l-Assoċjazzjoni tal-Ħaddiema Għawdxin, fost il-proposti tagħha għall-Baġit,", "ħeġġet lill-Gvern biex iħaffef il-proċess biex jinxtara jew jinkera r-raba’ vapur.", "Preżentament, il-kumpanija Gozo Channel għandha tliet vapuri.", "L-aktar wieħed antik huwa ‘Ta’ Pinu’ li kien varat fis-sena 2000.", "Fis-sentejn ta’ wara bdew ibaħħru l-vapuri ‘Gaudos’ u ‘Malita.’" ]

[ "Fl-episodju tal-lum mis-sensiela Sorelle Angela tikkonfronta lil Steve.", "X'se tgħidlu li kienu għamlu?", "X'se tiskopri?", "Steve jagħmel mossa li jaħsadha.", "Fejn hu Vince u Kelly fhiex tidħol?", "Angela għaliex tgħidlu biex jerġa' jaħsibha.", "X'ġara?", "Sorelle jixxandar fuq TVM mit-Tnejn sal-Ġimgħa fl-3.40pm.", "Ir-repetizzjoni ta' dan l-episodju tixxandar illejla fil-11.30pm u għada fis-6.15am.", "Il-puntati tal-ġimgħa kollha jixxandru s-Sibt mill-11am 'il quddiem fuq TVM2.", "Sorelle għandu kitba ta' Dr Michael Vella Haber u Evelyn Saliba La Rosa għal Rewind." ]

[ "L-Awtorità ta’ Malta dwar il-komunikazzjoni (MCA) imponiet multa amministrattiva ta’ €10,000 fuq il-Melita.", "Dan wara li f’ħames ilmenti mressqa quddiem l-Awtorità, instab li l-Melita ma eżegwitx it-talba li għamlu xi klijenti tagħha sabiex jitterminaw is-servizzi tagħhom skont l-obbligi legali tagħha.", "Din id-deċizjoni ssegwi sanzjoni oħra li imponiet l-istess Awtorità fil-konfront tal-Melita f’Lulju tal-2014, wara li l-Awtorità rċeviet ilment tal-istess natura mingħand abbonat wieħed.  Sfortunatament, minkejja din il-multa, l-Awtorità kompliet tirċievi ilmenti mingħand abbonati oħra tal-Melita.", "Minn dawn l-ilmenti rriżulta li, minkejja li l-abbonati, kif inhu mitlub, avżaw lill-Melita 30 ġurnata bil-quddiem, dwar l-intenzjoni tagħhom li jitterminaw is-servizz/i, xorta waħda s-servizzi tagħhom baqgħu ma ġewx itterminati wara li l-perjodu ta’ 30 ġurnata kien għadda, u/jew baqgħu jinħarġu kontijiet li jitolbu ħlas għall-servizzi mogħtija wara l-perjodu ta’ pre-avviz ta’ 30 jum.", "F’dawn il-każijiet, kien biss wara li l-MCA ġibdet l-attenzjoni tal-Melita, li din ħadet l-azzjoni neċessarja sabiex tindirizza dawn in-nuqqasijiet u taġġorna l-kontijiet ta’ dawn l-abbonati fejn kien meħtieġ.", "Fid-dawl ta’ dan u skont il-poteri legali tagħha, l-Awtorità imponiet multa amministrattiva filwaqt li wisset lill-Melita li ser tkun qed issegwi mill-viċin din is-sitwazzjoni biex ikun aċċertat li l-proċeduri kollha qegħdin ikunu rrispettati.", "L-awtorità qalet li membri tal-pubbliku li jiltaqgħu ma’ xi diffikultajiet fil-proċess biex jitterminaw xi servizz/i jistgħu jagħmlu kuntatt mal-MCA permezz tat-telefown fuq 21336840 jew permezz tal-imajl fuq", "Għall-aktar informazzjoni dwar dan is-suġġett, żur l-FAQs fuq is-sit elettroniku tal-MCA", "www.mca.org.mt" ]

[ "Fuq Dissett il-Prim Ministru iddefenda l-indifensibbli.", "Hija din l-ahhar dikjarazzjoni li waslet mid-deputat Marlene Farrugia wara l-intervista tal-Prim Ministru ma’ Reno Bugeja.", "F’kumment fuq Facebook, l-eks deputat Laburista għamlet lista ta’ 4 fatti importanti:", "– Konrad Mizzi nkarigat mill-akbar kuntratti fil-pajjiż", "– Konrad Mizzi nkarigat mill-bejgh tal-akbar assi tal-pajjiż", "– Konrad Mizzi ma jippublikax il-kuntratti għall-iskrutinju tal-poplu", "– Konrad Mizzi ħass il-bżonn li jiftaħ kont fil-ġurisdizzjoni magħrufa għall-ħasil u l-ħabi tal-flus , il-ġurisdizzjoni tal-Panama.", "Il-fatt li l-Ministru Mizzi fetaħ kont fil-Panama f’dawn iċ-ċirkostanzi huwa biżejjed biex jitneħħa minn Ministru, issostni Farrugia.", "“Sakemm jirreżenja Konrad Mizzi, ser tibqa ssir il-ħsara lill-Gvern u lill-pajjiż.”", "L-eks deputat laburista kienet qed tirreaġixxi ukoll ghal dak li qal Muscat meta semma’ li raħas il-kont tad-dawl.", "U hi tistaqsi…ra]as id-dawl?", "“Meta wieħed iħares lejn il-prezz taz-zejt illum, l-efficenza fil-produzzjoni li zdiedet bid-decommissioning tal-Marsa, l-uzu tal-BWSC u l-interconnector, fejn jidħol id-dawl u l-fuels il-poplu qed jinsteraq." ]

[ "L-Aġent Kummissarju Ray Zammit qal li meta uffiċċjali tal-pulizija ngħataw transfer, dejjem inbiddlu ma ħaddieħor u l-korp kompla b’ħidmietu kontra l-kriminalità.", "Waqt il-program Reporter li ddiskuta l-aħħar mewġa ta’ serq u kriminalità f’postijiet bħal Tas-Sliema u San Giljan b’mod partikolari, l-aġent Kummissarju Żammit indika li fl-aħħar xhur inbidlu xi fizzjala anke għax f’ċerti distretti ma kinux qed jinkisbu dejjem ir-riżultati.", "Il-kontroversja dwar it-transfers fil-korp qamet wara li l-kelliem tal-Oppożizzjoni Jason Azzopardi qal li l-kriminalità qed tiżdied mhux b’kumbinazzjoni iżda anke minħabba tnaqqis ta’ pulizija fid-distretti u transfers, uħud qal vendikattivi, li saru fil-korp tal-pulizija.", "Dr. Azzopardi qal li dawn mhux tort tal-Aġent Kummissarju l-ġdid għax dan wiret s-sitwazzjoni minn ta’ qablu.", "Il-Ministru tal-Intern Manwel Mallia caħad bil-qawwa li t-transfers saru b’indħil politiku.", "Dr. Mallia qal li jifhem li t-tibdil isir skont l-eżiġenzi tal-korp u għax f’xi każi l-uffiċċjali jkollhom bżonn bidla.", "Dr. Mallia qal li l-Oppożizzjoni mhix realistika għax qabel l-elezzjoni ġenerali ingħataw 250 transfer u staqsa jekk dan ingħatawx b’vendikazzjoni.", "Il-Ministru Mallia qal li l-Gvern wiret korp ta’ 1,950 pulizija, li 100 minnhom kienu waslu biex jirtiraw.", "Dr. Mallia qal l-Gvern sa Novembru se jirrikluta 114 -il kuntistabbli ġdid apparti numru oħra li kienu fil-pulizija u reġgħu daħlu.", "Kemm il-Ministru Mallia u l-Aġent Kummissarju Zammit qalu li l-korp żied l-uffiċjali u r-rondi f’postijiet fejn ġiet rappurtata żieda fin-numru ta’ kriminalità.", "Il-Ministru tal-Intern qal li l-Gvern se jkompli jaħdem biex jgħin il-korp tal-pulizija biex ikompli jiġġieled il-kriminalità u jserraħ moħħ ir-residenti f’kull lokalità.", "Waqt il-program, il-Ministru Mallia qal li wara x-xhieda fl-Qorti li fil-Ħabs hemm ħafna droga, saru t-testijiet tal-urina fuq 200 prigunier u instabu tlieta biss pożittivi." ]

[ "\"Irridu riforma fil-liġijiet tad-divorzju u tal-vjolenza domestika.", "Aħna qegħdin fil-politika biex inservu u ntejbu l-kwalita' tal-ħajja tan-nies.", "Qegħdin fil-politika biex naraw li l-liġijiet tagħna qed jilħqu l-għan tagħhom li jservu biex intejbu l-ħajja tan-nies.\"", "Kliem il-Kap tal-Partit Nazzjonalista Bernard Grech meta l-Ħadd filgħodu indirizza attività fid-Dar Ċentrali tal-Partit Nazzjonalista.", "Bernard Grech qal li l-Oppożizzjoni qed tistenna li tibda d-diskussjoni dwar il-liġi tad-divorzju mill-aktar fiss fejn l-Oppożizzjoni qed tipproponi diversi emendi.", "Saħaq li hemm bżonn ta' mekkaniżmu sabiex il-manteniment ikun ibbażat fuq kalkolu ċar filwaqt li l-Qorti tal-familja għandha tibda tiffunzjona aħjar.", "Bernard Grech qal li l-ikbar tħassib tan-nies bħalissa hija l-kwistjoni tal-covid.", "Għalhekk huwa importanti li jkun hemm tama għall-futur bl-avvanzi li qed isiru fir-rigward tal-vaċċin, iżda n-nies xorta jibqgħu kawti u jibqgħu isegwu l-pariri tal-esperti mediċi.", "Il-Kap tal-PN irringrazzja lill-front liners għall-ħidma imprezzabbli tagħhom filwaqt li appella lill-Prim Ministru biex ma jirrepetix l-iżball li għamel is-sajf li għadda fejn kien qal li rbaħna dan il-virus.", "Dwar it-turiżmu, il-Kap tal-PN qal li huwa minnu l l-covid ġabet diffikultajiet kbar, imma huwa nuqqas kbir ukoll ta' min kellu jieħu ħsieb.", "Bernard Grech saqsa dwar x'qed iżomm il-Gvern milli jħabbar kif se jqassam il-vouchers li ħabbar b'tant pompa fil-budget li għadd u X'qed iżomm lill-Gvern milli jħabbar li se jestendi l-wage supplements għas-setturi l-iktar milquta sa' Ġunju li ġej biex ikompli jnaqqas mill-inċertezza.", "Saħaq li hemm diversi setturi ekonomiċi li jinsabu għarkobbtejhom minħabba din il-pandemija u għalhekk il-Ministru Owen Bonnici ma jistax jiżbalja wkoll f'dan il qasam.", "Bernard Grech qal li Robert Abela tilef il-kontroll, fejn kollox jgħaddi, fejn xejn mhu xejn.", "Ftit tal-jiem ilu assistejna għal xena inkredibbli tal-eks Prim Ministru, Joseph Muscat, jixhed quddiem bord ta' inkjesta fejn l-uniku rimors li wera kien li meta nqatlet Daphne Caruana Galizia fehem li l-karriera politika tiegħu ntemmet.", "Dwar il-każ ta' Ian Borg, il-Prim Ministru baqa' sieket..frisk bħal ħassa f'każ ieħor li jkompli jixhed l-arroganza ta' dan il-Gvern li l-poter telgħalu għal rasu.", "Fuq dak li qal id-Direttur tal-Ħabs, Bernard Grech qal Robert Abela messu ddisassocja ruhu minn dak li ntqal.", "Iżda sfortunatmane qed nassistu Prim Ministru li qed isawwar kultura ta' impunita' Bernard Grech sellem il-memorja ta' Raymond Caruana li hi tebgħa fl-istorja ta' pajjiżna, tebgħa mhux għax inħasdet ħajja ta' żagħżugħ iżda għax kontinwament irridu nibqgħu niftakru li meta naghmew wara l-politika partigjana u nħallu r-rabja u l-vjolenza taħkimna, twassalna għal atmosfera ta' impunita.", "Il-Kap tal-PN qal li quddiem din is-sitwazzjoni kollha huwa bżonnjuż iktar minn qatt qabel li l-Partit Nazzjonalista jkompli jissaħħaħ biex ikun f'pożizzjoni li jippreżenta ruħu bħala Gvern alternattiv.", "Saħaq li l-Partit se jkompli jersaq lejn in-nies u jħejji politika li se twassal lil pajjiż biex jagħmel qabżiet kbar 'il quddiem u joffri sens ta' tama wens." ]

[ "Early today a man from Floriana, 77, suffered grievous yet non-life threatening injuries, after he was hit by a car in Great Siege Road, Floriana.", "It is being reported that the man was hit by a" ]

[ "Il-Partit Nazzjonalista qed jerġa' jinsisti mal-Gvern biex jippubblika kull kuntratt li għamel dwar l-enerġija, u dan qabel nhar it-Tnejn.", "It-Tnejn filgħaxija, il-Parlament se jiddiskuti l- power station u l-enerġija wara mozzjoni tal-Oppożizzjoni fid-dawl tal-aħħar żviluppi.", "F'konferenza tal-aħbarijiet, indirizzata mill-Viċi Kap tal-PN Mario de Marco, mill-Kelliem għall-Enerġija George Pullicino u mill-Kelliem għall-Ippjanar Ryan Callus, il-PN insista li l-poplu Malti għandu kull dritt ikun jaf xi ftehim iffirma Joseph Muscat f'ismu u bi flus il-poplu.", "Reazzjoni Gvern Fi stqarrija, il-Ministeru għall-Enerġija sostna li l-Gvern wiret settur għal kollox mitluq, bil-korporazzjoni Enemalta mfarrka bid-dejn, b'ġenerazzjoni tal-elettriku li tiddependi mill-iktar żejt li jniġġeż u b'kontijiet tad-dawl u l-ilma għoljin.", "L-istqarrija tgħid li f'sena u nofs, il-Gvern dawwar id-direzzjoni u bħalissa jinsabu fl-aħħar fażi id-diskussjonijiet max- Shanghai Electric.", "Intqal li l-Gvern diġà għamilha ċara li, malli jitlestew it-taħditiet se jagħti aktar dettalji." ]

[ "Waslu f’Malta 28 ħaddiem Malti fuq ajruplan ieħor tal-Medavia mil-Libja wara li ddeċidew li jiġu Malta minħabba li fl-aħħar sigħat is-sitwazzjoni fil-Libja kompliet tiggrava.", "L-ajruplan li niżel f’Malta għall-ħabta tat-8.15 p.m. mill-ajruport ta’ Mitiga", "Dalgħodu ħelikopter tal-kumpanija Franċiża Heli Union li taħdem mill-qrib mal-Medavia tar għal fuq rigg taż-żejt fil-Libja minn fejn ġabar xi ħaddiema u rritorna bihom Malta.", "Fil-jiem li għaddew ajruplan operat mill-Medavia ġarr għadd ta’ ħaddiema Maltin li b’arranġamenti tal-Gvern Malti, ddeċidew li jiġu lura minħabba s-sitwazzjoni instabbli fil-Libja." ]

[ "Niġerjan li joqgħod Udine, l-Italja, tressaq il-Qorti u ġie mixli li jumejn ilu mporta f’Malta kilo u mitejn gramma kannabis.", "Ir-raġel, Johnson Kelly, li għandu 30 sena inqabad malli wasal Malta minn Sqallija.", "Id-droga nstabet moħbija f’qiegħ falz tal-bagalja.", "Kelly ġie mixli li l-ammont ta’ droga li kellu kienet tindika li ma kinitx għall-użu personali tiegħu.", "In-Niġerjan wieġeb li mhux ħati u qed jinżamm arrestat il-ħabs." ]

[ "Imtella' Lulju 7, 2020 - Aġġornata 7 Ta' Lulju, 2020 1:58pm", "Il-Partit Demokratiku ħatar lil Timothy Alden bħala l-mexxej il-ġdid, waqt li Raymond Azzopardi huwa deputat mexxej.", "Il-laqgħa ġenerali annwali tal-membri tal-partit ilbieraħ filgħaxija ħatret ukoll kumitat eżekuttiv ġdid.", "Fi stqarrija, il-Partit Demokratiku qal li ser jibqa' impenjat biex ifittex il-verità u l-ġustizja u s-sens ta' ġid għas-soċjetà." ]

[ "Ftit taż-żmien ieħor, Daryl Azzopardi se jkun qed jirrappreżenta lil Malta fil-konkors ta' Mister World.", "Hu ntgħażel bħala r-rappreżentant Malti f'konkors li sar is-sena l-oħra minn Modelle International.", "Daryl tkellem magħna biex jaqsam ftit ħsibijiet dwar dan il-konkors, kif ukoll jistqarr dwar kif kien qed jipprepara u jħejji ruħu bħala l-ambaxxatur ta' Malta għal dan il-konkors li se jkun qed jittella' f'Manila fil-Filippini.", "Ritratt:", "Bernard Polidano", "Dan il-konkors ma kienx l-ewwel darba li ħadt sehem fih u ħassejt li wara li kelli biżżejjed esperjenza fil-qasam tal-immudellar, ridt li nerġa' nesperjenza dan il-konkors biex ikolli l-opportunità li nimmudella barra minn Malta.", "Apparti minn hekk, ridt li nisfida lili nnifsi mentalment u fiżikament biex nkun l-aħjar verżjoni bħala ambaxxatur ta' Malta.", "Jiena nemmen li kull kontestant kellu ċ-ċans biex jirbaħ u għalhekk matul il-kompetizzjoni dejjem żammejt pożittiv, kunfidenti u umli li nemmen li huma l-elementi li jkunu qegħdin ifittxu l-ġurija f'rebbieħ.", "Ritratt:", "Bernard Polidano", "Mindu rbaħt, l-ewwel ħaġa li għamilt kienet riċerka fuq il-Filippini li tinkludi l-kultura tagħhom, it-tradizzjonijiet u l-gżejjer.", "Apparti minn hekk sfidajt ruħi għal aktar trejning intensiv li huma addattati għal avvenimenti li se jkollna f'dan il-konkors.", "Xi ftit jgħidu li tkun id-dieta għal konkorsi bħal dawn.", "Imma fil-każ tiegħi din hi rutina ta' kuljum.", "Aktar minn hekk l-aktar sfidi li nsib huma biex insib ħin għal kollox, minn karriera, studju u trejning għalkemm nemmen li jekk vera trid tistinka għal dak li trid, issib mod kif tqassam il-ħin.", "Għalkemm dan huwa konkors tas-sbuħija naħseb li l-ġurija tkun qiegħda tfittex il-pakkett kollu li huma l-kunfidenza, il-personalità, id-dehra u l-ambizzjonijiet.", "Aktar minn hekk il-ġurija tara kif il-kontestanti jaġixxu ma' oħrajn u x'influenza pożittiva jħallu fuq ħaddieħor.", "Ritratt:", "Bernard Polidano", "Ilni nittrenja l-ġimm seba' snin u peress li jien konxju fuq is-saħħa, għal dawn l-aħħar tmien xhur irnexxili naddatta għal dieta veġeterjana għax nemmen li hemm benefiċċji għal saħħti u l-ambjent ta' madwarna.", "Meta nagħmel ġimm niffoka ħafna fuq weight training għal erba' darbiet fil-ġimgħa u darba fil-ġimgħa logħba futbol biex intejjeb l-istamina.", "Jien narani bniedem ambizzjuż, qatt ma naqta' qalbi meta jkun hemm żminijiet diffiċli u li dejjem ikolli għan kif se ntejjeb lili nnifsi mill-ġurnata ta' qabel.", "L-iktar ħaġa important għalija hi li nasal fejn nasal dejjem żammejt saqajja mal-art u ma nħallix is-suċċess li jkolli jifred lil dawk ta' madwari.", "Ritratt:", "Bernard Polidano", "Ħabib tiegħi li kien ħa sehem f'dan il-konkors snin ilu ra potenzjal fija u ħajjarni biex nipparteċipa għall-ewwel darba li ħadt sehem f'dan il-konkors.", "Għall-bidu ma kellix il-kunfidenza li għandi issa, imma bis-saħħa tal-immudellar irnexxili negħleb il-mistħija mhux biss fuq il-palk imma wkoll fil-ħajja ta' kuljum.", "Għalkemm dan il-qasam huwa xi ħaġa li nħobb, għalija dan hu sempliċi passatemp, mezz biex nagħmel ħbieb ġodda u naqsam esperjenzi differenti ma' oħrajn għaliex l-għan ewlieni tiegħi hu li nibqa' nikber fil-karriera tiegħi ta' accountant.", "Apparti l-immudellar, x'inhuma l-affarijiet l-oħra li jinteressawk fil-ħajja?", "Nħobb nkun ħafna fin-natura, ngħum fis-sajf u nimxi fil-kampanja fix-xitwa.", "Aktar minn hekk nħobb insiefer pajjiżi differenti biex nesplora u nitgħallem affarijiet ġodda.", "Dawn l-aħħar ftit xhur interessajt ruħi f'passatemp ġdid, il-game development għaliex hi professjoni li toħloq dak li qed timmaġina u toħroġ il-kreattività.", "Ritratt:", "Bernard Polidano", "Minn dan il-konkors se nesperjenza l-ewwel darba pajjiż barra mill-Ewropa u mmur fl-Asja.", "Għalija din hi opportunità biex nitgħallem kulturi differenti minn kontestanti ġejjin minn pajjiżi differenti.", "Minn dan il-konkors se nitgħallem il-proġetti volontorjati li tagħmel din l-orġanizzazzjoni.", "Bħalissa qed nimmira li nkompli navvanza fil-karriera ta' accountant, nibni futur mat-tfajla u ndur id-dinja.", "Għalkemm dawn huma l-miri li semmejt, jiena nieħu l-ġurnata daqslikieku kienet tal-aħħar u ngawdi kemm nista' minnha.", "Dan l-artiklu deher għall-ewwel darba fir-rivista l-Gwida li toħroġ kull ġimgħa u ssibuha għall-bejgħ mill-ħwienet ewlenin." ]

[ "L-ewwel fażi tintemm fit-8 ta' Awwissu", "Il-logħbiet kollha tal-Fażi Preliminari tal-Kampjonat tas-Sajf It-Tlieta 21 ta' Lulju Grupp B: Sliema v Otters 6.15pm Grupp A: Neptunes v Ta' Xbiex 7.30pm L-Erbgħa 22 ta' Lulju Grupp B: San Ġiljan v Valletta 5.30pm Grupp A: Marsaxlokk v Birżebbuġa 6.45pm Grupp A: Sirens v Marsaskala 8.00pm Il-Ġimgħa 24 ta' Lulju Grupp B: Valletta v Otters 6.15pm Grupp A: Sirens v Ta' Xbiex 7.30pm Is-Sibt 25 ta' Lulju Grupp B: San Ġiljan v Exiles 4.45pm Grupp A: Neptunes v Birżebbuġa 6.00pm Grupp A: Marsaskala v Marsaxlokk 7.15pm Il-Ġimgħa 31 ta' Lulju Grupp B: Otters v Exiles 6.15pm Grupp B: Sliema v Valletta 7.30pm Is-Sibt 1 ta' Awwissu Grupp A: Ta' Xbiex v Birżebbuġa 4.45pm Grupp A: Neptunes v Marsaskala 6.00pm Grupp A: Marsaxlokk v Sirens 7.15pm It-Tlieta 4 ta' Awwissu Grupp A: Marsaskala v Ta' Xbiex 6.15pm Grupp B: Exiles v Sliema 7.30pm L-Erbgħa 5 ta' Awwissu Grupp B: San Ġiljan v Otters 5.30pm Grupp A: Birżebbuġa v Sirens 6.45pm Grupp A: Neptunes v Marsaxlokk 8.00pm Il-Ġimgħa 7 ta' Awwissu Grupp A: Ta' Xbiex v Marsaxlokk 6.15pm Grupp B: Sliema v San Ġiljan 7.30pm Is-Sibt 8 ta' Awwissu Grupp B: Exiles v Valletta 4.45pm Grupp A: Marsaskala v Birżebbuġa 6.00pm Grupp A: Neptunes v Sirens 7.15pm L-ewwel tliet timijiet minn kull grupp ikomplu l-istaġun fil-Kampjonat Premier.", "Il-ħames timijiet l-oħra jilagħbu fl-Ewwel Diviżjoni." ]

[ "Meqjus bħala wieħed mill-aqwa plejers ta' kull żmien, Diego Maradona twieled fit-30 ta' Ottubru tal-1960 fi Buenos Aires fl-Arġentina.", "Maradona jibqa' mfakkar għall-abbiltà li kellu fuq il-ballun kif ukoll għal numru ta' gowls li skorja kemm fuq livell ta' klabb kif ukoll ma' pajjiżu.", "Hu beda l-karriera tiegħu ma' Argentinos Juniors fejn wara mexa ma' Boca Juniors.", "Fl-istaġun 1982 hu ssieħeb lil Barcelona fejn wara sentejn biex mar fl-Italja fejn inaqgħad ma' Napoli.", "Ma' Napoli, Maradona wera l-kapaċitajiet tiegħu b'gowls mill-isbaħ fejn irnexxielu jirbaħ żewġ kampjonati u sar ikona fil-belt ta' Napli.", "Maradona kien il-captian tal-Arġentina meta rebħu t-Tazza tad-Dinja tal-1986 li saret fil-Messiku fejn jibqa' mfakkar għall-gowl li kien skorja b'idu fil-kwartifinali kontra l-Ingilterra.", "Wara li temm il-karrier tigħu fil-futbol, Maradona mexxa numru ta' klabbs madwar id-dinja kif ukoll lil Arġentina bejn l-2008 u l-2010." ]

[ "Arma li kienet tqanqal biża’ kbir peress li kienet kapaċi taqsam bniedem armat fi tnejn b’daqqa waħda", "Xabla li kienet tintuża b’par idejn fil-bidu tas-seklu 16, teknikament magħrufa bħala", "Zweihänder", ",", "riċentement ngħatat b’donazzjoni lill-Armerija tal-Palazz li tinsab il-Belt fil-Palazz tal-Granmastru ta’ Heritage Malta, minn Dott. Francesco Pegoiani Penna.", "L-arma storika kienet tifforma parti mill-kollezzjoni privata tiegħu.", "Kienet meħtieġa kapaċità partikolari biex wieħed jiġġieled bix-xabla", "Zweihänder.", "Għalhekk, dawk li kienu jissieltu b’din l-arma kienu jitħallsu aktar mill-oħrajn.", "Dawn it-tip ta’ xwabel kienu jqanqlu biża’ kbir waqt il-battalji peress li b’daqqa waħda, faċilment setgħu jinfdu fl-armatura ta’ dak iż-żmien u jaqsmu lill-avversarju fi tnejn.", "Xwabel bħal dawn kienu jintużaw mill-kavallieri tal-Ordni ta’ San Ġwann u mill-merċenarji fid-difiża ta’ Malta waqt l-Assedju l-Kbir tal-1565.", "L-użu ta’ armi bħal dawn huwa ddokumentat fil-freġju mpitter minn Matteo Perez d'Aleccio ġewwa s-Sala tal-Gran Kunsill (Kamra tat-Tron) fil-Palazz tal-Granmastru l-Belt, fosthom fix-xeni li juru l-Piccolo Soccorso u l-attakk fuq il-Posta ta’ Kastilja.", "L-arma magħrufa bħala", "Zweihänder", ",", "Doppelhänder", "jew", "Beidhänder", "żviluppat minn xabla oħra twila li kienet teżisti fi Żmien il-Medju Evu Tardiv.", "Saret l-arma karatteristika tas-suldati merċenarji Ġermaniżi magħrufa bħala", "Landsknechte", "fi żmien Massimiljanu I (d. 1519) u kienet popolari wkoll waqt il-Gwerer Taljani tal-1494 – 1559.", "Din l-arma partikolari tirrappreżenta l-aħħar stadju fit-tendenza li tiżdied it-tul tax-xafra, drawwa li bdiet fis-seklu 14.", "Fil-forma żviluppata tagħha,", "Zweihänder", "akkwistat il-karatteristiċi ta’ arma twila b’xafra, aktar milli ta’ xabla.", "Għaldaqstant, ma kinetx tinġarr fl-għant imma fuq l-ispallejn.", "Fil-Palazz tal-Armerija hemm żewġt ixwabel simili u li jiddataw għall-istess perjodu, iżda dawn kienu tal-qies ta’ id u nofs.", "Anki dawn ix-xwabel intużaw waqt l-Assedju l-Kbir, bħal kif kienu l-kwantità kbira ta’ korazzi u armi oħra li jinsabu ppreservati fil-kollezzjoni tal-Palazz tal-Armerija u li kollha jiddataw għall-istess żmien.", "Din ix-xabla li ngħatat b’donazzjoni hija meqjusa bħala arma storikament importanti peress li l-perjodu u t-tipoloġija tagħha mlew vojt li kien hemm fil-kollezzjoni preżenti.", "Tnejn u erbgħin xabla li kienu jintużaw b’par idejn jew b’id u nofs ġew dokumentati li kienu jinsabu fil-Palazz tal-Armerija fis-seklu 18 tardiv.", "Sfortunatament, minn dawn kollha għad fadal biss iż-żewġt ixwabel li ssemmew iktar il-quddiem.", "Il-bqija tax-xwabel, preżuntement, ittieħdu l-Ingilterra fil-bidu tas-seklu 19.", "Ix-xabla ntlaqgħet mill-Kuratur tal-Palazz tal-Armerija, Robert Cassar, u mill-Kuratur Anzjan, Emmanuel Magro Conti.", "Bħalissa, din l-arma qiegħda tiġi ppreparata ġewwa s-Sezzjoni tal-Konservazzjoni ta’ Heritage Malta sabiex tiġi esebita fil-Palazz tal-Armerija fis-sezzjoni tal-armi li jiddataw għall-bidu tas-seklu 16, flimkien maż-żewġt ixwabel l-oħra." ]

[ "Dalgħodu tkompli l-inkjesta pubblika fuq l-assassinju tal-ġurnalista Daphne Caruana Galizia.", "Fl-aħħar seduta xehed Melvin Theuma, li huwa s-sensar fl-assassinju, li ngħata maħfra presidenzjali sabiex jgħid kulma jaf fuq il-każ.", "Xi spikka fis-seduta tal-lum?", "Esperti tal-qorti jgħid li hemm probabbiltà li l-mowbajl ta' Chris Cardona kien Velbert, il-Ġermanja, meta Daphne allegat li hu kien fil-burdell Acapulco f'Velbert Fi Frar tal-2017 persuna kienet tippretendi li hi Daphne Caruana Galizia u tibgħat emails biex taċċessa informazzjoni għall-blogg tagħha Attentat biex il-blogg jiġi ħħekkjat fi Frar tal-2017, 8 xhur qabel inqatlet Dawn it-tip ta' attakki jsiru minn \"kriminali professjonali\" Parti mis-seduta saret fil-magħluq", "11:06 Grazzi talli segwejtuna.", "11:05 Is-seduta li jmiss se tkun nhar l-Erbgħa li ġej fid-9.30am.", "11:05 Dan il-blogg se jintemm hawn peress li s-seduta qed tkompli b'bibien magħluqin.", "10:26 Tintemm ix-xhieda.", "Issa l-inkjesta se tkompli fil-privat.", "10:25 Attakk tat-tip DDOS (denial-of-service) huwa pjuttost għoli u jitlob ħafna riżorsi.", "Ix-xhud jgħid li dawn normalment jagħmluhom \"kriminali professjonali.\"", "Dan ġara fil-11 ta' Frar 2017.", "10:23 Il-kumpanija li jirrappreżenta x-xhud jipprovdu konsulenzi u servizzi minuri oħra.", "Il-blogg kienet tieħu ħsiebu kumpanija oħra.", "Jgħid li wieħed mill-attakki li kien hemm fuq il-blogg kien tat-tip DDOS.", "10:22 Ix-xhud jgħid li filwaqt l-iħħekkjar normalment ikun anonimu u awtomatiku, dal-każ kien differenti.", "10:21 Jispjega li min kien talab għas-servers tal-emails u d-DNS records.", "Kienu qegħdin ifittxu għal dettalji għall-informazzjoni biex jinbidel il-URL, u biex jibagħtu emails f'isem Caruana Galizia.", "L-informazzjoni, kieku kisbuha, kienet tippermettilhom li joħolqu website pariġġ tagħha.", "10:21 Fi Frar tal-2017, il-kumpanija bdiet tirċievi emails mingħand persuna tagħmilha għat-taparsi hija Daphne Caruana Galizia, u tistaqsi biex taċċessa l-blogg.", "Ix-xhud qal li filwaqt li wiġbuha lil din il-persuna, m'għaddewlhiex informazzjoni.", "Dan mhuwiex mod normali kif wieħed jiħħekkja blogg.", "Ix-xhud jgħid li min kien kien jaf l-ismijiet tan-nies fl-organizzazzjoni tagħhom u kellu l-indirizzi elettroniċi tagħhom.", "10:21 Il-kumpanija bdiet tieħu ħsieb il-blogg tal-ġurnalista fl-2014.", "10:18 Ir-rapport huwa tekniku ħafna u jinkludi informazzjoni f'każ ta' investigazzjoni.", "10:14 Dr Comodini Cachia tispjega li Daphne Caruana Galizia kienet talbet lix-xhud sabiex jipprepara rapport tas-sigurtà.", "L-avukata titolbu jispjega r-rapport b'mod sempliċi.", "10:12 Issa jmiss jixhed ħaddiem ma' kumpanija tas-sigurtà.", "10:12 Tintemm ix-xhieda tal-espert Kevin Cutajar.", "10:10 Ir-rapport jintwera fil-qorti.", "10:10 L-informazzjoni tat-telefonati taż-żewġ mowbajls tintemm fis-6.40pm.", "10:08 Cutajar jgħid li kien hemm konnessjoni (dik li hu jsejħilha \"hit\") mill-mowbajl ta' Joe Gerda fil-31 ta' Jannar, filwaqt li min-numru ta' Chris Cardona kien hemm bejn 12 u 15-il konnessjoni fl-istess data.", "10:06 L-espert jgħid li l-problema hija sabiex jifhem ir-rabta bejn l-informazzjoni miksuba, peress li bħalissa għandu informazzjoni minn antenna waħda biss.", "Li kieku informazzjoni minn żewġ antenni oħra kienet disponibbli, kien ikun jista' jara fejn kienu ż-żewġ mowbajls.", "10:05 Il-konferenza kienet organizzata mill-Kummissjoni Ewropea.", "10:04 Wara xi riċerka, jinstab il-post eżatt fejn saret il-konferenza, li hu qrib ħafna tal-antenna.", "10:04 Cutajar iwieġeb li ma jafx fejn saret il-konferenza.", "Dr Jason Azzopardi, li qed jidher parte civile, jaqra minn artiklu ta' Daphne Caruana Galizia li l-konferenza saret f'Essen.", "10:03 L-Imħallef Mallia jirreferi għall-vjaġġ ta' Chris Cardona fil-Ġermanja.", "Jistaqsi kemm kienu 'l bogħod il-lukanda u l-post fejn saret il-konferenza minn Velbert.", "10:01 Ikompli jispjega kif il-mowbajls jaqbdu ma' antenni differenti, u jispjega kif jaħdmu l-antenni mill-provdituri tas-servizz Ġermaniżi.", "Il-provditur O2 wieġeb għall-mistoqsijiet.", "10:00 L-espert ifiehem li l-mowbajls normalment ikunu viċin xulxin.", "10:00 Il-Prim Imħallef Said Pullicino jikkjarifika li ż-żewġ mowbajls diskussi huma ta' Dr Chris Cardona, u ieħor reġistrat fuq Mimcol.", "09:59 Id-distanza mill-antenna għal Velbert hija ta' madwar 20 kilometru.", "09:58 Cutajar jgħid li t-temp u l-binjiet joħolqu ċerta reżistenza.", "L-antenna msemmija hija fuq barra, jispjega, sabiex ikollha konnessjoni aħjar.", "09:57 L-Avukata parte civile Therese Comodini Cachia tgħid li tifhem li l-espert tal-qorti għandu biss dettalji minn torri wieħed.", "Tistaqsi huwiex viċin ta' Velbert, imma jwieġeb li huwa f'Essen.", "Hemm 20 kilometru distanza bejn l-antenna u Velbert.", "Cutajar jiddeskriviha bħala distanza raġonevoli.", "09:56 Jispjega li l-informazzjoni turi li ż-żewġ mowbajls kienu viċin ta' antenna.", "Jgħid lill-Qorti li jekk jirċievi xi informazzjoni se jgħaddiha lill-Bord.", "09:56 Cutajar jgħid li bagħat mistoqsijiet lill-provdituri tas-servizz fil-Ġermanja, u ma rċieva l-ebda risposta.", "09:52 Ix-xhud tal-lum huwa Keith Cutajar, espert appuntat mill-Qorti biex jevalwa l-informazzjoni mill-mowbajl ta' Dr Chris Cardona b'rabta mal-allegata żjara tiegħu fil-burdell Acapulco fil-Ġermanja waqt li kien fuq xogħol ministerjali.", "L-espert qed jippreżenta rapport, li jikkonferma li hu r-rapport finali.", "09:50 Mistennija tkompli s-seduta fil-miftuħ minn hawn u ftit ieħor.", "09:49 Is-seduta tal-lum kellha tibda fid-9.30am, iżda bdiet fil-magħluq, jiġifieri l-midja ma kinitx permessa ġewwa.", "09:49 Bonġu u nilqgħukom għal dan il-blogg live mill-qorti.", "Sephora Francalanza Xi spikka fl-aħħar seduta?", "Melvin Theuma emozzjona ruħu xħin ġie mistoqsi kif iħossu llum il-ġurnata Yorgen Fenech qal lil Theuma li fil-ftehim tal-Electrogas irnexxielu imma jħossu f'gaġġa minħabba l-qtil Yorgen Fenech kien aktar jafda lil Keith Schembri milli lil Silvio Valletta Kien iltaqa' ma' Yorgen Fenech Portomaso ħdejn il-Blue Elephant u hemm Fenech qallu li jrid joqtol lil Daphne Fenech qallu li Daphne kienet se toħroġ informazzjoni fuq zijuh Wara l-elezzjoni tal-2017 Theuma nduna li l-informazzjoni kienet dwar Fenech u mhux fuq iz-ziju ta' Fenech Theuma qal li jekk toħroġ li jkun hemm persuna oħra li tatu l-flus biex isir il-qtil apparti Yorgen Fenech, jitlob lill-President li mhux il-maħfra jneħħilu, imma jagħtih il-forka L-aħħar seduta \"Fenech qalli li rnexxielu f'tal-Electrogas imma jħossu f'gaġġa minħabba l-qtil\" – Theuma Waqt is-seduta tal-lum, xehed Keith Cutajar, espert appuntat mill-Qorti sabiex janalizza l-informazzjoni meħuda mill-mowbajls ta' Dr Chris Cardona, l-eks Ministru għall-Ekonomija, u Joe Gerada, ħaddiem li kien qed jakkumpanjah fil-vjaġġ tiegħu l-Ġermanja.", "Il-ġurnalista assassinata Daphne Caruana Galizia f'Jannar tal-2017 kienet ħarġet storja fuq il-blogg tagħha Running Commentary li tallega li Cardona u Gerada marru f'burdell meta kienu msefrin fuq xogħol tal-Gvern.", "X'kien ġara b'Acapulco?" ]

[ "Illum ikompli t-tielet rawnd tal-kampjonat tal-kwart ta’ mil fit-trakka tal-Assocjazzjoni Maltija tad-Drag Racing.", "Bħal kull sena minħabba s-sħana, dan ir-rawnd isir matul il-lejl u allura joħloq spettaklu ferm differenti mill-oħrajn.", "Għal dan ir-rawnd se jerġa’ jkun hawn numru ta’ kompetituri barranin fosthom mill-Italja kif ukoll mill-Greċja u b’hekk in-numru ta’ kompetituri qabeż is-60 sewwieq.", "L-avveniment li jismu Flames Of Fire, se jibqa’ għaddej sas-Sibt 22 ta’ Lulju mis-6.00pm ‘il quddiem.", "Il-pubbliku hu mistieden biex igawdi dan l-ispettaklu fit-trakka tal-assoċjazzjoni f’Ħal Far.", "Fi tmiem il-ġimgħa żewġt sewwieqa oħra wkoll Maltin, se jkunu qegħdin jikkompetu fit-33 edizzjoni tal-Hillclimb “Coppa Val d’Anapo” f’ Sortino f’Siracusa fi Sqallija.", "Joe Anastasi fuq mini u Mark Micallef fuq Radical se jkunu qed jieħdu sehem f’din it-tellieqa fuq distanza ta’ 7.2 kilometri.", "Kemm Anastasi u Micallef huma żewġ xufiera ta’ esperjenza u għandom warajhom numru ta’ suċċessi kemm hawn Malta kif ukoll fi Sqallija." ]

[ "Il-Malta Air Traffic Services irnexxilha tirdoppja l-profitt tagħha fl-2013 u kompliet fit-triq pożittiva li qabdet matul dawn l-aħħar tliet snin, fejn baqgħet tirreġistra profitt.", "Dan ħareġ waqt laqgħa ġenerali annwali tal-Malta Air Traffic Services (MATS) fejn ġew diskussi diversi temi marbuta mal-immaniġjar tat-traffiku tal-ajru u tal-operat tal-kumpanija inġenerali.", "Il-Ministru għat-Turiżmu Edward Zammit Lewis qal li dan jirrifletti l-ħidma kbira li qed issir mill- board , management u l-impjegati kollha tagħha.", "Il-kumpanija diġà kkommettiet mal-Unjoni Ewropeja li sal-aħħar tas-sena 2019 se tinvesti madwar €28 miljun biex issaħħaħ il-faċilitajiet u t-tagħmir li topera bih.", "Kif għamlet ukoll matul it-tliet snin ta' qabel, il-kumpanija qed tiffinanzja l-ispiża kapitali kollha mill- working", "capital tagħha u mingħajr il-ħtiega illi tirrikkorri għal self mingħand il-Gvern jew banek kummerċjali, kif kien jiġri fl-amministrazzjonijiet preċedenti, kompla jgħid il-Ministru Zammit Lewis.", "Għal darb'oħra, il-Ministru tenna kif sar matul dawn l-aħħar sentejn, il-kumpanija Malta Air Traffic Services mhu qed tirċievi l-ebda subvention mingħand il-Gvern, anzi qed tħallas dividend ta' €500,000 għal din is-sena li qiegħed imur fil-fond konsolidat.", "Dan huwa sinjal ċar tal-għaqal li qedtitmexxa bih l-istess kumpanija.", "Dan il-Gvern kontinwament ifittex li jimmodernizza l-apparat operattiv u tekniku sabiex jibqa' aġġornat fuq żviluppi li qed isiru kontinwament fis-settur tal-immaniġġjar tat-traffiku tal-ajru madwar l-Ewropa, sostna l-Ministru għat-Turiżmu.", "Sa issa l-Malta Air Traffic Services kompliet xogħolha fuq il-proġett tal-Air Traffic Management (ATM) System Upgrade.", "Dan huwa l-akbar u l-aktar proġett kumpless li l-MATS qatt se twettaq minn żmien it-twaqqif tagħha bħala kumpanija governattiva.", "Proġetti oħra jinkludu l-bini ta' ċentru tal-kontroll ġdid għat-traffiku tal-ajru, il-bdil ta' primary", "radar eżistenti ġewwa Ħad-Dingli, sistemi ta' aeronautical message", "broadcast —kollha inizzjattivi li jkomplu jgħinu il-kumpanija timmodernizza l-għodda tagħha biex twettaq xogħolha b'mod sikur u effiċjenti.", "MATS kontinwament tikkonsidra parteċipazzjoni fi proġetti oħrajn f'kollaborazzjoni ma' Air Navigation Service Providers (ANSPs) oħra, f'inizzjattivi iktar wiesa' tas-Single European Sky.", "Fil-konklużjoni tiegħu, il-Ministru għat-Turiżmu rringrazzja lill- board , partikolarment liċ- Chairman Tony Abela, il- management , – l-eks Kap Eżekuttiv Carmel Vassallo u l-Kap Eżekuttiv il-ġdid Kenneth Chircop, kif ukoll l-impjegati kollha fi ħdan il-MATS tas-suċċessi li qegħdin jitwettqu fl-industrija tal-avjazzjoni li juri l-viżjoni ta' dan il-Gvern li jimplimenta miżuri ġodda u innovattivi biex Malta tkun minn ta' quddiem f'dan is-settur ukoll." ]

[ "Dan wara tfittxijiet għall-għarrieda waqt attivitajiet ta’ divertiment fil-limiti tar-Rabat", "Fil-lejl ta’ bejn l-14 u l-15 ta’ Awwissu, il-Pulizija arrestat 25 persuna li l-etajiet tagħhom ivarjaw bejn is-17 u l-42 sena.", "Huma ġew arrestati wara li nstabu fil-pussess ta’ droga kokajina, ħaxixa tal-kannabis, pilloli ecstasy u ketamina.", "L-arrest seħħ wara tfittxijiet għall-għarrieda waqt attivitajiet ta’ divertiment fil-limiti tar-Rabat.", "Fost il-25 persuna arrestati, kien hemm erba’ persuni, Serb ta’ 37 sena residenti San Pawl il-Baħar, Russu ta’ 21 sena residenti Gwardamanġa, Malti ta’ 28 sena residenti Ħal Qormi u tfajla ta’ 17-il sena residenti Ħal Tarxien, li ġew arrestati b’konnessjoni ma’ sejba ta’ madwar ħamsin pillola ecstasy.", "Jidher li dawn kienu lesti biex jiġu ttraffikati.", "L-investigazzjonijiet tal-Pulizija għadhom għaddejjin u wħud mil-persuni arrestati mistennija jitressqu l-Qorti fis-sigħat li ġejjin.", "Tnejn jinżammu arrestati wieħed jingħata l-ħelsien mill-arrest.", "Intant aktar tard illum, f'tliet każijiet separati, tliet irġiel ġew mixlija b’traffikar tad-droga.", "Raġel ta’ 37 sena minn San Pawl il-Baħar ġie mixli b’traffikar tapilloli ecstasy.", "Dan ingħata l-ħelsien mill-arrest fuq garanzija personali ta' €15,000. Huwa ġie ordnat biex jiffirma kuljum fl-għassa.", "Filwaqt li fiż-żewġ każijiet l-oħra, żagħżugħ ta' 28 sena minn Ħal Qormi u żagħżugħ ta' 21 sena mill-Pietà nżammu taħt arrest preventiv fuq akkużi  li traffikaw droga kokaina u pilloli ecstasy waqt il-party tal-bieraħ.", "L-irġiel wieġbu mhux ħatja għall-akkużi miġjuba kontrihom." ]

[ "Ajurplan tal-Gvern Russu jagħmel titjira lejn il-kapitali Belarussa, Minsk, għal fti sigħat", "Il-Kummissarju Ewropew għall-Industrija, Thierry Breton, qal li l-mexxejja tal-Unjoni Ewropea mistennija jħarxu s-sanzjonijiet kontra l-Belarus waqt video conference urġenti msejjħa biex tiddiskuti il-kriżi politika fil-pajjiż.", "\"Il-vjolenza fuq il-poplu tal-Belarus hija inaċċettabbli u issa aktar huwa ċar li l-eżitu tal-Elezzjoni Presidenzjali ma kienx dak mixtieq mill-poplu tal-Belarus, xhieda li s-saltna tad-dritt mhix tiġi rispettata.\"", "Breton qal dan waqt intervista fuq l-istazzjon tar-radju Europe 1, li fiha tenna li s-sanzjonijiet li diġà ddaħħlu fis-seħħ se jiġu infurzati mill-ġdid bla ebda dubju.", "F'telefonata li kellu qabel din il-video conference mal-Ministru tal-Affarijiet Barranin tal-Belarus, Vladimir Makeit, il-Ministru Spanjol tal-Intern, Arancha Gonzalez Laya, qal li huma qablu li l-ebda forzi militari barranin m'għandhom jazzardaw jintervjenu fis-sitwazzjoni Fatt stramb li seħħ fl-aħħar sigħat kien li l-kandidata għall-elezzjonijiet Presidenzjali fil-Belarus, Svetlana Tikhanovskaya, dehret f'filmat tappella lill-Kunsill Ewropew jinjora dak li qalet fuq l-elezzjonijiet imbagħbsa għall-Presidenza u ħeġġithom jirrispettaw l-għażla tal-poplu tal-Belarus.", "Tikhanovskaya kienet ħarbet mill-pajjiż ftit sigħat wara li tħabbar ir-riżultat elettorali lejn il-Litwanja iżda ħadd ma jaf fejn hi moħbija.", "Intant, ajurplan tal-Gvern Russu, li normalment jintuża mill-uffiċjali għolja tal-Gvern, inkluż mill-kap tas-servizzi tas-sigurtà, għamlet titjira ta' malajr lejn il-kapitali tal-Belarus, Minsk, u rriturnat lura Moska fis-sigħat bikrin tal-Erbgħa filgħodu.", "Din it-titjira, tat-tip Tupolev Tu-214, inqabdet minn tracker li jżomm informazzjoni dwar it-titjiriet u saret fl-isfond ta' biża' dwar kif ir-Russja se tirreaġixxi għal dawn l-aħħar żviluppi.", "Dan hekk kif ir-Russja kienet intervjeniet militarment fl-Ukrajna fl-2014 meta mexxej kariżmatiku kien tneħħa wara sensiela ta' protesti." ]

[ "Meqjusa bħala waħda mill-attriċi klassiċi li qatt ħarġu minn Hollywood, tħabbret il-mewt ta' Olivia de Havilland, magħrufa għall-parti tagħha fil-film Gone With The Wind li ħareġ fl-1939.", "Hija kellha 104 snin u mietet fid-dar tagħha f'Pariġi.", "De Havilland rebħet żewġ Oscars tul il-karriera tagħha, li bdietha bħala l-attriċi ewlenija fil-films ta' Errol Flynn.", "Iżda d-debutt ewlieni jibqa' dak fil-parti ta' Melanie Hamilton fil-film klassiku Gone With The Wind." ]

[ "Minn skrivan tal-bank għall-miljunarju – dan hu l-benefiċċju li tkun l-eqreb persuna viċin Joseph Muscat – u wieħed mill-aktar nies b’poter fil-Gvern ta’ Joseph Muscat.", "Il-gazzetta The Sunday Times of Malta ddedikat paġna sħiħa dwar il-flejjes suspettużi fil-kontijiet ta’ Keith Schembri – bit-titlu jaqra: ‘Il-kobba mħabbla ta’ Keith Schembri’.", "Iċ-Chief of Staff tal-Prim Ministru Keith Schembri hu l-persuna li hekk kif ġie żvelat fl-iskandlu internazzjonali tal-Panama Papers, instab li għandu diversi kontjiet lokali u anke offshore.", "Għaldaqstant, wara dak kollu li ħareġ u li juri biċ-ċar li Keith Schembri bill subajgħ f’diversi transazzjonijiet dubjużi – The Sunday Times of Malta elenkat id-diversi fatti fin-numru kbir ta’ skandlu li kien involut fihom Keith Schembri:", "Din il-gazzetta żvelat li l-imperu ta’ Keith Schembri hu mibni b’kuntatti ma’ aktar minn għoxrin kumpanija f’Malta u barra – u b’hekk qiegħed diġa’ pożizzjoni ta’ kunflitt ta’ interess hekk kif fil-kariga ta’ Chief of Staff tal-Prim Ministru jrid iħares lejn l-interess nazzjonali, iżda fuq in-naħa l-oħra jrid jissalvagwardja butu.", "L-ewwel skandlu li The Times semmiet kien il-business deals li saru bejn Keith Schembri u l-eks Direttur Maniġerjali ta’ The Times of Malta stess Adrian Hillman – b’self ta’ 1.5 miljun ewro lil gazzetta.", "Adrian Hillman kellu jirreżenja minħabba dawn il-flejjes.", "Skandlu ieħor – Keith Schembri għal darb’oħra għamel self f’żewġ pagamenti, li flimkien jammontaw għall-100,000 ewro lil Brian Tonna, u li bħalissa għaddejja Inkjesta Maġisterjali kriminali fuqhom it-tnejn.", "Fuq dan il-każ Simon Busuttil ressaq provi fil-Qorti dwar kickbacks li Keith Schembri daħħal mill-iskandlu tal-bejgħ tal-passaporti.", "Sar magħruf ukoll li Keith Schembri għandu żewġ kumpaniji b’ammonti kbar ta’ flejjes fihom u li huma kumpaniji sigrieti fil-Panama u fil-British Virgin Islands – żewġ pajjiżi b’reputazzjoni ħażina ta’ ħasil ta’ flus.", "Iżda minkejja dan kollu – il-provi ċari flimkien ma’ inkjesta kriminali li għaddejja fuqu – Joseph Muscat jibqa’ jiddefendih akkost ta’ kollox." ]

[ "Żgur li mhux l-ewwel darba li tkun fuq titjira u ta' ħdejk ikollha tarbija li jew ma tkunx trid tieqaf tibki jew tibda tħossha skomda fuq ommha.", "Iżda, dan rari kien ikun il-każ fl-1953, hekk kif ritratti jixdhu kif linja tal-ajru kienet qed tagħmel ħilitiha biex tipprovdi l-aqwa esperjenza, kemm għat-trabi kif ukoll għall-passiġġieri oħra li jkunu fuq l-istess titjira.", "Ir-ritratti juru kif il-British Overseas Airways Corporation (BOAC), il-predeċessur tal-British Airways, kienu ħolqu tip ta' sodod tat-trabi li jiddendlu fuq is- seats tal-aruplan.", "Filwaqt li t-tarbija seta' jorqod f'din is-'sodda', il-ġenituri riedu jżommu lit-tarbija fuqhom, kemm meta jitla' l-ajruplan u kif ukoll meta jinżel (l-istess regola tapplika llum il-ġurnata)." ]

[ "Il-Gvern Malti huwa l-pijunier ta' inizjattiva ġdida għal pjattaforma Ewropea li biha l-pajjiżi jimmasimizzaw iktar programmi ta' fondi Ewropej ġodda taħt il-baġit Ewropew li jmiss għall-perjodu ta' wara 2020.", "Hekk ħabbar is-Segretarju Parlamentari għall-Fondi Ewropej u Djalogu Soċjali Aaron Farrugia waqt dibattitu bejn Ministri ta' membri stati li jappoġġjaw il-politika ta' koeżjoni.", "Din l-inizzjattiva se sservi bħala pjattaforma kollaborattiva bejn membri stati u ttejjeb il-potenzjal tal-programmi ta' fondi diretti bħal m'huma Digital Europe, LIFE, u Erasmus+.", "F'Dubrovnik, is-Segretarju Parlamentari qal li Malta temmen li dawn il-fondi jindirizzaw b' mod partikolarli l-isfidi ta' natura soċjali u ekonomika fuq livell reġjonali.", "Dan għaliex il-fondi jistgħu jiġu aġġustati skont il-bżonnijiet u partikolaritajiet ta' kull reġjun, b'approċċ li verament jirrifletti ir-realtajiet territorjali u l-istrutturi soċio-ekonomiċi tal-membri stati.", "Il-politika ta' koeżjoni – ċioe l-istrateġija tal-UE li tappoġġja l-izvilupp armonjuż bejn membri stati – fl-aħħar mill-aħħar kellha impatt sinifikanti fuq it-tkabbir ekonomiku u l-kompetitivita' tal-membri stati.", "Malta hija eżempju ċar ta' kif il-fondi ta' koeżjoni jistgħu iġibu riżultati u jkollom impatt sinifikanti fuq is-soċjetà, billi jintużaw biex fl-aħħar mil-aħħar itejbu l-livell tal-għixien u l-kwalità tal-ħajja permezz ta' numru ta' proġetti f'diversi setturi.", "Madankollu, għad hemm dispartitajiet bejn il-membri stati u hemm bżonn ta' iktar konverġenza bejn ir-reġjuni li tmur lil'hinn mill-implimentazzjoni ta' riformi strutturali, qal Farrugia.", "Il-konferenza 'Friends of Cohesion' hija sinifikanti fil-kuntest tas-sitwazzjoni politika preżenti fl-Unjoni Ewropea rigward id-diskussjoni tal-baġit Ewropew u l-futur tal-politika ta' koeżjoni.", "Is-Segretarju Parlamentari riċentament ħabbar li wasal iż-żmien biex Malta timmassimizza l-użu ta' programmi ta' fondi diretti, filwaqt li tassigura li tkompli tonfoq il-fondi strutturali b'għaqal.", "Għal dan il-għan, iktar tard din is-sena se jitwaqqaf unit ġdid għal immaniġġjar tal-fondi diretti, taħt ir-responsabbiltà tas-Segretarjat Parlamentari." ]

[ "Filmat illi kiseb fl-aħħar sigħat Net News juri l-mument meta grupp ta’ żgħażagħ lemħu oġġett “jiddi fis-sema” u jimxi b’veloċita’ qawwija.", "Il-każ jidher li seħħ fl-aħħar jiem waqt li huma kienu qed isuqu fiq Triq il-Kosta.", "Meta tkellmu magħna qalulna li biex jiċċajtaw huma bdew jgħidu li hu UFO.", "Iżda imbgħad, anke huma stess ġew f’dubju dwar verament x’kien dak l-oġġett.", "“Seta’ kien satellita, seta’ kien drone u forsi seta’ kien UFO?", "Ma nafux”, qalulna l-istess żgħażagħ.", "Din mhix l-ewwel darba li persuni Maltin allegaw li raw UFO’s fuq pajjiżna.", "F’dan il-każ, l-aktar ħaġa stramba kienet il-movimenti li beda jagħmel dan l-oġġett fis-sema." ]

[ "Nofs l-istudenti li għamlu l-eżamijiet tal-Benċmark kisbu aktar minn 70 marka fil-Malti, fl-Ingliż u fil-Matematika.", "Fi stqarrija tal-gvern kien spjegat li kien hemm 1,729 tifel u 2,004 tifla, li għamlu dawn l-eżamijiet li jfisser 93 fil-mija tal-istudenti kollha li setgħu jagħmlu l-Benċmark.", "Fil-Malti u fl-Ingliż l-istudenti kellhom sessjoni ta’ Taħdit (20 marka), sessjoni ta’ Fehim mis-Smigħ (20 marka), sessjoni ta’ Fehim mill-Qari (30 marka) u sessjoni ta’ Kitba (30 marka).", "Fil-Malti l-marka medjana nazzjonali f’kull taqsima kienet: 17 fit-Taħdit, 18 fis-Smigħ, 24 fil-Qari u 20 fil-Kitba.", "Il-marka medjana nazzjonali globali fil-Malti kienet 79.", "Fl-Ingliż il-marka medjana nazzjonali f’kull taqsima kienet: 17 fit-Taħdit, 17 fil-Fehim mis-Smigħ, 22 fil-Fehim mill-Qari u 17 fil-Kitba.", "Il-marka medjana nazzjonali globali fl-Ingliż kienet 73.", "Fil-Matematika", "kien hemm żewġ taqsimiet: il-karta Mentali (20 marka) u l-karta tal-Kitba (80 marka).", "Il-marka medjana tal-karta Mentali kienet 16 u dik tal-karta tal-Kitba kienet 54.  Il-marka medjana nazzjonali globali fil-Matematika kienet 70.", "Dawn iċ-ċifri juru li nofs l-istudenti li għamlu l-eżerċizzju tal- Benċmark kisbu 79 marka jew aktar fil-Malti, 73 marka jew aktar fl-Ingliż u 70 marka jew aktar fil-Matematika.", "Fl-istqarrija ntqal li l", "-eżamijiet tal-Benċmark", "saru fl-aħħar ta’ Mejju u l-bidu ta’ Ġunju f’62 skola Primarja tal-Istat, 21 skola Primarja tal-Knisja u 7 skejjel Primarji Indipendenti.", "Fosthom kien hemm tliet  skejjel tal-Knisja li kellhom klassijiet tas-sitt sena tal-Primarja għall-ewwel darba li pparteċipaw fil-Benċmark ta’ din is-sena.", "Kull karta tal-Benċmark ġiet immarkata minn żewġ eżaminaturi mingħajr ma nkiteb xejn fuq l-iskritt biex ma jinfluwenzawx lil xulxin.", "Dan l-eżerċizzju sar minn 112-il eżaminatur: 44 għall-karti tal-Malti, 40 għall-karti tal-Ingliż u 28 għall-Matematika.", "Ir-riżultati li kisbu l-istudenti ntbagħtu lill-iskejjel fl-ewwel ġimgħa ta’ Lulju u lill-istudenti ntbagħtulhom fis-7 ta’ Lulju 2014.", "Fihom kien hemm indikata l-marka li kiseb kull tifel u tifla f’kull taqsima tat-tliet suġġetti li fihom it-tfal kienu assessjati fil- Benċmark.", "Kien hemm indikat ukoll il-marka medjana nazzjonali għal kull taqsima tat-tliet suġġetti.", "B’hekk il-ġenituri setgħu jiġġudikaw huma stess kif marru wliedhom f’kull suġġett u kif jipparagunaw mal-marka medjana nazzjonali.", "Matul din is-sena saru diversi laqgħat ta’ informazzjoni u diskussjoni dwar il-Benċmark mal-ġenituri, l-għalliema u mal-kapijiet tal-iskejjel, kemm f’Malta kif ukoll f’Għawdex.", "Il-karti tal-Benċmark 2014 se jkunu jistgħu jitniżżlu mis-sit elettroniku", "http://www.curriculum.gov.mt", "taħt it-taqsima", "Examinations and Benchmark" ]

[ "Il-Kap tal-Partit Nazzjonalista Adrian Delia ftit tal-mumenti ilu kellu laqgħa mal-Viċi President tal-Kummissjoni Ewropea, Margaritis Schinas.", "Matul din il-laqgħa, Adrian Delia wassal l-isfidi u t-tħassib tal-poplu Malti u Għawdxi, hekk kif l-immigrazzjoni u s-sigurtà jaqgħu taħt ir-responsabbilta tiegħu.", "Adrian Delia jinsab f’Zagreb, il-Kroazja, hekk kif bejn illum u għada qed jitlaqqa’ l-ewwel Kungress tal-Partit Popolari Ewropew.", "L-ewwel sessjoni Plenarja tal-Kungress se tiftaħ illum għall-ħabta tas-2pm.", "Din is-sessjoni se tkun indirizzata mill-Kap tal-Partit Nazzjonalista Adrian Delia." ]

[ "F'Jannar 2017 żdiedu kemm l-impjiegi full-time kif ukoll part-time.", "L-Uffiċċju Nazzjonali tal-Istatistika qal li mill-informazzjoni amministrattiva ta' Jobsplus jirriżulta li bejn Jannar 2016 u Jannar tal-2017 il-ħaddiema b'impjiegi full-time żdiedu b'5.8% u l-ħaddiema li għandhom impjieg part-time biss żdiedu b'5.7%.", "Iċ-ċifri juru li fi żmien sena l-ħaddiema żdiedu b'4.6%, biex illum għandna 188,452 ħaddiem.", "Dan huwa riżultat ta' żieda wara l-oħra fin-numru ta' ħaddiema b'impjieg full-time u t-tnaqqis fil-qgħad.", "L-Uffiċċju Nazzjonali tal-Istatistika qal li l-impjiegi fis-settur privat żdiedu b'9,275 filwaqt li l-impjiegi mal-Gvern żdiedu b'858.", "Kien hemm ukoll żieda ta' 713 persuna li bdew jaħdmu għal rashom.", "L-istatistika turi wkoll li f'Jannar kienn hemm madwar 34,676 ħaddiem li kellhom impjieg part-time biss filwaqt li 24,460 persuna oħra kellhom impjieg full-time apparti dak part-time ." ]

[ "Il-każ seħħ għall-ħabta ta' nofsinhar fi Triq il-Madonna tal-Ħniena fix-Xewkija", "Raġel jinsab fil-periklu tal-mewt u raġel qed isofri minn ġrieħi gravi wara li weġġgħu waqt li kienu qed jagħmlu xogħlijiet fix-Xewkija.", "Il-każ seħħ għall-ħabta ta' nofsinhar fi Triq il-Madonna tal-Ħniena.", "Jidher li ż-żewġt irġiel Albaniżi kienu qed jaħdmu f'sit ta' kostruzzjoni meta waqgħu xi għoli.", "L-irġiel li għandhom 32 sena u 42 sena ttieħdu l-Isptar Ġenerali ta' Għawdex.", "Dwar il-każ infetħet inkjesta maġisterjali" ]

[ "What's on Newsbook: Dinja Ewropa se janalizza l-ftehim li ntlaħaq riċentament dwar il-baġit tal-Unjoni Ewropea.", "Nhar it-Tlieta, wara 10 ġimgħat ta' negozjati intensivi, in-negozjaturi tal-baġit tal-Parlament qablu mal-Presidenza tal-Kunsill dwar il-punti prinċipali għal dan il-ftehim.", "Il-Parlament kiseb 16-il biljun ewro aktar minn dak maqbul mill-Kapijiet ta' Stat u ta' Gvern fis-summit tagħhom f'Lulju.", "Insegwu wkoll ir-reazzjoni għar-riżultat tal-elezzjonijiet presidenzjali Amerikani, kif ukoll nanalizzaw xi jfisser il-ftehim riċenti li jorbot il-fondi li jieħdu l-pajjiżi tal-Unjoni Ewropea u r-rispett lejn il-liġi (Rule of Law).", "What's on Newsbook Dinja Ewropa jixxandar kull nhar ta' Ħamis fis-1pm fuq Newsbook.com.mt, bi produzzjoni ta' Jesmond Saliba u bil-kollaborazzjoni tal-Uffiċċju tal-Parlament Ewropew f'Malta." ]

[ "L-akkużat wieġeb mhux ħati waqt li saħaq li d-droga kienet għalih u li kien xtraha minn Buġibba ftit jiem qabel", "L-ispezzjoni li saret fil-lukanda Paloma f’San Pawl il-Baħar spiċċat biex il-Pulizija tarresta wieħed mill-immigranti residenti u tressqu l-qorti akkużat b’pussess tad-droga.", "Dan wara li fl-istess spezzjoni, l-immigrant instab fil-pussess ta’ reżina u ħaxixa tal-kannabis.", "Fil-Qorti nstema’ kif meta l-immigrant intalab jagħti d-dokumenti lill-Pulizija, fil-pouch fejn kellu d-dokumenti tal-ivjaġġar, maħruġ mill-Italja, kellu wkoll droga kannabis.", "L-akkużat wieġeb mhux ħati waqt li saħaq li d-droga kienet għalih u li kien xtraha minn Buġibba ftit jiem qabel.", "“Mistoqsi jekk kienx jaf li s-sustanzi kienu llegali, l-akkużat ma weġibx,” qalet il-Prosekuzzjoni", "L-akkużat ma riedx li jkollu avukat.", "Il-Qorti ħatret espert biex jinvestiga l-kontenut tal-pouch.", "Il-każ ikompli f’Ottubru." ]

[ "\"Huwa ta' dispjaċir għalija li fil-baġit li għadu kif tressaq Robert Abela nesa kompletament lill-frontliners li kienu u għadhom quddiem nett fil-ġlieda kontra l-pandemija tal-COVID-19.\"", "Hekk saħaq il-Kap tal-Oppożizzjoni u tal-Partit Nazzjonalista Bernard Grech waqt żjara li għamel lill-frontliners quddiem id-Dipartiment tal-Emerġenza f'Mater Dei.", "Fil-kummenti tiegħu, Grech irringrazzja lill-frontliners għall-ħidma kontinwa tagħhom li ddeskriviha bħala waħda straordinjarja u dan ħafna drabi seħħ b'sagrifiċċju kbir, ukoll personali u anke ġieli 'l bogħod mill-familji tagħhom.", "Il-Kap tal-Oppożizzjoni qal li sfortunatament il-Gvern Laburista ma rrikonoxxiex din il-ħidma fil-baġit li ressaq ilbieraħ u l-frontliners minflok nesiehom.", "\"Dan meta l-Prim Ministru kellu r-responsabbiltà li jserraħ ras il-ħaddiema li jaħdmu fis-settur tas-saħħa li huma l-iktar milquta mill-imxija tal-virus.", "Robert Abela lanqas ma serraħ moħħ il-Maltin u l-Għawdxin li jinsabu ferm inkwetati bil-pandemija, bin-numru tal-imwiet li sfortunatament qegħdin jiżdiedu,\" insista Grech.", "Huwa qal li din il-laqgħa hija parti mill-ħidma li l-Partit Nazzjonalista qed iwettaq permezz tat-Tim t'Azzjoni, li hu nieda u li qed imexxi, fil-ħidma kontra l-pandemija.", "Tenna l-pożizzjoni tal-PN li d-deċiżjonijiet relatati mal-imxija tal-virus għandhom ikunu f'idejn is-Supretendent tas-Saħħa Pubblika Charmaine Gauci u mhux jittieħdu minn Robert Abela, li fi kliemu, \"qiegħed ixekkel ix-xogħol li qed isir mill-Awtoritajiet tas-Saħħa.\"", "Matul din iż-żjara f'Mater Dei, l-Kap tal-Oppożizzjoni u tal-Partit Nazzjonalista Bernard Grech kien akkumpanjat mill-Kelliem tal-Oppożizzjoni għas-Saħħa Stephen Spiteri." ]

[ "Il-Kummissarju tal-Istandards George Hyzler iwieġeb lil Mario Cutajar ...", "Fi stqarrija l-Kummissarju tal-Istandards George Hyzler wieġeb lis-Segretarju Permenenti Ewlieni Mario Cutajar dwar ħatriet ta' back benchers f'entitajiet tal-Gvern kif ukoll xogħol mal-Gvern.", "Hyzer qal li ma jaqbilx mal-konklużjonijiet ta' Cutajar meta jgħid li s-separazzjoni tas-setgħat ma tantx tgħodd għal Malta għax mhuwiex parti mill-mudell Ingliż.", "Hyzler sostna li ma jaqbilx minħabba li jgħid illi fil-fatt dan il-kunċett huwa importanti fir-Renju Unit  tant li hemm limitu ta' Deputati li jistgħu jaqdu funzjonijiet mal-Gvern u l-Parlament fl-istess ħin.", "\"F’Malta, bħal fir-Renju Unit, kull gvern huwa kontabbli lejn il-Parlament u l-Parlament għandu jżomm lill-Gvern taħt skrutinju.", "Deputati backbenchers għandhom irwol ta’ skrutinju importanti ħafna, b’mod partikolari bħala membri tal-kumitati varji bħall-Kumitat dwar il-Kontijiet Pubbliċi jew il-Kumitat Permanenti dwar il-Ħatriet Pubbliċi,\" ifakkar Hyzler.", "Hu jistaqsi kif deputat backbencher jista’ jagħti sehem ġenwin bħala membru ta’ kumitat bħal dawn jekk huwa dipendenti fuq il-gvern għall-għixien tiegħu.", "Fl-istqarrija l-Kummissarju tal-Istandards ikompli jisħaq illi t-tqabbil ta' Cutajar bejn membru ta' bord u lettur ma jagħmilx sens.", "\"Aktar jista’ jsir paragun bejn membru ta’ bord u uffiċjal għoli fis-servizz pubbliku, għax it-tnejn għandhom responsabbiltajiet ta’ tmexxija.", "Anki s-Segretarju Permanenti Ewlieni jaqbel li uffiċjali għolja fis-servizz pubbliku m’għandhomx ikunu deputati parlamentari.\"", "Hyzler tenna illi hu se jibqa’ jemmen bis-sħiħ li l-ingaġġ tal-backbenchers mal-Gvern hija waħda mill-prattiċi li għandha tinqata’.", "Huwa jfakkar l-Kummissjoni ta’ Venezja esprimiet l-istess fehma meta qalet li \"l-possibilitajiet ta' kontroll tal-backbenchers fuq il-Gvern jitnaqqsu jekk d-Deputati ikollhom inċentivi fiskali.", "\"Fir-rapport tiegħi ssuġġerejt li r-raġuni għalfejn daħlet il-prattika li d-deputati backbenchers kollha jiġu ngaġġati mal-Gvern hija bħala konsolazzjoni talli ma sarux ministri jew segretarji parlamentari, jew bħala kumpens għall-paga baxxa ta’ deputat.", "Ma stajt nara ebda raġuni oħra, ħlief forsi xewqa min-naħa tal-Gvern li jsaħħaħ il-kontroll tiegħu fuq il-backbench, temm jisħaq Hyzler." ]

[ "Fl-aħħar jiem, l-istazzjonijiet televiżivi ewlenin fid-dinja, partikolarment dawk sportivi, iddedikaw ħafna mill-ħin tagħhom biex iselmu l-memorja tal-leġġenda tal-futbol internazzjonali, Diego Armando Maradona li miet nhar l-Erbgħa li għadda.", "Ma setgħax jonqos li l-istazzjonijiet il-kbar u li huma segwiti minn miljuni ta' nies, ma jkollhomx diskussjonijiet bil-parteċipazzjoni ta' individwi magħrufa, mill-passat tal-futbol internazzjonali u li kellhom esperjenzi diretti mal-eks plejer internazzjonali Arġentin.", "Replay jiddiskuti l-karriera ta' Maradona ma' plejers li lagħbu miegħu u kontra tiegħu Anke f'Malta, il-programmi sportivi fuq l-istazzjonijiet televiżivi selmu l-memorja ta' Maradona, b'filmati mill-karriera sabiħa ta' 'El Pibe de Oro' u b'diskussjoni fuq livell lokali, skont kif jiftakruħ il-Maltin li kienu jsegwuħ fuq it-televiżjoni meta kien jilgħab.", "Madankollu l-programm dwar il-futbol lokali ta' nhar ta' Ħadd filgħaxija, Replay fuq Net Television, il-bieraħ issorprenda lill-udjenza tiegħu, meta sellem u fakkar il-memorja ta' dan il-plejer b'diskussjoni bis-sehem dirett ta' żewġ eks plejers li lagħbu miegħu, fl-istess tim kif ukoll kontra tiegħu, f'żminijiet differenti tal-karriera ta' Maradona.", "Veru każ li t-tmexxija ta' Replay kompliet tagħti prova tal-professjonalità u l-organiżazzjoni li jitmexxew il-programmi Replay fuq Net Television.", "F'ġimgħa fejn id-dinja kollha qed tiddiskuti il-ħajja u l-karriera kalċistika ta' dan il-plejer, Replay ħadet id-diskussjoni f'livel għoli u superjuri bil-parteċipazzjoni ta' żewġ personalitajiet internazzjonali li kellhom esperjenzi u relazzjoni diretta ma' Maradona.", "Giacchetta – Jiddebutta fis-Serie A ma' Napoli, b'gowl deċiżiv f'azzjoni ma' Maradona Waqt din id-diskussjoni, il-presentatur tal-programmi Replay, Christian Micallef tkellem b'kollegament awdjo-viżwali u dirett mal-eks plejers Simone Giacchetta u Sergio Soldano.", "Giacchetta għal staġun ma' Napoli, fl-istess tim ta' Maradona, fl-istaġun 1988/89, meta Napoli ta' Maradona kienu temmew fit-tieni post fis-Serie A, finalisti telliefa tal-Coppa Italia iżda rebħu l-Coppa UEFA.", "Ta' 19-il sena, Giacchetta kien idebutta fis-Serie A, fl-istess tim ta' Maradona u fl-ewwel partita tiegħu, kien skorja l-gowl tar-rebħa kontra Atalanta.", "Giacchetta, li f'Replay tkellem dwar l-esperjenzi tiegħu ma' Maradona speċjalment dawk li għex miegħu fid-dressing room, kien issieħeb lil Napoli fis-sajf tal-1988 mingħand Civitanovese, bl-għan speċifiku li jservi ta' riserva għal tliet plejers partikolari; Andrea Carnevale, Maradona u Careca.", "Simone Giacchetta meta kien ma' Napoli Soldano – tal-istess età ta' Maradona u kien miegħu fl-iskwadra selettiva tal-Arġentina Fil-każ ta' Soldano, dan jaf lil Maradona minn qabel Giacchetta anke għaliex għandu l-istess età bl-eżatt, 60 bħal Maradona.", "Soldano hu Arġentin, u riċentament kien parti miċ-Ċentru Tekniku tal-MFA, fejn serva bħala kowċ tat-tim nazzjonali Malti ta' taħt is-17-il sena.", "Soldano għex esperjenzi uniċi ma' Maradona, kemm bħala plejer li lagħab kontra tiegħu fil-bidu nett tal-karriera tiegħu fl-Arġentina, iżda ukoll kien wieħed mill-plejers fl-iswadra selettiva tat-tim nazzjonali Arġentina, lejn l-aħħar tas-snin 70, u li kien hemm fiha Maradona.", "Sergio Soldano fil-bidu nett tal-karriera tiegħu fl-Arġentina Id-diskussjoni simultanja ma' dawn iż-żewġ eks plejers, li iżda llum għadhom involuti fil-futbol fuq livell amministrattiv, kienet waħda mill-aktar interessanti u segwita b'interess mill-pubbliku sportiv Malti.", "Fil-każ ta' Giacchetta, illum hu d-Direttore Sportivo tal-klabb fil-Lega Pro fl-Italja, Albinoleffe filwaqt li Soldano jaħdem internazzjonalment fil-livell tal-grassroots.", "Ara l-parti f'Replay fejn jitkelmu Giacchetta u Soldano Sabiex issegwi din il-parti tad-diskussjoni li xxandret f'Replay tal-bieraħ filgħaxija, u li tmexxiet bit-Taljan peress li ż-żewġ mistiedna speċjali jitkelmu aħjar b'din il-lingwa, agħfas hawn .", "Replay qed ikompli jkun innovativ u oriġinali fil-kontenut li jwassal F'kummenti li ta lil dan is-sit wara l-programm tal-bieraħ il-producer eżekuttiv u presentatur tal-programmi Replay, Christian Micallef, hu tenna s-sodisfazzjon tiegħu li Replay, grazzi għal ħidma kbira anke fuq livell internazzjonali, irnexxilu jagħmel programm ieħor interessanti fejn \"konna kapaċi niddiskutu l-karriera ta' Maradona fuq l-istess livell ta' kif iddiskutweha l-programmi sportivi 'l kbar fid-dinja.\"", "Micallef żied jgħid ukoll, li \"fil-verità kont prudenti ħafna milli nirreklama din il-parti tal-programm qabel Replay tal-bieraħ, għaliex peress li dawn l-interventi kienu diretti, bżajt li setgħa jkolna xi problema teknika jew xi ħaġa oħra, u l-interventi awdjo-viżwali kif kelna, kienu jfallu, iżda ma kienx il-każ.", "Irnexxilna nkomplu ngħollu l-profil tad-diskussjoni fil-programm tagħna u nkunu kreattivi biżżejjed li nagħtu u nwasslu l-valur miżjud fil-kontenut tagħna għall-udjenza li ssegwina ta' kull ġimgħa.", "Dawn it-tip ta' programmi huma parti minn katina ta' programmi oħra professjonali u ta' livell li ġimgħa wara l-oħra qed inwasslu permezz ta' Replay.", "Għalhekk nixtieq nirringrazzja lit-tim kollu tiegħi, lill-ħaddiema ta' Net Television kif ukoll lill-isponsors tal-programmi Replay, li huma ta' appoġġ kbir fit-twetiq tal-ħidma tagħna.\"" ]

[ "Wieħed minn erbat irġiel ammetta l-ħtija ta' stupru f'rakkont tal-waħx ta' kif tfajla Taljana inħatfet", "Raġel ta' 32 sena mis-Somalja, ingħata sentenza ta' tmien snin u nofs priġunerija wara li ammetta l-ħtija illi ħataf tfajla Taljana u li stupraha flimkien ma' irġiel oħrajn.", "L-inċident seħħ f'Marzu 2013, meta tfajla Taljana ta' 21 sena kienet miexja lejn il-Belt Valletta u f'punt minnhom karozza b'erba' rġiel fiha waqfu, ħatfuha u daħluha fil-karozza.", "Il-vittma ppruvat iċċempel lil ħuha, imma l-irġiel ħadulha l-mowbajl.", "Hekk kif il-karozza bdiet riesqa lejn Raħal Ġdid it-tfajla pruvat tiftaħ il-bieb u taħrab, imma wieħed mill-irġiel żammha minn griżmejha u prova jifgaha filwaqt li qallha; 'Taljana inti mejta'.", "Meta waslu Ħal Far l-irġiel neżgħu għarwenin u stuprawha darbtejn.", "Wara l-assalt l-irġiel tawha l-ħwejjeġ lura u ħallew iż-żona.", "Hija marret titlob l-għajnuna mill-fabbrika tal-Playmobil.", "L-akkuat għażel li jammetti l-akkużi miġjubin kontrieh." ]

[ "Il-każ seħħ dalgħodu fil-Furjana", "Raġel qed isofri minn ġrieħi gravi wara li ttajjar minn mutur fil-Furjana.", "Il-każ seħħ għall-ħabta tad-9:30am fi Triq l-Assedju l-Kbir.", "Mill-ewwel informazzjoni jirriżulta li żagħżugħ ta' 20 sena tilef il-kontroll tal-mutur u laqat raġel ta' 49 sena.", "Ir-raġel ittieħed immedjatament Mater Dei fejn ġie ċċertifikat li qed isofri minn ġrieħi gravi." ]

[ "Il-Qorti laqgħet it-talba ta' raġel biex ismu jitneħħa mir-reġistru pubbliku bħala missier ta' tewmin wara li sar jaf li ma dawn kinux minn tiegħu.", "Fil-qorti kien spjegat kif il-koppja kellha tewmin sentejn wara ż-żwieġ.", "Kien dan l-aħħar li r-raġel beda jiddubita li t-tewmin ma kinux tiegħu u talab li jsir test tad-DNA.", "It-test elimina kull dubju li seta' kellu meta rrizulta li t-tewmin ma kellhom l-istess DNA tiegħu.", "Ir-raġel li qata' kull kuntatt minn miż-żewġt itfal talab lil qorti biex jitneħħa ismu mir-reġistru pubbliku bħala missier it-tfal.", "Il-qorti rat il-provi kollha u laqgħet it-talba tar-raġel biex minflok ismu jitniżżel 'missier mhux magħruf'." ]

[ "• Ma jafx min huma iżda ħadhom il-qorti", "Mal-ewwel żewġ kelmiet dwar il-programm ta' ċittadinanza b'investiment fl-aħħar jiem, il-kelliem tal-Partit Nazzjonalista, Jason Azzopardi, kien pront jaqbad mal-midja Taljana biex jgħid tiegħu ukoll.", "Naturalment, kontra Malta.", "Dwar l-investituri li isimhom ikun ippubblikat fir-reġistru elettorali, tant li l-Partit Nazzjonalista ħadhom il-qorti biex ma jivvotawx, Jason Azzopardi qal li \"l-problema li m'għandniex idea min huma.\"", "Azzopardi tkellem ukoll mal-istazzjon televiżiv Taljan TGCOM24 fejn qal li l-Gvern Malti qed jgħaddi lill-Kummissjoni Ewropea biż-żmien.", "AQRA WKOLL: F'mument ħażin għal Busuttil jipprovaw iqajmu \"l-mejtin\"" ]

[ "Forn antik u żewġ binjiet antiki ġara tiegħu, fil-Pietà se jkunu rrestawtrati u riabilitati u se jinbidlu f’uffiċini u binjiet residenzjali.", "Fi stqarrija l-Awtorità tal-Ippjanar qalet li l-Bord approva l-applikazzjonijiet għall-proġett u", "Blackley Bakery", ",", "Kington House u Workers’ Dwelling,", "li huma binjiet protetti.", "Il-bini tal-forn", "Blackley", "li nbena fl-1906 bħala forn.", "Ma’ dan il-bini kien hemm maħżen u stalel taż-żwiemel li kienu jqassmu l-ħobż.", "Blackley Bakery", "kienet fetħet il-bibien tagħha fl-1907 fejn kienet mgħammra b’makkinarju mill-aktar avvanzat għal dak iż-żmien.", "Minbarra forn il-binja għandha żewġ sulari oħra li fihom kienu joqgħodu s-sid u kif ukoll l-impjegati.", "Fl-istqarrija ġie spjegat li l-binjiet", "Kington House", "u", "Workers’ Dwelling", "se jinbidlu f’appartamenti.", "Il-proġett jinkludi wkoll li dawn il-binjiet ikollhom parkeġġ miftuħ taħt l-art.", "Għalkemm qabel ma dan l-iżvilupp, għad trid tittieħed deċiżjoni dwar l-għoli, id-disinn u d-dehra, il-provediment tal-parkeġġ u affarijiet oħra li għad iridu jiġu diskussi.", "Hija approvat ukoll biex tinbena parti mill-ġnien li tmiss mal-bini.", "Intant l-Awtorità tal-Ippjanar approvat ukoll biex il-bini", "‘The Cloisters’", ", f’San Giljan, jiġi rijabilitat u mibdul f", "’Boutique Hotel" ]

[ "Imtella' Lulju 5, 2020 - Aġġornata 5 Ta' Lulju, 2020 2:42pm", "Il-Kap tal-Oppożizzjoni u tal-Partit Nazzjonalista, Adrian Delia, qal li ħadd mhu se jirnexxielu jirrikattah, jheddu, ibeżżgħu jew isikktu milli jkompli jiġġieled il-korruzzjoni.", "Dr Delia rrefera għar-rapport fit-Times of Malta dwar messaġġi fuq Whatsapp li għaddew bejnu u Yorgen Fenech u allega li dawn huma manuvri minn nies fil-Partit Laburista u l-Gvern biex jattakkawh u jintimidawh.", "Il-Kap tal-Oppożizzjoni u tal-Partit Nazzjonalista, Adrian Delia, qal li nies fil-Partit Laburista u l-Gvern qed jagħmlu dak li allega li huma manuvri biex jattakkawh.", "Dr Delia rrefera għar-rapport tat-Times of Malta li juri messaġġi bejnu u Yorgen Fenech wara li sar magħruf li hu s-sid tal-kumpanija 17 Black.", "Dr Delia qal li dawn huma tentattivi biex jiġi intimidat ħalli ma jkomplix jiġġieled il-korruzzjoni.", "Il-Kap Nazzjonalista qal li ħadd mhu se jirnexxielu jirrikattah, jintimidah, ibeżżgħu jew isikktu biex ma jkomplix jagħmel xogħlu.", "Dr Delia tenna li sal-lum la l-Pulizija u lanqas l-FIAU ma bagħtu għalih għax m'hemm xejn fil-konfront tiegħu.", "Intervistat fuq il-midja tal-Partit Nazzjonalista, Dr Delia reġa' tkellem dwar il-kuntratt tat-tliet sptarijiet u qal li ma' kull ġurnata li tgħaddi l-poplu qed iħallas il-miljun għalxejn.", "Filwaqt li tenna l-istedina lill-Prim Ministru biex flimkien imorru l-Qorti jħassru l-kuntratt, Dr Delia qal li l-Gvern m'għandux jaċċetta li jħallas lil Steward Health Care €120 miljun fis-sena biex joperaw l-isptarijiet.", "Dwar il-proposta biex il-ħaddiema li kienu fuq quddiem nett fil-ġlieda kontra l-imxija jingħataw tlitt ijiem leave żejda, Dr Delia qal li għad ma kellux risposta minn Robert Abela.", "Il-Kap Nazzjonalista qal li Dr Abela tant hu mifni bil-problemi tal-Gvern li mhux jirnexxielu jiddeċiedi bi trankwillità.", "Irrimarka li l-Gvern moħħu biss fl-elezzjonijiet interni fil-Partit Laburista u mhux fl-interessi tal-pajjiż.", "Il-Kap Nazzjonalista indika li l-Gvern iddeċieda li jwaqqaf l-iskema tal-bejgħ tal-passaporti minħabba l-eżami tal-Moneyval.", "Dr Delia rrimarka li fil-prinċipju jaqbel mal-programm ta' residenza li ħabbar il-Gvern u qal li l-Oppożizzjoni se tressaq il-proposti tagħha.", "Huwa appella lil kulħadd biex jiġbed ħabel wieħed għax il-pajjiż ma jistax jistenna iżjed biex isalva r-reputazzjoni tiegħu." ]

[ "Illum, għall-ħabta tal-10:00am, il-Pulizija ser tressaq diversi persuni l-Qorti, quddiem il-Maġistrat tal-Għassa Victor Axiak.", "Raġel se jitressaq il-Qorti b'rabta ma' arrestati waqt rejd għaddroga fil-Marsa.", "Żewġ persuni oħra se jittresqu akkużati separatament b'akkużati relatati ma' vjolenza domestika u ma' ġrieħi gravi fuq persuna, fost oħrajn." ]

[ "Wara li lbieraħ kelliema għall-attriċi Tanya Roberts tas-sensiela Charlie's Angels u That 70's Show ħabbar li hija kienet mietet, issa ħarġet l-aħbar li l-informazzjoni kienet waħda żbaljata u li l-attriċi tinsab ħajja, għalkemm saħħitha tinsab batuta ħafna.", "Il-media internazzjonali kollha rrappurtat l-aħbar li kien ħareġ Mike Pingel, l-aġent tal-attriċi ta' 65 sena li ilha l-isptar minn Lejliet il-Milied kienet ħallietna.", "Pingel qed isostni li l-informazzjoni ħariġha wara li kien is-sieħeb tal-attriċi, Lance O'Brien, li nfurmah li hija kienet miet.", "Madanakollu l-isptar ċaħad din l-informazzjoni u b'hekk l-aġent tal-attriċi rtira l-aħbar li ħareġ lbieraħ.", "Aqra: Tmut l-attriċi Tanya Roberts ta' Charlie's Angels Imwielda bħala Victoria Leigh Blum hija bidlet isimha għal Tanya Roberts u bdiet il-karriera bħala mudella qabel ma saret attriċi wara li ddebuttat fil-film Forced Entry tal-1975.", "Apparti Charlie's Angels u diversi produzzjonijiet oħra, Roberts kienet ukoll il-Bond Girl fil-film A View To A Kill tal-1985." ]

[ "Aktar minn xahar wara li l-ILLUM żvelat il-każ ta’ tixħim li jinvolvi aktar minn erba' plejers…", "Kienet il-gazzetta ILLUM li f’Diċembru li għadda żvelat li l-Pulizija flimkien mal-Assoċjazzjoni tal-Futbol ta' Malta (MFA) kienet fetħet investigazzjoni fuq numru ta' plejers mit-tim ta'", "Tarxien Rainbows", "li allegatament kienu mdaħħlin f'ċirku ta’ ‘match-fixing’.", "Fid-dawl ta’ din l-istorja, din il-gazzetta bagħtet għadd ta’ mistoqsijiet lill-Pulizija.", "L-ILLUM staqsiet f’liema stadju waslet l-investigazzjoni kif ukoll jekk il-Pulizija kinetx se tressaq lil xi persuna bl-akkużi ta’ tixħim.", "Minkejja dan il-Pulizija qalet biss illi f'dan il-mument ma setgħetx tagħti aktar dettalji dwar il-każ inkwistjoni.", "L-ILLUM għamlet ukoll kuntatt mal-Malta Football Association (MFA), biex tistaqsi aktar dwar l-akkużi fuq numru ta’ plejers ta’ dan it-tim partikolari.", "Ir-risposta tal-kelliem tal-MFA kienet illi kulma jafu s’issa huwa li l-investigazzjoni għadha għaddejja.", "Sorsi ferm viċin Tarxien Rainbows lura fil-5 ta’ Diċembru kienu żvelaw mal-ILLUM, li b’kollox ħames plejers qegħdin jiġu investigati u li kienu  nies minn ħdan il-kumitat tal-klabb stess li għaddew informazzjoni lill-Pulizija wara li saru jafu b’dawn il-każijiet.", "Fost dawk il-persuni f’nofs l-investigazzjoni hemm xi plejers li fil-passat għamlu parti mill-istruttura ġovanili tat-tim nazzjonali Malti.", "Ikkuntatjat mill-ILLUM, l-Uffiċjal għall-Integrità tal-MFA, Franz Tabone kien ikkonferma li għaddejja l-investigazzjoni fuq il-każ, però hu ma elaborax aktar.", "Lura għal Marzu tal-2016, il-Pulizija kienet fetħet investigazzjoni fuq diversi plejers li kienu jagħmlu parti mit-tim Malti ta’ taħt il-21 sena, wara li Franz Tabone, Integrity Officer tal-MFA kien għadda informazzjoni rigward każ ta’ xiri ta’ plejers fil-logħba U-21 Malta v Montenegro.", "Il-bidu tal-2018, ma tantx kien wieħed sabiħ għall-futbol lokali.", "Fit-tmienja ta’ Jannar, l-eks tim manager ta' Pembroke Athleta,", "Uchenna Anyanwu", ", ingħata sentenza ta’ sena ħabs, sospiża għal sentejn, kif ukoll multa ta’ €1,000 wara li nstab ħati ta’ attentat ta’ korruzzjoni.", "Lura għal Jannar u Frar tal-2016, Anyanwu kien ipprova jxaħħam żewġ plejers mit-tim ta' Mosta bl-għan li jirranġa r-riżultat tal-partita.", "L-għada, il-Bord tal-Kontroll, l-Etika u d-Dixxiplina tal-UEFA impona sospensjoni fuq sitt plejers ta’ taħt il-21 sena ta’ Malta.", "Dan wara każ ta' tixħim li sar lura fl-2016 waqt il-logħbiet kontra l-Montenegro u r-Repubblika Ċeka.", "Kyle Cesare", "u", "Manuel Briffa", "ngħataw is-sospensjoni għal għomorhom minħabba akkużi ta' rranġar tal-logħob,", "Samir Palmier Arab", "ingħata sospensjoni ta’ sentejn,", "Ryan Camenzuli", "weħel sena u nofs sospensjoni waqt li", "Llywelyn Cremona", "u", "Luke Montebello", "weħlu sena kull wieħed minħabba li naqsu milli jirrapportaw it-tixħim.", "Kien biss il-gowlkiper ta' Luxol", "Matthew Calleja Cremona", "li ġie meħlus minn kull akkuża.", "Madankollu id-difensur", "Emmanuel Briffa", ", wieħed mil-plejers li ngħata is-sospenssjoni għal għomru qed jinsisti li hu innoċenti u li se jkun qed jiftaħ appel għall-verdett tal-UEFA.", "F'kummenti mal-gazzetta oħt, MaltaToday, permezz tal-kelliem tiegħu, Briffa qal li hu kien se jibqa’ jipprotesta l-innoċenza tiegħu, li skontu kienet ukoll rikonoxxuta mill-qrati kriminali fis-sentenza tagħha.", "F'Awwissu tal-2016 kemm Cesare kif ukoll Briffa kienu ġew liberati mill-akkużi ta' ‘match fixing’ relatati mal-logħba kontra l-Montenegro f'qorti lokali.", "Fl-istess xahar, is-Segretarju Parlamentari għaż-Żgħażagħ, Sport u Għaqdiet Volontarji,", "Clifton Grima", "nieda konsultazzjoni pubblika dwar liġi proposta biex tiġi miġġielda l-korruzzjoni fl-isports, l-abbozz se jtejjeb il-liġijiet attwali li jiffissaw il-‘match fixing’, estensjoni tal-ġurisdizzjoni ta' Malta fuq persuni involuti fil-korruzzjoni, filwaqt li joffri wkoll protezzjoni lil ‘whistleblowers’ li jitkellmu kontra l-korruzzjoni." ]

[ "Il-President tal-Kummissjoni Ewropea, Jean-Claude Juncker, qal li ftehim ġdid mal-Britanniċi dwar Brexit ‘jista’ jintlaħaq xorta’ qabel il-31 ta’ Ottubru – li hu d-", "deadline", "għat-tluq tar-Renju Unit mill-Unjoni Ewropea.", "Sadanittant, il-Prim Ministru Britannniku, Boris Johnson, qal li ‘sar ammont ta’ progress’ iżda wissa li hu importanti li wieħed ma jeżaġerax fl-aspettativa.", "Dan waqt li l-Gvern tal-Irlanda qed itenni li ‘fadal distakk konsiderevoli’ bejn ir-Renju Unit u l-UE fejn tidħol politika dwar Brexit li hi aċċettabbli għal kulħadd.", "Intant, Michel Barnier, in-negozjatur ewlieni tal-UE dwar Brexit, illum, kellu taħditiet mas-Segretarju Britanniku għal Brexit, Stephen Barclay.", "Wara t-taħditiet, Barclay qal li r-Renju Unit u l-Unjoni ‘qed jaqsmu għan komuni’ fl-impenn lejn ftehim ġdid għal Brexit u li l-Prim Ministru Johnson u Juncker ‘huma ċari li dan jibqa’ it-tragward’.", "Min-naħa tagħha, il-Kummissjoni Ewropea qalet li hi ‘miftuħa’ għall-proposti min-naħa tar-Renju Unit.", "Boris Johnson, li qal li jippreferi li r-Renju Unit iħalli l-UE bi ftehim, qed jinsisti biex l-Unjoni twarrab il-kundizzjoni tal-", "backstop", "li tevita l-kontrolli riġidi għall-fruntiera Irlandiża ladarba jikkonkludu l-proċess ta’ Brexit.", "Hu qal li r-Renju Unit jeħtieġ li joħroġ mill-UE ‘b’mod li bih ma jibqax taħt il-kontroll tal-Unjoni f’termini legali u fejn tidħol politika kummerċjali’", "Filwaqt li l-UE qed titlob għal proposti alternattivi minn Londra, Jean-Claude Juncker qal li ‘mgħandu l-ebda irbit emozzjonali’ mal-kunċett tal-", "backstop", "u li dan ma jkunx meħtieġ f’każ li jkunu sodisfatti ‘il-kriterji kollha ta’ Brexit’." ]

[ "L-Ingilterra tinsab fil-kwarti tal-finali għall-ewwel darba mill-2006 wara li għelbet lit-tim nazzjonali tal-Kolombja 4-3 bil-penalties wara li l-logħba sal-ħin barrani ntemmet 1-1.", "Din kienet l-ewwel darba li l-Ingilterra rebħet fit-Tazza tad-Dinja bl-għoti tal-penalties.", "Minkejja li ma kinux dominanti quddiem il-lasta, l-Ingliżi kellhom aktar mil-logħba tul id-90 minuta, bil-Kolombja tonqos li tkun perikoluża fejn iddiżappuntat mhux ftit.", "Gareth Southgate għamel disa’ bidliet mit-telfa kontra l-Belġju fejn reġa’ lagħab bit-tim regolari.", "John Stones u Jordan Pickford kienu l-uniċi li żammew posthom, bl-ewwel ħdax li lagħbu jkunu l-istess ħdax li għelbu lit-Tuneżija.", "Il-Kolombja għamlet żewġ bidliet mit-tim li għeleb lis-Senegal.", "Wilmar Barrios beda flok James Rodriguez li kien imweġġa’ filwaqt li Jefferson Lerma rritorna flok Mateus Uribe.", "L-ewwel periklu li ħolqu l-Ingliżi kien wara sitt minuti bi free-kick ta’ Ashley Young li kien blokkat minn David Ospina.", "Fis-16-il minuta, Kieran Trippier krossja mil-lemin lejn Harry Kane iżda l-konklużjoni tiegħu spiċċat fuq il-lasta.", "Il-Kolombja bdiet tiddefendi aktar ma beda jgħaddi l-ħin, iżda l-Ingilterra ftit heddet il-lasta ta’ Ospina.", "Fit-42 minuta prova Kieran Trippier bi free-kick li spiċċa ftit barra u fil-45 minuta ra x-xutt fil-baxx tiegħu minn barra l-kaxxa jgħaddi ftit barra.", "Ftit wara, Juan Quintero prova b’xutt minn barra l-kaxxa li kien salvat minn Jordan Pickford mingħajr problemi.", "Fit-tieni taqsima, l-Ingilterra baqgħet fil-pussess tal-ballun u fis-57 minuta ngħatat penalty.", "Kienet azzjoni ta’ korner, bir-referee Mark Geiger jordna penalty minħabba li Carlos Sanchez ġibed lil Harry Kane fil-kaxxa, deċiżjoni li qajmet protesti kbar mill-plejers Kolombjani.", "Mill-11-il metru, HARRY KANE għeleb lil David Ospina b’xutt ċentrali.", "Sitt minuti wara, l-Ingilterra kellhom okkażjoni b’daqqa ta’ ras ta’ Dele Alli li spiċċat barra wara kross ta’ Trippier.", "B’distakk ta’ gowl, il-Kolombja bdiet iżżid aktar fil-pussess tal-ballun iżda mingħajr ma tkun perikoluża.", "Kien fit-82 minuta li t-tim ta’ Pekerman kellu okkażjoni tajba tad-deheb meta f’kontrattakk tajjeb, il-ballun spiċċa għand Juan Cuadrado iżda minn qagħda ideali spara barra.", "Il-pressjoni fuq id-difiża Ingliża kompliet tiżdied u fit-93 minuta l-Kolombja ġabet id-draw.", "Kien korner mil-lemin ta’ Juan Cuadrado, b’YERRY MINA jogħla tajjeb u b’daqqa ta’ ras jegħleb lil Jordan Pickford, b’Kieran Trippier ma jirnexxilux jaqla’ l-ballun minn fuq il-linja bir-ras.", "B’dan il-gowl, Mina sar l-ewwel plejer Kolombjan li skorja fi tliet logħbiet konsekuttivi fit-Tazza tad-Dinja.", "It-tliet gowls skorjati minnu waslu minn tliet daqqiet ta’ ras, li fissret l-aktar gowls skorjati bir-ras minn Miroslav Klose fl-2002.", "Il-partita kompliet fil-ħin barrani, bil-Kolombja tiddetta aktar il-logħob iżda mingħajr periklu żejjed.", "It-tnejn bdew joqogħdu attenti għal xulxin, bl-aħjar azzjoni tal-ħin barrani sseħħ fil-112-il minuta b’xutt fil-baxx ta’ Raheem Sterling li għadda ftit barra.", "Il-penalties kellha tkun deċiża bil-penalties.", "Radamel Falcao u Juan Cuadrado skorjaw l-ewwel żewġ penalties għal Kolombja u Harry Kane u Marcus Rashford skorjaw għat-tim Ingliż.", "Luis Muriel poġġa lill-Kolombja 3-2 minn fuq iżda għat-tim Ingliż falla Jordan Henderson.", "Madankollu Mateus Uribe naqas li jagħmilhom 4-2 b’xutt li stampa mal-mimduda.", "Kieran Trippier ġab id-draw, b’Carlos Bacca jara x-xutt tiegħu jkun salvat minn Pickford.", "Eric Dier skorja l-penalty deċiżiv biex ta r-rebħa lit-tim ta’ Southgate." ]

[ "Aħbarijiet sbieħ kmieni dalgħodu hekk kif sorsi mill-isptar Mater Dei ikkonfermaw ma’ Net News illi wieħed miż-żewġt itfal li kienu rikoverati fl-ITU wara l-inċident bid-double-decker fiż-Żurrieq, ħareġ mit-Taqsima tal-Kura Intensiva.", "Il-kundizzjoni tat-tifel hi waħda stabbli.", "Fl-ITU għad hemm ħuħ, li wkoll indarab fl-istess inċident taż-Żurrieq.", "Iż-żewġ aħwa huma Indjani." ]

[ "Kif jixhed ir-ritratt, dan wasal għandna ftit minuti ilu.", "Żibel tan-nies maledukati jintrema taħt il-kameras.", "Meta se nitgħallmu?", "Id-dar tiegħek hekk tagħmel?", "Nispera li dawn jinqabdu u jieħdu li ħaqqhom.", "Nispera li xi ħaġa hekk ma tinħafirx!!!" ]

[ "“Agħtu demm ġdid lill-Kunsilli Lokali.", "Semmgħu l-vuċi ta’ żgħażagħ bħalkom.", "Kunu parti minn dan il-proċess storiku li se jwassal għall-pass naturali li jmiss”.", "Sostna dan is-Segretarju Parlamentari Jose’ Herrera hekk kif illum ħabbar l-ismijiet tal-ambaxxaturi lokali li wara l-20 ta’ Novembru se jpoġġu madwar il-mejda tal-kunsill.", "B’56 ambaxxtur lokali diġà maħtura, Herrera appella lit-tnax–il kunsill lokali ieħor li għadhom ma sabux l-ambaxxatur tagħhom ħalli jagħmlu dan sal-20 ta’ Novembru.", "“Jonqos 12 –il lokalità oħra li għadhom ma ħatrux l-ambaxxatur tagħhom.", "Nifhem li dan żgur ma kienx tort tagħhom u jien se nkun qed ngħinhom sabiex inwassal il-messaġġ fil-lokalità tagħhom ħalli jersqu ’l quddiem żgħażagħ ta’ din l-età biex ikunu l-ambaxxaturi lokali”, tenna s-Segretarju Parlamentari.", "Dr. Herrera qal li tlieta u erbgħin fil-mija tal-ambaxxaturi magħżula fit-58 Kunsilli Lokali huma tfajliet.", "Fil-fatt l-ambaxxaturi maħtura sa issa huwa maqsuma hekk: 24 tfajla u 32 ġuvni", "Is-Segretarju Parlamentari appella liż-żgħażagħ biex waqt il-laqgħat tal-Kunsill jitkellmu mill-perspettiva taż-żgħażagħ u jagħtu demm ġdid lill-Kunsilli Lokali.", "“U hawn indur fuq is-sindki u l-kunsilliera diġà eletti.", "Ħallu lil dawn iż-żgħażagħ jesprimu l-opinjoni tagħhom.", "Ħudu kont ta’ dak li qed jgħidu.", "Emmnu fil-vuċi tagħhom bħal ma jien qed nemmen fil-kapaċitajiet tagħhom.", "L-eżempju ta’ dawn iż-żgħażagħ se jkun il-pedament għal snin twal ta’ parteċipazzjoni miż-żgħażagħ fil-politika”, tenna s-Segretarju Parlamentari.", "Dawn l-ambaxxaturi Lokali li nhatru f’laqgħa straodinarja se jkunu qed jakkumpanjaw lis-Segretarju Parlamentari biex fl-20 ta’ Novembru jippreżenta fil-Parlament emenda storika li permezz tagħha, għal-ewwel darba fl-istorja ta’ pajjizna, l-età tal-vot għall-elezzjonijiet tal-Kunsilli Lokali se tinżel għal 16–il sena.", "“B’din l-emenda u b’dan il-proċess storiku għall-bidla storika, Malta se tkun it-tieni pajjiz fl-Unjoni Ewropea, wara l-Awstrija, li se tagħti dan id-dritt”, qal Herrera.", "Dr. Herrera qal li dan se jkun ir-rigal li din l-amministrazzjoni qed tagħti lill-Kunsilli Lokali fl-okkażjoni tal-20 anniversarju.", "Fil-fatt waqt il-Konferenza tal-Aħbarijiet is-Segretarju Parlamentari qal li bl-attività tal-lum l-Gvern qed jagħti bidu għall-programm sħiħ t’attivitajiet.", "“L-attività tal-lum qed tagħti bidu għal programm t’attivitajiet li se nkunu qed norganizzaw fl-20 anniversarju.", "Anniversarju importanti li se nfakruh mhux biss bil-kisbiet li ghamilna imma b’parteċipazzjoni ħafna aktar wiesgħa ta’ żagħżagħ fil-lokalitajiet tagħna.", "Għalhekk ġejt illum, maż-żgħażagħ u sindki, biex fl-okkażżjoni tal-20 anniversaju nibgħat messaġġ ċar li jien jinteressani mill-preżent u l-futur tal-kunsilli lokali f’Malta u f’Għawdex”, tenna s-Segretarju Parlamentari.", "Dr. Herrera ħabbar li fil-jiem li ġejjin l-ambaxxaturi żgħażagħ se jintalbu jiffirmaw dikjarazzjoni ta’ aċċettazzjoni tal-kariga.", "Il-Konferenza tal-Aħbarijiet kienet indirizzata wkoll mill-Kelliem tal-Oppożizzjoni David Aguis u ċ-", "chariperson", "tal-Kumitat Vot 16 Michael Cohen." ]

[ "Il-linja tal-ajru Franċiża, Air France, mistennija tagħti s-senja lil 7,500 ħaddiem, dan wara li s-settur turistiku ħa daqqa kbira kawża tal-pandemija tal-Covid-19.", "Il-linja tal-ajru meqjusa bħala t-tieni l-akbar fl-Ewropa mistennija twaqqaf 6,500 impjegat minn AirFrance filwaqt li l-kumpanija Hop!, li topera b'mod reġjonali, se twaqqaf il-ħidma ta' 1,020 ħaddiem.", "Fi stqarrija ntqal kif għall-kumpanija, it-triq se tkun waħda kawta kawża ta' inċertezza li ġab miegħu l-Covid-19.", "Dawn is-sensji se jkunu qed isiru tul dawn it-tliet snin." ]

[ "Għall-ewwel darba f'pajjiżna se jiskatta proċess ta' konsultazzjoni favur politika nazzjonali għat-trasport.", "Waqt laqgħa oħra mis-sensiela Gvern li Jisma', il-Ministru Joe Mizzi rrikonoxxa l-isfidi li jeżistu fis-settur u tah elenku għal ħidma li qed issir sabiex jinstabu soluzzjonijiet adegwati.", "Il-Ministru Mizzi qal li l-istrateġija għat-trasport tinkludi sett ta' miżuri fosthom proposti dwar mezz effettiv kif tivvjaġġa bejn il-fliegu, 29 intervent maġġuri fuq toroq prinċipali kif ukoll karreġjati apposta li jippromovu l-użu tar-rota flok tal-karozzi.", "B'rabta mal-użu tal-karreġjati għaċ-ċiklisti, il-Ministru Joe Mizzi wera s-sodisfazzjon għat-tnaqqis ta' emissjonijiet fit-toroq.", "Huwa tah elenku għax-xogħolijiet infrastrutturali li saru maż-żmien stipulat u mingħajr telf ta' fondi Ewropej.", "Il-Ministru Mizzi qal li x-xogħol miexi wkoll fil-Kappara u li qabel beda dan il-proġett sar xogħol importanti f'toroq alterjali sabiex dawn jintużaw waqt ix-xogħolijiet fuq il-proġett prinċipali." ]

[ "Delia jistaqsi jekk l-arranġament tal-lum biex l-immigranti jinqasmu bejn 8 pajjiżi inkluż Malta, hix xi ħaġa ta' darba jew preċedent.", "Ftit mumenti wara li ntemmet il-konferenza stampa f'Kastilja, f'konferenza separata, il-Kap tal-Oppożizzjoni Adrian Delia staqsa jekk dan l-arranġament tal-lum biex l-immigranti li kienu", "abbord il-bastiment Lifeline", "jiżbarkaw Malta u jinqasmu bejn tmien pajjiżi inkluż Malta hix xi ħaġa ta' darba jew preċedent.", "Żied jgħid li \"nixtiequ nixprunaw l-Prim Ministru tagħna biex ikun leħen b’saħħtu fl-Ewropa.", "Irridu naraw il-prinċipju tat-trattat ta’ Dublin jinbidel sabiex naraw il-pajjiżi kollha jerġgħu l-piż tagħhom fil-problema tal-immigrazzjoni.", "Malta m'għandiex taqa' taħt il-pressjoni ta' pajjiżi oħra.\"", "Delia kompla jgħid kif, \"fl-aħħar snin din il-problema naqqset.", "Kien hemm ħafna li qalu li dan kien frott ta' arranġament mal-Italja.", "In-nies trid tifhem li bidla fit-tmexxija tal-Gvern fl-Italja ma tbidilx il-ftehim.\"", "Allura skont Delia, \"wieħed bilfors irid jistaqsi jekk il-ftehim kienx bejn żewġ stati jew bejn żewġ mexxejja,\" f'referenza probbabli għall Joseph Muscat u l-eks Prim Ministru Taljan Matteo Renzi.", "\"Dawn is 70,000 ruħ li Malta qed jingħad li għandha bżonn minn fejn qed jippretendihom li jiġu? Il-kritika tal-oppożizzjoni hi li l-Gvern mingħajr pjan fl-immigrazzjoni.", "Ma nistgħux nibqgħu nirreaġixxu għal-problema.", "Irridu nkunu ċari fejn qegħdin,\" saħaq il-Kap tal-PN.", "Delia qal li dawn il-mistoqsijiet l-oppożizzjoni se tibqa' tagħmilhom minħabba l-importanza nazzjonali." ]

[ "Is-Sibt 14 ta' Settembru huwa l-jum dedikat għaċ-ċinema għat-tfal u matul dan il-jum se jkunu qed jintwerew disa' films animati, żewġ avventuri għall-familja, kummiedja drammatika u żewġ films mimlija azzjoni w avventura.", "Il-films f'Malta se jkunu qed jintwerew bejn id-09.30am sas-6pm, filwaqt li f'Għawdex il-films jintwerew bejn l-4pm u s-6pm.", "Il-films jintwerew fl-Eden Cinema (San Ġiljan), Empire Cinema (Buġibba), Ġallerija (Fgura) u Citadel / Oratorju Don Bosco (Għawdex).", "Il-prezzijiet għad-dħul għal dawn il-films, kemm għat-tfal, kif ukoll għall-adulti, se jkunu ridotti għal dan il-jum, u huwa rikmandat li jsir il-booking minn qabel.", "Dawn huma l-films li se jkunu qed jintwerew: DORA AND THE LOST CITY OF GOLD Avventura / Familja ( PG ) Addattament ċinematografiku tas-serje Dora The Explorer tal-istazzjon Nickolodeon, fejn din id-darba naraw lill-protagonista tiffaċċja l-akbar avventura perikoluża tagħha s'issa.", "THE SECRET LIFE OF PETS 2 Animazzjoni / Avventura / Kummiedja ( U ) Avventura ġdida għall-kelb Max meta jmur fil-kampanja u jagħmel ħbieb ma' annimali oħra.", "CHARMING Animazzjoni ( U ) Snow White, Cinderella u Sleeping Beauty isiru jafu li għandhom l-istess għarus: Prince Charming!", "PLAYMOBIL: THE MOVIE Animazzjoni / Avventura / Kummiedja ( U ) Mara tivvjaġġa lejn id-dinja animata ta' Playmobil biex iġġib lura lil ħuha.", "Iżda biex tagħmel dan ikollha tgħaddi minn avventura sħiħa.", "THE ART OF RACING IN THE RAIN Kummiedja / Drama ( PG ) Denny Swift huwa sewwieq tal-karozzi tal-Formula 1.", "F'ħajtu għandu tlett imħabbiet: martu, bintu kif ukoll il-kelb li jkun jixtieq li jerġa' jitwieled bħala uman.", "ANGRY BIRDS MOVIE 2 Animazzjoni / Avventura / Kummiedja ( U ) Red, Chuck, Bomb u l-kumplament ta' sħabhom jibqgħu sorpriżi meta ħanżir li jkollu kulur aħdar jissuġerixxi li għandhom iwarrbu d-differenzi ta' bejniethom biex jingħaqdu ħalli jiġġieldu għedewwa komuni: għasafar aggressivi li jgħixu fuq gżira miksija bis-silġ.", "THE LION KING Animazzjoni / Avventura / Drama ( PG ) Verżjoni moderna tal-film tal-1994 dwar Simba u l-perikli li jiffaċċja meta Scar, ħu missieru, xejn ma jkun kuntent bit-twelid tiegħu minħabba li dan issa se jkun qed jiret it-tron ta' missieru, Re Mustafa.", "THE QUEEN'S CORGI Animazzjoni ( U ) Meta Rex, il-kelb favorit tar-Reġina jintilef, dan ikollu jagħmel ħbieb ġodda sabiex jirnexxielu jsib triqtu lura.", "SPIDER-MAN: FAR FROM HOME Animazzjoni / Avventura / Kummiedja ( 12A ) Wara l-avvenimenti li seħħew fil-film Avengers: Endgame, Spider-Man issa jkollu jaffronta sitwazzjonijiet ġodda li biddlu d-dinja!", "TOY STORY 4 Animazzjoni / Avventura / Kummiedja ( U ) Woody, Buzz Lightyear u l-kumplament jibdew vjaġġ ma' Bonnie u ġugarell ġdid bl-isem ta' Forky.", "Dan il-vjaġġ ilaqqa' lil Woody mal-ħabiba antika tiegħu Bo Peep.", "ALADDIN Avventura / Familja / Fantasija ( U ) L-avventuri ta' Aladdin wara li jsib il-lampa maġika u jagħmel ħbieb mal-Ġenju li hemm jgħix fiha.", "FAST & FURIOUS: HOBBS & SHAW Azzjoni / Avventura ( 12A ) Hobbs u Shaw ikollhom jingħaqdu bejniethom biex jiġġieldu persuna li tkun tista' teqred id-dinja.", "UGLYDOLLS Animazzjoni / Avventura / Kummiedja ( U ) Moxy u sħabha jiskopru l-villaġġ ta' Perfection, fejn il-pupi jingħataw taħriġ qabel jidħlu fid-dinja tagħna biex ikollhom l-imħabba ta' xi tifel jew tifla.", "PAW PATROL: MIGHTY PUPS Animazzjoni / Azzjoni / Avventura ( U ) Il-Mighty Pups fuq missjoni biex isalvaw id-dinja." ]

[ "In a statement former EU Commissioner, John Dalli, said that his meeting with Prime Minister, Joseph Muscat, took place one week after Police Commissioner had issued a statement stating that there are no grounds for accusations against him.", "Rebutting,", "PN leader" ]

[ "Iridu li l-emenda li daħħal il-Gvern ma tapplikax għall-każ tagħhom u jisħqu li s-Soċjetà Filarmonika Fra Antoine De Paule għandha toħroġ mill-każin", "Is-sidien tal-binja li ilha snin tintuża mis-Soċjetà Filarmonika Fra Antoine De Paule ta’ Raħal Ġdid, ressqu rikors quddiem il-Qorti Kostituzzjonali, bl-għan li l-każin ikun żgumbrat minkejja l-liġi li daħħal fis-seħħ il-Gvern biex isalva lil dawk il-każini li jkunu qed jiffaċċjaw ordni mill-Qorti biex jiżgombraw.", "Mal-gazzetta ILLUM, l-Avukat Hugh Peralta, spjega kif permezz ta’ dan ir-rikors, kontra l-Avukat Ġenerali u s-Soċjetà De Paule, is-sidien qed jitolbu lill-Qorti tiddeċiedi biex l-emenda, li ddaħħlet fis-seħħ ftit tax-xhur ilu, ma tapplikax fil-każ tagħhom u għalhekk iżżomm mad-deċiżjoni tal-Qorti tal-Appell, li kienet ordnat lis-Soċjetà Fra Antoine De Paule", "biex sal-aħħar ta’ Settembru li għadda, toħroġ mill-każin.", "Wara li f’April li għadda l-Qorti tal-Appell kienet ordnat l-iżgumbrament tal-każin, il-Gvern, kien ħareġ għonqu u ppreżenta emenda fil-Kodiċi Ċivili li tagħti d-dritt lil kwalunkwe banda li qed tiffaċċja ordni ta’ żgumbrament biex tħallas għaxar darbiet aktar f’kera u b’hekk tibqa’ fil-post.", "L-emenda, li llum il-ġurnata hija parti mil-liġi, kienet miktuba b’tali mod li tirrevoka s-sentenza kontra tad-De Paule.", "F’Ġunju li għadda, l-istess sidien kienu qed jinsistu li din l-emenda qed tikser il-Kostituzzjoni t", "ant li kienu saħansitra kitbu lill-President tar-Repubblika, Marie-Louise Coleiro Preca biex ma tiffirmahiex.", "Mal-ILLUM, Peralta kien insista li l-Gvern qed jidħak u jgħaddi biż-żmien lill-membri u lill-partitarji tas-Soċjetà Filarmonika Fra Antoine De Paule, għax fi kliemu, fi ftit snin, il-Qrati kienu se jindunaw li din is-soluzzjoni tmur kontra l-Kostituzzjoni.", "“Min jikser l-istess liġijiet li għamel il-Gvern qed ikun ippremjat... hija liġi etikament, politikament u moralment skorretta” kien saħaq Peralta.", "Dan hekk kif id-deċiżjoni dwar l-iżgumbrament kienet ittieħdet wara li s-Soċjetà De Paule kienet wettqet xogħlijiet strutturali fil-każin mingħajr ma infurmat lill-każin.", "Il-gazzetta ILLUM, fis-27 ta’ Ottubru li għadda, żvelat kif din l-istess emenda li daħħal il-Gvern is-sajf li għadda, salvat ukoll lill-Soċjetà Filarmonika Stella Maris ta’ Tas-Sliema mill-iżgumbrament hekk kif huma wkoll instabu ħatja li wettqu xogħlijiet strutturali mingħajr il-permess meħtieġ mingħand is-sidien.", "Jekk jitilfu l-każ f’Malta x’se jiġri?", "Iżda jekk il-Qorti Kostituzzjonali tiddeċiedi kontra s-sidien u favur il-Gvern, is-sidien tal-każin De Paule ma jidhirx li se jieqfu hawn.", "Fit-18 ta’ Ġunju li għadda, l-Avukat Peralta kien diġà qal mal-gazzetta ILLUM li", "s-sidien lesti jieħdu l-Gvern quddiem il-Qorti Ewropea għad-Drittijiet tal-Bniedem", ", għax fi kliemu, l-azzjoni tal-Gvern qed iċċaħħad lis-sidien mid-dritt bażiku tagħhom li jgawdu l-proprjetà tagħhom.", "Skont il-Konvenzjoni għad-Drittijiet tal-Bniedem: \"Kull persuna naturali u legali hija intitolata għat-tgawdija paċifika tal-pussess tal-proprjetà tagħha.", "Ħadd m'għandu jiċċaħħad minn dak li huwa ta' pussess tiegħu, ħlief fl-interess pubbliku jew suġġett għall-kundizzjonijiet provduti bil-liġi jew prinċipji ġenerali tal-liġi internazzjonali.", "Jekk dan iseħħ, mhux se jkun l-ewwel darba li sidien ta’ binja li qed tintuża bħala każin tieħu lill-Gvern quddiem il-Qorti Ewropea għad-Drittijiet tal-Bniedem.", "Fil-fatt, wara li tilfu l-każ f’Malta, is-sidien tal-Każin King's Own tal-Belt Valletta kienu ħadu lill-Gvern quddiem il-Qorti Ewropea li", "fit-23 ta’ Ottubru li għadda ddeċidiet favurihom", "u ordnat lill-Gvern iħallas xejn inqas minn €592,000 bħala danni finanzjarji, €8,000 f'taxxi fir-rigward ta' dawn id-danni kif ukoll €10,700 fir-rispett ta' spejjeż.", "B'kollox €610,700.", "Preċedent ikrah għal 20 każin…", "Dan il-każ kien ftit differenti minn dak tal-każin De Paule għax ma kienx jinkludi xogħlijiet strutturali li saru bla permess iżda kirja baxxa li kienet qed tħallas is- Soċjetà Filarmonika.", "Fil-fatt, meta fetħu l-każ f’Malta, is-sidien tal-King’s Own kienu qed jisħqu kif minkejja li kienu għaddew aktar minn 70 sena, il-każin kien għadu qed iħallas biss €1,164 fis-sena.", "L-argument tas-sidien kien li l-kirja hija baxxa ħafna meta wieħed jikkunsidra l-valur arkitettoniku, kulturali u storiku tal-post, apparti l-pożizzjoni strateġika tiegħu u d-dħul tiegħu.", "Fil-Qorti kien irriżulta li mill-bar biss, il-Każin idaħħal €45,000 fis-sena.", "Kien għalhekk li lura fl-2014, il-Gvern kien daħħal Avviż Legali li permezz tiegħu, il-kirjiet protetti tal-każini, jiġifieri dawk ta’ qabel l-1995, għolew b’10% fuq il-kera tas-sena ta’ qabel għal tliet snin.", "Mill-2016, il-kera tal-każini bdiet togħla b’5% kull sena sal-2023 u kull każin kellu jibda jagħti 5% tad-dħul tiegħu (minn kull attività ekonomika li seħħ fil-każin mikri) lis-sid.", "Il-Qorti Ewropea tad-Drittijiet tal-Bniedem (ECHR) irrikonoxxiet li l-King’s Own kienet qed tħallas id-doppju ta’ dak li kienet tħallas qabel, biex fl-2015 ħallset €2,876 u €3,017 fl-2016.", "Madanakollu dan xorta waħda ma kienx sodisfaċenti u l-Qorti Ewropea għad-Drittijiet tal-Bniedem iddeċidiet favur is-sidien, deċiżjoni li tista’ sservi ta’ preċedent, hekk kif fid-29 ta’ April li għadda,", "il-gazzetta ILLUM kienet irrappurtat kif f’Malta hawn madwar 20 każin li jinsabu taħt il-mannara minħabba li huma maqbudin b'kirjiet ikkontrollati u allura meqjusin bħala baxxi ħafna.", "Uħud, minn dawn il-każini tal-banda diġà qed jaffaċċjaw każijiet pendenti l-Qorti, fosthom l-Għaqda Mużikali San Gejtanu tal-Ħamrun.", "L-Għaqda Mużikali San Leonardu diġà għaddiet minn taqtigħ ta’ qalb, tant li ħasbitlu u minn jeddha kellha ssib sid alternattiv.", "X’kienet tinkludi l-emenda li daħħal il-Gvern?", "Kienet din il-gazzetta li żvelat kif fil-11 ta’ Mejju li għadda, il-Ministru għall-Kultura Owen Bonnici,", "ressaq emenda għall-Kodiċi Ċivili bl-għan li jipproteġi lil dawk il-każini li jkunu ġew ordnati jiżgumbraw mill-proprjetà.", "Fil-fatt, din l-emenda kienet tressqet ftit ġimgħat wara d-deċiżjoni tal-Qorti kontra s-Soċjetà Filarmonika Fra Antoine De Paule.", "Permezz ta’ din l-emenda, il-każini tal-banda li jintalbu jiżgumbraw, qed jingħataw id-dritt li jibqgħu jokkupaw il-fond jekk jaqblu li jħallsu kera li tammonta għal  10 darbiet aktar il-kera li tkun qed titħallas qabel is-sentenza.", "Din tapplika kemm jekk is-sentenza ngħatat mill-Bord tal-Kera jew minn xi Qorti.", "L-emenda tistipola li l-kirja, għal dawn il-każini, ma għandhiex tkun inqas minn €5,000 fis-sena u lanqas ma tkun tammonta għal aktar minn 1% tal-valur tal-fond fl-1 ta’ Jannar 2018.", "Is-sid, apparti kera ogħla, ingħata wkoll il-jedd li jitlob varjazzjoni fil-kundizzjonijiet tal-kera biex tagħmel tajjeb f’każ ta’ ‘sproporzjonalità’ li tirriżulta minn dak imsemmi hawn fuq.", "L-emendi li ddaħħlet fis-seħħ tgħid ukoll li l-Bord tal-Kera jew il-Qorti ma għandhiex tordna l-iżgumbrament tal-każin tal-banda meta l-alterazzjonijiet strutturali jkunu jikkonsistu f’xogħlijiet “relatati ma’ attivitajiet filarmoniċi jew soċjali tal-każin tal-banda.”", "Tgħid ukoll li ordni ta’ żgumbrar ma għandhiex tinħariġx meta x-xogħlijiet ikunu “miljorament tal-fond u l-każin tal-banda jipprovdi garanzija...li tkun biżżejjed biex tħalli lis-sid jirrestawra l-fond għall-kundizzjoni li kien fiha qabel.”", "L-emenda tisħaq li din ‘il-garanzija’ msemmija għandha tagħmel tajjeb ukoll għal kwalunkwe telf li jsir waqt l-eżekuzzjoni tax-xogħlijiet, iżda l-ammont għandu jkun iffissat abbażi ta’ prezzijiet li jkunu kurrenti fiż-żmien meta tingħata s-sentenza miżjuda bl-10%.", "Il-liġi toffri protezzjoni lil dawk il-każini tal-banda li", "Anke jekk mas-sidien tal-binjiet, li ilhom snin jintużaw bħala każini, din l-emenda ma tantx niżlet tajjeb, il-Ministru għall-Kultura Owen Bonnici dejjem insista li din qed toħloq bilanċ bejn id-drittijiet tal-proprjetarju iżda anke dawk tal-kerrej." ]

[ "L-Ambaxxatriċi Amerikana f'Malta Kathleen Hill inawgurat esebizzjoni bil-għan li tqajjem iżjed kuxjenza dwar il-ħsara li tiġri meta narmu l-plastik fil-baħar.", "Innutat li 10 miljun tunellata ta' plastik jintefa' fl-ibħra fis-sena u li dan in-numru se jkompli jiżdied.", "Dan il-plastik jispiċċa fl-intern tal-ħut li jaħsbuh ikel għalihom.", "Il-kimiċi ħżiena tiegħu jispiċċaw fil-ħut u għalhekk il-bniedem jispiċċa jiekol ħut b'tossiċi tal-platisk.", "Din l-esebizzjoni ttellgħet bħala preparazzjoni għall-konferenza 'Our Ocean' li se titella' f'pajjiżna x- xahar id-dieħel u li se jattendi għalija l-Prinċep ta' Wales fiż-żjara tiegħu f'pajjiżna." ]

[ "Brussell se jkun qed jissikka lill-gvernijiet tal-pajjiżi membri tal-Unjoni Ewropea, inkluż Malta u Ċipru, li qed joffru ċ-ċittadinanza lil persuni barra mill-Unjoni, hekk kif qed jikber it-tħassib dwar ‘flus maħmuġin’ mir-Russja.", "Dan qalitu Vera Jourova, Kummissarju tal-Ġustizzja għall-Unjoni Ewropea lill-ġurnal Ingliż Financial Times.", "Hi qalet li skemi ta’ bejgħ ta’ ċittadinanza fi tmien membri stati se jkunu qed jgħaddu minn skrutinju qawwi bħala parti minn sforzi kontra ħasil ta’ flus u korruzzjoni.", "Jourova stqarret li f’każ ta’ dubju dwar minn fejn ġej il-ġid tal-applikant, iċ-ċittadinanza għandha tkun miċħuda.", "Il-Kummissarju tal-Ġustizzja tal-UE kompliet tgħid li għalkemm il-Kummissjoni m’għandiex is-saħħa li twaqaf dawn l-iskemi, fl-istess waqt għandha l-obbligu li titlob mill-membri stati attenzjoni u għaqal fl-ipproċessar tal-applikazzjonijiet.", "“Dawn l-istati qed jagħtu ċittadinanza għall-Ewropa kollha”, qalet Jourova.", "Jourova wriet it-tħassib tagħha dwar minn fejn ikun ġej il-ġid ta’ xi applikanti għal ċittadinanza Maltija.", "Hi qalet li wieħed ma jistax ma jitħassibx meta ċittadin Russu li jkun ħadem ħajtu kollha f’livell maniġerjali medju jew għoli, f’daqqa waħda għandu biżżejjed flus biex jakkwista ċittadinanza Maltija.", "Dan meta wieħed iqis li applikanti għal passaport Malti jrid jagħmel kontribut ta’ €650,000 u jrid ukoll jixtri jew jikri propjetà u jagħmel jħallas €150,000 f’ishma u bonds.", "L-applikant jista’ jakkwista ċittadinanza għall-membri oħra tal-familja għal prezz ta bejn €25,000 u €50,000 ‘il wieħed.", "Il-Kummissarju għall-Ġustizzja qalet li l-membri stati tal-UE jistgħu jistabbilixxu l-kriterji tagħhom għall-eliġibilita’ ta’ din l-iskema.", "Madankollu l-Kummissjoni se tippubblika rapport fil-ħarifa li hu mistenni jikkundanna lill-gvernijijet li naqsu milli jagħmlu eżerċizzju estensiv biżżejjed ta’ due diligence dwar l-applikanti ta’ din l-iskema u l-ġid tagħhom.", "Dan ir-rapport jagħmel parti mix-xogħol li qed isir mill-Kummissjoni flimkien mall-Bank Ċentrali Ewropew u l-Awtorita’ Bankarja Ewropea kontra l-ħasil tal-flus, bil-ħsieb li tissaħħaħ il-ħidma kontra flus maħmuġin.", "F’Marzu li għadda, rapport ta’ Transparency International sab li skemi ta’ bejgħ ta’ ċittadinanza poġġew ‘riskju serju ta’ korruzzjoni’ fuq il-pajjiżi tal-Unjoni Ewropea." ]

[ "Dan wara rejd li sar ilbieraħ fiż-Żejtun", "Żewp persuni ġew arrestati matul il-lejl li għadda wara rejd li l-Pulizija wettqet f'garaxx fiż-Żejtun.", "Fil-garaxx instabu 130 kilogramma pjanta allegatament tal-kannabis.", "Iż-żewġ persuni, ta' 22 sena u 34 sena, residenti Bormla, mistennija jitressqu l-Qorti fis-sigħat li ġejjin akkużati bil-pussess aggravat tal-istess droga, fost akkużi oħra.", "Il-Pulizija għadha qed tinvestiga u infetħet ukoll inkjesta." ]

[ "The Prime Minister Joseph Muscat will on Monday hold official talks with the Vatican regarding the revision of the current marriage legislation agreement that was signed in the 90’s.", "During his visit the Prime Minister will also have a private audience with Pope Francis.", "The current agreement stipulates that the local church authority through its tribunals has supreme authority on the civil courts on the nullity of marriages.", "Dr Muscat had already given details about the government’s intention to amend the existing agreement through a verbal note sent to the Vatican State’s Secretary." ]

[ "Jgħid illi mhux minnu 'dak li qed jitrewwaħ minn min qed jinqeda bis-sitwazzjoni personali tiegħu'", "Pierre Portelli, il-Kap Eżekuttiv tal-midja tal-Partit Nazzjonalista ħareġ għonqu għal Adrian Delia hekk kif matul il-jum komplew iduru diversi filmati u awdjo tal-istess Delia f'argumenti privati ma' martu jew t-tfal tiegħu.", "Fi status li kiteb fuq il-paġna ta' Facebook tiegħu huwa qal li ma jara lil ħadd aħjar minn Delia biex imexxi lill-Partit Nazzjonalista.", "Portelli kien appuntat f'dij il-kariga minn Delia wara li l-eks Editur ta' The Malta Independent mexxa l-kampanja ta' Adrian Delia għal Kap ġdid tal-PN.", "\"Dwar il-kwistjoni personali ma rrid ngħid xejn, mhux għax ma nafx iżda għax se nirrispetta l-privatezza tal-familja bħalma għamilt fil-każ tal-mexxejja l-oħra taż-żewġ partiti,\" sostna Portelli.", "\"Ngħid biss li mhux minnu dak li qed jitrewwah minn min qed jipprova jinqeda b'din is-sitwazzjoni personali biex jagħti l-impressjoni li dan għandu piż fuq it-tmexxija tiegħu.", "Hu u għaddej mis-sitwazzjoni familjari Adrian baqa' voċiferu u ffukat fuq l-issues importanti li qed jiffaċċja pajjiżna.\"", "Portelli sostna li l-PN hu l-partit ta’ kulħadd \"u f’moħħi m’għandi lil ħadd aħjar minn Adrian Delia li jista jmexxi dan il-partit li jirrappreżenta s-saffi kollha tas-soċjeta.\"", "Portelli sostna illi l-partit mhuwiex biss il-Kap, \"il-PN mhuwiex l-erba' bloggers li jridu ċens fuq il-partit b’mod esklussiv.\"", "'Għandna nirrispettaw il-privatezza tal-familja tal-Kap tal-Oppożizzjoni'", "Intant anke Kristy Debono, l-President tal-Kunsill Ġenerali tal-Partit Nazzjonalista, sostniet illi fl-aħħar ġimgħat \"konna xhieda ta' materja personali tispiċċa wżata għall-interessi individwali..", "\"Jiena nemmen illi għandna nirrispettaw il-privatezza tal-Kap tal-Oppożizzjoni u l-familja tiegħu f'din is-sitwazzjoni diffiċli, filwaqt li nħallu ħin lill-Qorti tiddeċiedi.\"", "Hija qalet illi t-tixrid ta' filmati mhuwiex fl-aħjar interess tal-familja." ]

[ "Il-Portugall ikkwalifikat għas-semifinali tal-UEFA Nations League wara li kien biżżejjed għaliha draw ta’ 0-0 kontra l-Italja f’San Siro.", "L-Italja marret qrib wara biss ħames minuti b’xutt minn barra l-kaxxa ta’ Lorenzo Insigne li kien salvat parzjalment minn Rui Patricio, iżda mir-rebound Ciro Immobile spara għoli.", "Żewġ minuti wara, xutt djagonali fil-baxx ta’ Alessandro Florenzi għadda ftit barra.", "It-tim ta’ Roberto Mancini kien deċiżament l-aħjar tim fil-grawnd, iżda huma naqsu li jkollhom biżżejjed plejers fil-kaxxa, li wassal biex ftit kienu perikolużi.", "L-unika azzjoni perikoluża sa tmiem l-ewwel 45 minuta seħħet fis-37 minuta, b’Leonardo Bonucci jmur viċin li jiftaħ l-iskor b’daqqa ta’ ras minn korner li għaddiet ċentimetri barra.", "Fit-tieni taqsima t-Taljani naqqsu ftit mir-ritmu, bil-Portugall taqsam aktar il-logħob fit-tieni nofs tat-tieni taqsima.", "Ċans tajjeb għat-tim Portugiż li jmur fil-vantaġġ fis-76 minuta bil-gowlkiper Taljan Gianluigi Donnarumma jkun attent biex dawwar f’korner b’save mill-isbaħ, xutt fil-baxx ta’ William Carvalho.", "L-aħħar tentattiv tat-Taljani wasal fil-91 minuta b’daqqa ta’ ras ta’ Lorenzo Pellegrini minn korner, li kienet salvata minn Rui Patricio.", "Riżultati tal-lum mill-UEFA Nations League", "Diviżjoni A Grupp 3 –", "Italja v Portugall 0-0", "Diviżjoni B Grupp 2 –", "Turkija v Żvezja 0-1", "Diviżjoni Ċ Grupp 1 –", "Albanija v Skozja 0-4", "Diviżjoni Ċ Grupp 4 –", "Serbja v Montenegro 2-1 , Rumanija v Litwanja 3-0", "Diviżjoni D Grupp 3 –", "Ażerbajġan v Gżejjer Faroe 2-0 , Malta v Kosovo 0-5" ]

[ "L-aktar punt xokkanti li ħareġ mix-xhieda ta’ Melvin Theuma fil-Qorti jibqa’ l-fatt li Yorgen Fenech, l-allegat mandant, kien qed ikun mgħarraf b’informazzjoni sensittiva tal-investigazzjoni.", "X’kien jaf Yorgen Fenech?", "Kif?", "Min qallu?", "Nhar il-Ħamis, Melvin Theuma kompla jixhed fil-kumpilazzjoni tal-evidenza kontra t-tliet irġiel akkużati bil-qtil ta’ Daphne Caruana Galizia.", "Kważi f’kull sentenza li lissen, Melvin Theuma, l-intermedjarju, li għandu l-protezzjoni tal-istat biex jikxef l-informazzjoni kollha li jaf dwar l-assassinju, kompla jikkonferma kemm Yorgen Fenech, l-allegat mandant, kien ikun infurmat b’dettalji importanti dwar l-investigazzjoni.", "F’dan l-artiklu, il-gazzetta ILLUM se tkun qed tispjega l-informazzjoni li skont Melvin Theuma, Yorgen Fenech kellu f’idu ġimgħat qabel din l-istess informazzjoni ħarġet fil-pubbliku u li kienet kruċjali fl-investigazzjonijiet dwar il-qtil ta’ Daphne Caruana Galizia.", "Il-konklużjoni hija waħda.", "Xi ħadd, li kien mgħarraf bl-investigazzjonijiet sal-iċken dettall, kien qiegħed jgħaddi din l-informazzjoni lil Yorgen Fenech, anke qabel mal-investigaturi tefgħu għajnejhom fuqu.", "Dejjem skont l-istess Melvin Theuma, fix-xhieda li huwa ta nhar il-Ħamis, dan ix-xi ħadd x’aktarx li huwa Keith Schembri, l-eks Chief of Staff tal-Prim Ministru.", "“Yorgen qalli hu stess li Keith Schembri kien qed jgħinu.", "Keith jagħmel minn kollox biex jiddefendi lil Yorgen,” xehed Theuma.", "X’kien jaf eżatt Yorgen Fenech?", "Il-messaġġ li kien bagħat George Degiorgio minn fuq id-dgħajsa tiegħu u li attiva l-bomba li qatlet lil Daphne Caruana Galizia fis-16 ta’ Ottubru 2017 kien kruċjali biex ġew arrestati t-tliet irġiel akkużati bil-qtil tal-ġurnalista.", "Fix-xhieda tiegħu, Melvin Theuma saħaq li Yorgen Fenech kien jaf li s-Servizzi Nazzjonali tas-Sigurtà kellhom f’idejhom dan l-istess messaġġ li attiva l-bomba.", "Dan ifisser li Yorgen Fenech, l-allegat mandant, kien qed ikun mgħarraf dwar id-dettalji tal-investigazzjoni sa minn qabel ġew arrestati l-aħwa Degiorgio u Vince Muscat.", "Agħar minn hekk, ifisser ukoll li min kien qed jinforma lil Yorgen Fenech, kien jaf li Fenech kien il-mandant ħafna qabel tefgħu għajnejhom fuqu l-investigaturi.", "Fil-fatt x’aktarx li dan kien l-aktar punt kruċjali u xokkanti sa issa li ħareġ mill-aħħar xhieda ta’ Melvin Theuma", "L-intermedjarju żvela wkoll, fix-xhieda tiegħu, li Yorgen Fenech kien jaf minn qabel li kellu jsir rejd fit-tinda tal-Patata.", "Ir-rejd fil-fatt sar f’Diċembru tal-2017 u hemm ġew arrestati ċ-Ċiniż, il-Fulu u l-Koħħu.", "Skont ix-xhieda ta’ Theuma, kemm il-ġimgħa li għaddiet u anke nhar il-Ħamis li għadda, Fenech kien jaf bir-rejd minn tal-inqas erbat ijiem qabel.", "“Għandna l-problemi hemm, se jkun hemm rejd kbir,” qal Fenech meta ra lil Theuma f’Portomaso.", "Theuma qal li informa lil Degiorgio dwar ir-rejd.", "Yorgen Fenech, dejjem skont ix-xhieda ta’ Melvin Theuma, kien jaf ukoll li Vince Muscat, il-Koħħu kien qed jitkellem mal-Pulizija u kien qed jgħaddi informazzjoni importanti dwar l-assassinju.", "Mhux talli hekk, talli Melvin Theuma saħaq li darba minnhom, Yorgen Fenech qallu li l-kabinett kien se jiddiskuti jekk Vince Muscat għandux jingħata l-maħfra Presidenzjali, wara li kien talabha.", "Melvin Theuma qal ukoll li Yorgen Fenech kien jaf li l-mowbajl tiegħu kien qed ikun interċettat.", "Dan ifisser li Fenech kien jaf li l-Pulizija qed issegwih.", "Fil-fatt, Theuma qal li kien talbu ma jibqax iċempillu.", "Fil-fatt qal ukoll li Fenech qallu biex jibda juża WhatsApp jew Signal meta jikkommunika miegħu għax dawn ma setgħux jiġu interċettati.", "Theuma żamm kopji ta’ dawn il-messaġġi u poġġihom f’kaxxa tal-plastik, liema kaxxa infetħet quddiem il-Maġistrat wara l-arrest tiegħu.", "Apparti din l-informazzjoni kruċjali u importanti li jidher li Yorgen Fenech kellu f’idu, l-istess Melvin Theuma kien jaf li l-Pulizija waslu biex jarrestawh b’rabta ma’ investigazzjoni fuq il-ħasil ta’ flus.", "Din id-darba, iżda, l-informazzjoni ma kienx tahielu Yorgen Fenech iżda Johann Cremona li kien żar lil Theuma fid-dar tiegħu flimkien ma’ Kenneth Camilleri, l-eks Uffiċjal tas-Sigurtà tal-Prim Ministru Joseph Muscat.", "Dan Johann Cremona kien involut fis-settur tal-gaming, b’rabtiet mal-każinòta’ Yorgen Fenech.", "Fil-fatt, flimkien ma’ Fenech, l-istess Cremona huwa direttur ta’ Best Play Gaming Ltd.", "Cremona għandu sehem f’kumpaniji oħra tal-gaming.", "Il-punti ewlenin mix-xhieda ta’ Melvin Theuma sa issa" ]

[ "Id-dekan tal-Fakultà għall-Benesseri Soċjali, Andrew Azzopardi, sejjaħ għas-sens komun u d-diċenza dwar il-każ tad-49 immigrant li ilhom għal dawn l-aħħar 17-il jum bejn sema w ilma ftit ‘il barra minn xtutna.", "Huwa insista li lanqas biss għandha tgħaddi mill-kurituri tal-Awtoritajiet konċernati li dawn il-persuni jerġgħu jirritornaw lura fil-Libja – hekk kif iddeskriva din is-sitwazzjoni bħala waħda bla ebda preċedent.", "Andrew Azzopardi sostna li s-sitwazzjoni hija waħda prekarja jekk id-diskors li qalet il-kelliema tal-MV Sea-Watch 3 huwa minnu.", "Dan hekk kif Lindardi saħqet li preżentament fuq il-biċċa tal-baħar hemm id-doppju tal-ammont ta’ persuni li suppost ikun hemm abbord, b’numru minnhom iħossuhom ma jifilħux fuq l-oħrajn.", "Id-Dekan tal-Fakultà saħaq li l-Gvern u l-poplu Malti huma magħrufa għall-qlubija u l-ġenerożità tagħhom.", "Huwa insista li pajjiżna huwa moralment marbuta sabiex nilqgħu lil dawn l-individwi u nużaw il-preżenza diplomatika tagħna fl-Unjoni Ewropea u fin-Nazzjonijiet Uniti sabiex din is-sitwazzjoni tissolva mill-aktar fis possibli.", "Huwa insista li permezz ta’ Tweets u stqarrijiet lill-media m’huwa ser jissolva assolutament xejn." ]

[ "L-ex stilla tal-futbol George Weah ġie elett bħala l-President il-ġdid tal-Liberja.", "L-ex plejer ta' Milan u Paris St. Germain fost l-oħrajn għeleb lil Joseph Boakai li tellaq miegħu fit-tieni rawnd tal-elezzjoni Presidenzjali.", "Weah li wara li rtira mill-futbol, daħal fil-politika u kien anki fis-senat tal-pajjiż, kiteb fuq Twitter li jħossu emozzjonat li se jkollu r-responsabilità ta' pajjiż f'idu.", "Kienu bosta minn dawk li appoġġjaw lil Weah li ħarġu jiċċelebraw fil-kapitali Monrovia.", "Il-Liberja għaddiet minn kriżi politika wara l-oħra u ġeneralment il-poter għadda minn persuna għall-oħra wara kunflitt imdemmi.", "Weah mistenni jieħu post Ellen Johnson Sirleaf li kienet l-ewwel mara li laħqet President f'pajjiż Afrikan b'mod demokratiku." ]

[ "Mil-lum l-Erbgħa fit-3pm, TVM se jibda jxandar is-serje fi tlett puntati bl-isem ta' Il-Leħen li Dewa Mill-Bir.", "Din hi produzzjoni li kienet ixxandret għall-ewwel darba f'Ġunju tal-1980.", "Huwa kapolavur tad-drammaturgu Taljan Ugo Betti.", "Bi traduzzjoni ta' ta' Charles Abela Mizzi, Betti kien oriġinarjament semma dan id-dramm klassiku \"Delitto all'isola delel Capre\".", "Il-Professur Joe Friggieri kien ipproduċa di is-serje u d-direzzjoni televiżiva kienet ta' Albert Marshall, filwaqt li dik artistika kienet ta' Lino Farrugia.", "Fiha naraw biss ħames atturi: Doreen Grech, Jane Marshall, Karmen Azzopardi, Karmenu Gruppetta u Godwin Scerri.", "Fuq il-Gżira tal-Mogħoż jasal raġel misterjuż, Anġlu.", "Hu kien inbagħat minn Neriku, ir-raġel ta' Agatha, illu mejjet.", "Ma' Agatha jgħixu wkoll Pija u Silvja.", "Ħajjithom iqattgħuha 'bogħod miċ-ċiviltà – ħajja bla ħajr li tkidd u tifni.", "Imma x'mar jagħmel Anġlu għand dawn it-tlett nisa?", "Bejn in-nisa tinbet l-għira għax jixtiequh.", "Iżda ma jdumux ma jintebħu li ħadd minnhom ma jista' jieħdu u għalhekk jiddeċiedu li jilagħbu ċajta goffa.", "Kollox hu marbut mal-bir b'xibrejn ilma fid-dar tagħhom.", "Meta Anġlu jinżel biex iġib żewġ fliexken inbid, huma jaqtagħlu l-ħabel...", "It-tieni u t-tielet parti jixxandru għada l-Ħamis u pitgħada l-Ġimgħa, dejjem fit-3pm fuq TVM." ]

[ "Numru ta’ sewwieqa tal-muturi iltaqgħu sabiex iqajmu kuxjenza sabiex tinbena trakka, kemm għal-muturi, kif ukoll għal-karozzi, fejn il-fondi minn din l-attività kienu kollha b’risq Puttinu.", "Il-grupp riders espremew magħna l-importanza li jaraw li f’Malta jkollna trakka.", "Dan sabiex isservi lil dawk li huma intiżi u entużjasti b’mod sikur, filwaqt li tneħħi l-periklu mit-toroq.", "Net News tkellem ma’ wieħed mill-membri ta’ dan il-grupp fejn qalilna l-bżonn li Malta jkollna trakka.", "Huwa qalilna ukoll li sa issa għad m’hemm l-ebda ħsieb jew pjan li din it-trakka timmaterjalizza ruha.", "Waqt l-attivita’ tfakkret ukoll il-memorja ta’ Francois Bajada, ir-raġel ta’ 36 sena li ftit tal-jiem ilu miet ħabta u sabta.", "Francois kien wieħed mill-fundaturi ta’ dan il-grupp u kellu ħafna għal qalbu il-muturi.", "RITRATTI: Tal-muturi jsellmu lil Francois għall-aħħar darba" ]

[ "Il-UĦM tirreaġixxi għall-kummenti tal-PM meta qal li l-barranin qed jgħinu biex il-pensjonijiet jibqgħu sostennibbli", "Il-UĦM - Voice of the Workers saħqet li jekk huwa minnu dak li qal il-Prim Ministru, jiġifieri li l-barranin qed jgħinu biex il-pensjonijiet jibqgħu sostennibbli, ikun ifisser li l-pajjiż mhux qed jippjana u jħares ‘il quddiem sabiex il-pensjonijiet ikunu mibnija fuq pedamenti sodi.", "Fi stqarrija, il-UĦM fakkret li wieħed ma jistax jeskludi lanqas li numru ta’ barranin qed jibqgħu jgħixu Malta bi drittijiet ugwali daqs il-Maltin fejn jidħlu servizzi soċjali, bħal sptarijiet b’xejn u pensjoni taż-żewġ terzi.", "“Dawn il-benefiċċji allura jispiċċaw ta’ piż fuq il-pajjiż,” kompliet il-unjin.", "“Barra minn hekk, anki f’każ li dawn il-barranin jitilqu minn Malta wara diversi snin, dawn meta jaslu għall-età tal-irtirar ikollhom dritt li japplikaw għall-pensjoni minn Malta.", "Dan huwa wkoll piż fuq il-pajjiż.”", "Kien hawn li l-unjin staqsiet jekk dawn l-eluf ta’ barranin li qed jgħidu x’Malta hux kollha qed iħallsu l-bolla.", "“Wieħed ma jistax jeskludi li numru  minnhom qed jaħdmu bil-moħbi u la jħallsu bolla u lanqas", "income tax", ".”", "Temmet tisħaq li waħda mill-miżuri li l-Gvern għandu jieħu hija li l-flus li jinġabru mill-bolla jmorru kollha ġo fond apposta u separat u biex minn dan il-fond jitħallsu biss il-pensjonijiet.", "Appellat ukoll biex is-", "surplus", "li jkun hemm jiġi investit ħalli dan il-fond jibda jikber u jissaħħaħ għall-futur.", "Dan sabiex ma nibqgħux niddependu fuq il-barranin biex il-pensjonanti jirċievu l-pensjoni.", "Aqra aktar:" ]

[ "Il-Partit Nazzjonalista jiċħad kategorikament l-allegazzjonijiet li saru dwar il-pagi ta’ Rosette Thake u Brian St John", "Dak li għamel ilbieraħ il-Kap tal-Partit Nazzjonalista Simon Busuttil, meta waqaf għat-theddid, huwa bla preċedent fil-politika Maltija u juri d-determinazzjoni tiegħu li jnaddaf il-politika f’pajjiżna.", "L-ebda donazzjoni, kbira kemm hi kbira, żgħira kemm hi żgħira, mhi se tagħlaq ħalq il-Partit Nazzjonalista jew iżżommu milli jieħu pożizzjoni kontra t-trasferiment tal-art tal-ITS bil-mod kif sar.", "Kulħadd jaf li l-Partit Nazzjonalista jgħix bid-donazzjonijiet tan-nies, fosthom individwi, familji u nies fin-negozju.", "Proprju lbieraħ waqt Maratona Ta’ Ġbir ta’ Fondi, dawn id-donazzjonijiet laħqu s-somma sabiħa ta’ €266,459.", "Dawn id-donazzjonijiet jiffinanzjaw l-operat tal-partit, l-attivitajiet politiċi u anki s-salarji tal-ħaddiema tal-partit.", "Mhux veru li xi impjegat jew uffiċjal tal-partit jitħallas mingħand xi individwu jew kumpanija oħra, kif ġie allegat dwar is-Segretarju Ġenerali Rosette Thake.", "Is-Segretarju Ġenerali titħallas is-salarju tagħha mill-Partit Nazzjonalista.", "Matul is-sena li għaddiet, il-Partit Nazzjonalista rċieva €1,170,186 f’donazzjonijiet.", "Din is-somma ġiet dikjarata diġà mal-Kummissjoni Elettorali.", "(Ritratt hawn taħt)", "Minn din is-somma ta’ donazzjonijiet matul l-2016, total ta’ €3,500 waslu mingħand is-sur Silvio Debono.", "Minbarra dan, matul is-sena li għaddiet, żewġ kumpaniji li fihom hemm involut is-sur Debono, kellhom relazzjoni kummerċjali mal-kumpanija Media.link Communications li għaliha tħallset is-somma komplessiva ta’ €70,800.", "Mhux veru li s-sur Brian St John, Chief Corporate and Business Strategy, jitħallas mingħand dawn iż-żewġ kumpaniji.", "Huwa jitħallas is-salarju tiegħu mill-kumpanija Media.link Communications.", "Għaldaqstant, il-Partit Nazzjonalista jiċħad kategorikament l-allegazzjonijiet li saru dwar il-pagi ta’ Rosette Thake u Brian St John.", "Il-Partit Nazzjonalista jtenni l-pożizzjoni tiegħu li t-trasferiment tal-art tal-ITS għandu jiġi investigat mill-Awditur Ġenerali u mhu se jħalli lil ħadd jagħlaqlu ħalqu.", "Il-ballun issa huwa f’saqajn Joseph Muscat li għandu jgħid il-verità sħiħa dwar dan id-deal." ]

[ "Kien sajf mimli entużjażmu għal Ħamrun Spartans hekk kif issieħeb magħhom l-investitur Għawdxi, Joseph Portelli li miegħu ġab proġett ta' tliet snin, u akkwisti immedjati, fosthom taż-żewġ żgħażagħ internazzjonali Maltin, Joseph Mbong u Juan Carlos Corbalan .", "Ħamrun qed jaspiraw f'staġun suċċess u llm jibdew il-Kampjonat Premier b'dwell dirett u delikat kontra Sirens; l-istess tim li fl-ewwel staġun tiegħu mal-kbar tal-futbol Malti, irrnexxilhom jikkwalifikaw għal post fl-Ewropa.", "Sirens, immexxija mill-eks kowċ ta' Ħamrun, Steve D'Amato, komplew isaħħu l-iskwadra tagħhom matul dan is-sajf.", "Fost l-akkwisti l-aktar importanti tagħhom huma kisbu l-firma tad-difensur Jonathan Pearson , u tal-attakkanti Wilfred Domoraud u Michael Mifsud.", "Hu diffiċli biex tbassar x'jista' jiġri f'dan il-konfront, izda żgur li hemm stennija kbira għal din l-ewwel partita tal-istaġun, miż-żewġ settijiet ta' partitarji, b'dawk ta' Ħamrun qed jittamaw li l-ewforija kollha li ġabet magħha l-aħbar li wieħed mill-aktar negozjanti magħrufa lokalment, fil-qassam tal-propjetá u l-iżvilupp, tissaraf f'riżultati li tassew jagħtu gost u pjaċir lill-Ħamruniżi.", "Minn naħa l-oħra, dan l-istaġun se jkun qed jagħtina tweġiba għad-domanda ta' jekk l-istaġun storiku li għamlu Sirens fl-2020/21, kienx wieħed ta' darba jew le." ]

[ "Il-Partit Demokratiku jibqa' jisħaq li huwa kontra li sptarijiet pubbliċi ngħataw lill-privat", "Il-Partit Demokratiku fakkar li hu minn dejjem kien kontra li tliet sptarijiet pubbliċi jingħataw f’idejn kumpanija privata bil-Kap Godfrey Farrugia jsejjaħ għal Strateġija Nazzjonali għal Sistema tal-Kura tas-Saħħa.", "Filwaqt li saħaq li l-ftehim mal-Vitals kien wieħed ħażin għall-aħħar, il-Kandidat Anthony Buttigieg staqsa min kien responsabbli għal dak li sejjaħlu “fjask.”", "Buttigieg insista li l-mod kif sar dan il-ftehim imur kontra l-interess pubbliku, tant li fi kliemu, id-Deputat Prim Ministru u l-Ministru għas-Saħħa Chris Fearne, dejjem żamm ‘il bogħod minnu tant li reġa’ nnegozja mill-ġdid ma’ Steward Health Care meta din ħadet f’idha l-isptarijiet mingħand il-Vitals.", "Iżda ma waqafx hemm.", "Kompla jisħaq li s-servizz li qiegħed jingħata fl-Isptar Ġenerali ta’ Għawdex għadu lura ħafna milli jilħaq l-aspetattivi tal-Għawdxin.", "“Il-ħaddiema ma jafux jekk għandhomx iduru fuq il-Gvern jew imorrux għand Steward?”", "Intant, ilbieraħ, il-Kap tal-Oppożizzjoni Adrian Delia saħaq li l-Gvern", "reġa' għamel tentattivi oħra biex iwaqqaf il-kawża li fetaħ biex it-tliet sptarijiet li ngħataw lil Vitals Global Healthcare (VGH) jingħataw lura lin-nies.", "Ilbieraħ, il-Qorti qatgħatha li se tiddeċiedi fuq l-appell li għamel il-Prim Ministru, f'Marzu li ġej.", "Il-Prim Ministru kien appella biex il-kawża miftuħa mill-Kap tal-Oppożizzjoni dwar il-kuntratt mogħti lill-VGH, tkun maqsuma f'diversi kawżi separati.", "Delia, minn naħa tigeħu qed jitlob biex il-kuntratt li sar bejn il-Gvern u l-VGH ikun annullat.", "Ara hawn", "l-istorja kollha tal-Vitals Global Healthcare, minn meta ġew sakemm telqu" ]

[ "Statistika tal-Eurostat tpoġġi lil Malta fis-sitt post fost it-tmienja u għoxrin pajjiż tal-Unjoni Ewropea, bl-anqas piż tat-taxxa u tal-bolla paragun mal-Prodott Domestiku Gross.", "Skont iċ-ċifri tal-Eurostat huma biss l-Irlanda, ir-Rumanija, il-Bulgarija, il-Litwanja u l-Latvja li għandhom piż tat-taxxa inqas minn ta’ Malta.", "Skont din l-istatistika, is-sena li għaddiet, il-proporzjon tat-taxxa mal-Prodott Domestiku Gross f’Malta kien ta’ 32.7 fil-mija, u juri li l-piż tat-taxxa naqas b’0.2 fil-mija meta mqabbel mas-sena ta’ qabel, u b’wieħed fil-mija meta mqabbel mal-2012.", "Franza kellha l-ogħla piż tat-taxxa li jiskorri l-48 fil-mija tal-prodott domestiku gross.", "Il-Eurostat qal li s-sena li għaddiet, globalment kien hemm żieda żgħira fil-livell tat-taxxa u l-kontribuzzjonijiet tas-sigurtà soċjali, kemm fil-pajjiżi taż-żona ewro u anke fil-pajjiżi tal-Unjoni Ewropea." ]

[ "Is-sajjied anzjan jieħu l-każ tiegħu l-Qorti wara li ntalab minn Transport Malta biex iħallas ’il fuq minn €2,000 fi spejjeż u wara li ġie mwissi li l-luzzu se jinbiegħ b’irkant jekk jonqos milli jħallas", "Martin Caruana, is-sajjied anzjan li spiċċa bla luzzu wara li dan kien irmunkat minn fuq skal f’Marsaxlokk, ressaq protest ġudizzjarju kontra Transport Malta, il-Kummissarju tal-Pulizija u anke d-Direttur Ġenerali tad-Dipartiment tas-Sajd u l-Akwakultura u qed jitlob li dawn iħallsu d-danni, mhux biss għax qed jisħaq li aġixxew b’mod abbużiv, iżda anke minħabba l-ħsara li ġarrab il-luzzu.", "Kienet il-gazzetta ILLUM li fil-11 ta’ Novembru li għadda, irrapportat kif Martin Caruana", "ma kellux triq oħra ħlief li jieħu passi legali bl-għan li jingħata lura l-luzzu li tteħidlu aktar minn xaharejn ilu.", "Din il-ġimgħa, il-gazzetta ILLUM reġgħet tkellmet mas-sajjied Xlukkajr li b’qalbu maqsuma spjega kif il-luzzu saritlu ħafna ħsara mhux biss waqt it-traġitt minn Marsaxlokk sal-Marsa (fejn qed jinżamm), iżda l-ħsara qed tibqa’ ssirlu kuljum sakemm jibqa’ jinżamm fil-miftuħ fl-istat li jinsab fih.", "Iżda dan ma kienx biżżejjed.", "Fil-21 ta’ Novembru, Martin Caruana rċieva ittra mingħand Transport Malta biex iħallas is-somma ta’ €2,035 biex ikopri l-ispejjeż għall-irmonk u t-trasport tal-luzzu.", "Is-sajjied anzjan ingħata ħamest ijiem ċans biex iħallas din is-somma u kien imwissi li Transport Malta kienet se tgħaddi biex tinforza dan il-ħlas, kif ukoll il-ħlas ta’ €15 għal kull jum li l-luzzu jdum miżmum.", "Transport Malta wissietu li jekk ma jħallasx, il-luzzu se jinbiegħ bl-irkant biex jinġabar il-ħlas.", "X’kien ġara eżatt?", "Kollox beda fl-20 ta’ Ottubru li għadda, meta Caruana tella’ l-luzzu fuq wieħed mill-iskalin (rampa li tagħti għall-baħar minn fejn jittellgħu u jitniżżlu d-dgħajjes) f’Marsaxlokk biex ikun jista’ jagħmel fuqu xi xogħlijiet ta’ manutenzjoni.", "Caruana kien tella’ l-luzzu bl-għajnuna tal-persuna inkarigata mid-Dipartiment tas-Sajd biex jopera l-winċ li hemm apposta u fl-ebda ħin ma kien infurmat li fi ftit jiem kellhom jibdew xogħlijiet fuq dan l-iskal.", "Meta Caruana kien diġà qaxxar kważi l-luzzu kollu, kien intalab biex ineħħih biex jibda xogħol fuq l-iskal.", "Minkejja li kien spjega lill-awtoritajiet li ma jistax iniżżel il-luzzu fil-baħar, minħabba li kien imqaxxar u ma seta’ jieħdu mkien aktar, anke minħabba l-kobor tiegħu, il-luzzu kien ġie kkonfiskat u ttieħed fi Flagstone Wharf fil-Marsa.", "Kumpanija privata tikkonferma li l-luzzu qed issirlu l-ħsara", "Iżda f’kummenti mal-ILLUM, is-sajjied anzjan spjega kif kull ġurnata li qed tgħaddi, il-luzzu qiegħda ssirlu ħafna ħsara.", "“Kull sajjied jaf li wara li jqaxxar dgħajsa jew luzzu, wara tlett ijiem ikun irid jagħti ż-żejt lill-injam.", "Jekk ma jagħmilx dan, l-injam jibda jaqsam,” spjega Caruana.", "Fil-fatt, il-protest ġudizzjarju jispjega kif Caruana qabbad kumpanija privata biex tħejji rapport dwar il-ħsarat fil-luzzu, liema rapport kien mehmuż ukoll mal-protest u jikkonkludi kif il-luzzu mhux qed jinżamm kif suppost u kif qed issirlu aktar ħsara.", "Jispjega kif l-injam imqaxxar miż-żebgħa qiegħed jogħlob, it-twavel qed jitbewqu minn ma’ xulxin u l-imsiemer qed isiru laxki.", "Iżda l-ħsara ma saritx biss tul ix-xhur li matulhom il-luzzu ilu kkonfiskat.", "Fil-fatt, fil-protest ġudizzjarju, Martin Caruana jisħaq li l-luzzu ġarrab “ħsarat konsiderevoli,” waqt li kien qiegħed jiġi rmunkat.", "“Il-kuntrattur inkarigat mill-Awtorità biex iġorr il-luzzu ma kienx attrezzat b’apparat adegwat u meħtieġ,” ikompli jgħid ir-rikors.", "Tant hu hekk, li skont Martin Caruana, il-kuntrattur talbu biex jisilfu l-posti, anke jekk dawn jintużaw biex luzzu, jew dgħajsa, jinżammu stabbli f’pożizzjoni fissa u mhux waqt il-ġarr.", "‘Ippreferew jagħmlu ħsara flok jistennew ħamest ijiem’", "Il-protest ġudizzjarju jgħaddi biex jispjega l-affarijiet kif ġraw u jakkuża lill-awtoritajiet inkwistjoni li aġġixxew b’mod mhux raġonevoli.", "“Il-fatt li l-liġi tathom ċerti poteri ma jfissirx li huma jistgħu jaġixxu b’mod leġittimu u irraġonevoli u jwettqu abbuż ta’ poter,” ikompli l-protest.", "Hawnhekk jgħaddi biex jispjega pass pass dak li kien irrapportat mill-gazzetta ILLUM, fosthom kif is-sajjied kien tella’ l-luzzu bl-għajnuna tal-persuna inkarigata mid-Dipartiment tas-Sajd li fl-ebda ħin ma infurmah li ma setax itella’ l-luzzu minħabba xogħlijiet li kienu se jibdew fuq l-iskal.", "Jispjega wkoll kif Martin Caruana spjega kemm lil Transport Malta u anke lill-Pulizija li ma setax iċaqlaq il-luzzu fl-istat li kien fih.", "Fakkar li fil-ġranet meta seħħ il-każ, iż-żewġ krejns tal-Hard Standing Facility kienu żarmati minħabba manutenzjoni u għalhekk aktar u aktar ma kellux fejn jieħu l-luzzu ta’ 31 pied.", "Fil-fatt, il-protest ġudizzjarju jsemmi wkoll kif kieku l-awtoritajiet taw ħamest ijiem ċans lis-sajjied, il-luzzu kien seta’ jitneħħa minn fuq l-iskal hekk kif wieħed mill-krejns tal-Hard Standing Facility tranġa u seta’ jintuża.", "“L-intimati ppreferew jikkawżaw dannu lil-luzzu u jagħmlu ħsara lill-esponent milli jistennew ħamest ijiem.”", "Il-protest jakkuża lill-awtoritajiet, inkluż lill-Ispettur tal-Pulizija li kien għamel kuntatt ma’ Caruana li fl-ebda ħin ma qalulu meta kienu se jirmonkawlu l-luzzu, anke jekk sa ftit sigħat qabel kien tkellem mal-istess spettur.", "Fil-fatt, Martin Caruana kien irrakkonta mal-gazzetta ILLUM li induna li kienu qed jeħdulu l-luzzu għax inzerta niżel Marsaxlokk b’kumbinazzjoni.", "Għal mistoqsijiet tal-ILLUM, Transport Malta kienet qalet li meta kellu jibda x-xogħol kienet infurmata li s-sajjied kien laħaq tella’ l-luzzu fuq l-iskal u kellu xogħol ta’ tliet ġimgħat fuqu.", "Madanakollu, kelliema kienet saħqet li mill-Għaqda Kooperativa tas-Sajd kienu kkonfermaw li x-xogħlijiet jistgħu jibdew u li kienu se jkellmu lil Caruana, anke jekk is-sajjied saħaq li din l-Għaqda qatt ma għamlet kuntatt miegħu u kienu biss il-Pulizija li fil-31 ta’ Ottubru reġgħu ċemplulu u infurmawh li jekk mhux se jneħħi l-luzzu kienu se jiġbduh.", "“Ironikament dan l-aġir seħħ fi żmien meta l-istess Dipartiment tas-Sajd u l-Akwakultura kien qiegħed ivara skema ta’ għajnuna biex ikunu rrestawrati d-dgħajjes tradizzjonali li ftit ftit qed jintilfu,” ikompli l-protest.", "Kif kien saħaq mal-gazzetta ILLUM, Martin Caruana insista wkoll li l-iskal li fuqu kien ittella’ l-luzzu tiegħu kien issewwa ftit tax-xhur qabel u x-xogħlijiet fuqu kienu minimi u għalhekk, il-kuntrattur seta’ faċilment beda minn skalin oħra li għandhom ħsara kbira tant li lanqas jistgħu jintużaw.", "F’email iddatata 30 Ottubru, Perit ta’ Trasport Malta kkonfermat lil Caruana li l-intervent fuq dan l-iskal kien se jkun wieħed minimu u ma kellux isirresurfacing tal-wiċċ tiegħu.", "Madanakollu, fl-istess email, il-perit tispjega li “l-kuntrattur għandu bżonn jibda jaħdem fuq l-iskal li jirrikjedi intervent żgħir biex meta jasal jaħdem fuq l-iskalin fejn ix-xogħol huwa aktar kumpless, ikollu s-sistema ta’ kif se jaħdem diġà stabbilita.”", "Kif kienu wieġbu l-awtoritajiet?", "Fid-dawl ta’ dan kollu, is-sajjied, permezz tal-Avukat tiegħu Tonio Azzopardi, qed jitlob lill-Qorti biex tinvestiga dan il-każ u biex l-awtoritajiet li kontrihom tressaq il-protest, iħallsu d-danni li ġarrab.", "Dwar dan il-każ, il-gazzetta ILLUM kienet bagħtet mistoqsijiet lis-Segretarju Parlamentari responsabbli mis-sajjieda, Clint Camilleri u anke lid-Dipartiment tas-Sajd.", "Id-Dipartiment tas-Sajd insista li hu ma jidħolx fix-xogħlijiet li qed isiru, filwaqt li s-Segretarjat Parlamentari baqa’ ma weġibx." ]

[ "Uffiċjali għolja tal-Kummissjoni Ewropea jinsabu f'Malta u dalgħodu kellhom laqgħat mad-Deputat Prim Ministru, Louis Grech u s-Segretarju Parlamentari, Ian Borg.", "Dawn huma s-Segretarju Ġenerali tal-Kummissjoni Ewropea, Alexander Italianer u l-Kap tal-Kabinett tal-President tal-Kummissjoni Ewropea, Martin Selmayr.", "Fost it-temi fuq l-aġenda hemm il-Presidenza tal-Unjoni Ewropea li Malta tassumi fil-bidu tas-sena d-dieħla u li t-tħejjijiet għaliha jinsabu fl-aqwa tagħhom." ]

[ "It-tim nazzjonali Malti ta’ taħt l-20 sena kiseb l-ewwel rebħa fil-kampjonat ewropew ta’ taħt l-20 sena ta’ diviżjoni B meta għeleb lil Moldova 96-48.", "Għat-tim Malti din kienet l-ewwel rebħa f’Diviżjoni fl-ewwel dehra tagħhom.", "Huma qed jilagħbu dawn il-logħbiet biex jikklassifikaw bejn is-17 u l-21 post.", "Dan wara li ż-żgħażagħ Maltin lagħbu fi Grupp Ċ fejn kienu megħluba fl-erba’ logħbiet.", "It-tim ta’ Andrea Paccarie tilef 92-61 kontra l-Albanija, 90-69 kontra Ġeorġja, 84-65 kontra r-Rumanija u 99-60 kontra l-Maċedonja.", "Illum, il-Maltin kienu aħjar mill-avversarji tul il-logħba kollha u rebħu l-erba’ sessjonjiet fejn wara l-ewwel żewġ sessjonijiet kienu 40-21 minn fuq.", "Huma komplew ikabbru d-distakk biex iddominaw l-aħħar sessjoni u rebħu b’distakk kbir.", "Għat-tim Malti spikka Kurt Cassar b’19-il punt, b’Jacob Formosa u Alec Felice Pace jiskorjaw ukoll 18 u 17-il punt rispettivament.", "Għada ż-żgħażagħ Maltin jilagħbu kontra r-Repubblika tal-Irlanda." ]

[ "\"ONE Telivision għadu kif beda xandira storika bħala l-ewwel stazzjon Malti li beda jxandar bit-teknoloġija ultra moderna 4K.", "F'isem il-Partit Laburista nirringrazzjaw lill-impjegati kollha ta' ONE Group li ħadmu biex din il-ħolma saret realtà minkejja l-kompetizzjoni u l-isfidi ma jaqtgħu xejn.", "Grazzi mill-qalb.\"", "Kien b'dan il-messaġġ fil-konferenza ġenerali tal-Partit Laburista li l-istazzjon ONE beda jxandar bit-teknoloġija 4K.", "Wara diversi preparamenti u ħidma sfieqa mit-tekniċi tal-istazzjon, ONE beda tassew ixandar il-futur.", "\"Dan huwa l-futur, futur tal-istazzjon, futur li huwa bbażat fuq teknoloġija ġdida u kuntenti ħafna illi din it-tekonoloġija se sservi biex il-Partit Laburista jwassal kemm jista' jkun b'mod b'saħħtu u qawwi u bl-aqwa stampa possibli l-kampanja elettorali li telqet illum.\"", "Din it-teknoloġija 4K taf il-bidu tagħha fl-istazzjon ONE wara li nxtara l-vann, grazzi għad-donazzjonijiet tat-telespettaturi ta' dna l-istazzjon.", "Minn hemm kienet bdiet ħidma biex l-istazzjon jinvesti f'apparat ġdid li jikkumplimenta mal-OB Unit li nġab minn barra biex imbagħad wasalna għal dan il-jum meqjus storiku fl-istorja tax-xandir f'pajjiżna.", "\"Illum qegħdin inxandru l-aqwa stampa.", "Erba' darbiet isbaħ mill-istampa HD, jiġifieri għalhekk 4K u dan huwa jum storiku għall-istazzjon ONE għaliex huwa l-ewwel stazzjon Malti illi qiegħed ixandar b'din it-teknoloġija ġdida.\"" ]

[ "Għal ex drogat ta' 52 sena, Dar Charles Miceli fil-Mosta mhux biss serviet ta' rifuġju, iżda sakemm dam fiha biddlitlu ħajtu.", "Huwa qal li kemm-il darba kien waqa' fil-vizzju tad-droga, iżda kemm ilu li temm il-programm ta' rijabiltazzjoni mid-droga minn Dar Charles Miceli, ma jridx jaf iżjed bi droga għax għaraf is-sabiħ u l-valuri tal-ħajja mingħajr ebda dipendenza fuq dan il-vizzju.", "\"Fil-verità lanqas tkun qed tgħix.", "Lanqas tkun taf x'inhu jiġri madwarek għax ma tindunax x'inhu jiġri għax ħlief droga ma tarax, u kif tqum u kif se jirnexxielek iġġib id-droga.", "Tkun qed teżisti mhux qed tgħix fil-veritaa.\"", "B'dan il-kliem, Stefan, isem fittizju biex nipproteġu l-identità tiegħu, jiddeskrivi kif kienet ħajtu fil-ħafna snin li dam jiddependi mid-droga.", "Beda jmiss mad-droga wara li qabad kumpanija ħażina ta' 13-il sena, seba' snin wara iddeċieda li jidħol San Blas għall-programm tal-Caritas u ta' 23 sena ħareġ mill-programm.\"Tista' tgħid kull droga li kien hawn kont spiċċajt użajtha.", "Kont spiċċajt anke fuq il-methadone dak iż-żminijiet jiġifieri.\"", "Madanakollu, waqa' darbtejn oħra fil-vizzju tad-droga.", "Stefan, li għandu 52 sena, qal li dan seħħ minħabba li tilef il-valuri f'ħajtu.", "\"Tibda titlaqhom ftit ftit lanqas tibda tinduna li qed titlaq l-affarijiet sakemm terġa tidħol fil-logħba li ma tantx hi sabiħa tidħol fiha bil-mod il-mod u lanqas tibda tinduna.", "Tibda titlaq il-valuri veru li l-programm itik.\"", "Hu għalhekk li Dar Charles Miceli, li ilha miftuħa ftit iżjed minn sentejn, qed tgħinu.", "Minħabba li x-xogħol tal-Caritas f'din id-dar hu li żżomm nies bħal Stefan milli jerġgħu jaqgħu.", "\"Reġa' saħħaħli l-valuri li għandna bżonn biex nibqgħu għaddejjin f'din il-ħajja.", "Dar Charles Miceli għalija hija xi ħaġa kbira anke wara programm… hawn nies li veru jixtiequlek il-ġid u bħal speċi mhux se jħalluk tegħreq….", "Illum il-ġurnata jien inħossni ferħan li qed ngħix bla droga u b'affarijiet żgħar nieħu pjaċir bihom.", "Id-droga dan ma ttihulekx, ħlief imdejjaq, indannat, jekk ma tipprovax tneħħi ħajtek bħalma kemm-il darba pruvajt inneħħi ħajti jien ukoll jiġifieri.", "Il-ħajja clean hija veru sabiħa.\"", "Stefan huwa wieħed minn 12-il ex drogati li ggradwaw wara li lestew il-programm tad-droga u baqgħu jattendu darba fil-ġimgħa u jżommu kuntatt mad-dar sakemm ikollhom bżonn.", "Il-psikologu u kordinatur tas-servizzi ta' rijabilitazzjoni tal-Caritas, Joshua Aquilina, qal li huma bosta l-ex drogati jew dawk li għadhom qed jirrijabilitaw ruħhom li jfittxu s-servizz ta' Dar Charles Miceli b'mod regolari.", "\"Dar Charles Miceli noffru servizz 24 hours fejn il-klijenti jistgħu jiġu hanwhekk anke jekk għaddejjin minn mumenti diffiċli tul il-ġurnata u l-lejl….", "Xi ħaġa li nagħmlu u nefasizzaw fuqha hi kemm hi sabiħa l-ħajja u kemm għandna x'niċċelebraw f'dil-ħajja anke bl-affarijiet sempliċi fl-attivitajiet li nagħmlu.\"", "Joshua Aquilina qal li f'Dar Charles Miceli jsiru wkoll servizzi fi gruppi li jgħinnu lil dawk li jkunu qed joħorġu mill-vizzju tad-droga." ]

[ "Fil-lukanda Cavalieri Art Hotel f’San Ġiljan, is-Sibt waranofsinhar saret il-preżentazzjoni tal-fondi miġbura b’risq Puttinu u Simon Schembri Blue Light Foundation.", "Il-flus inġabru waqt dawra bil-muturi organizzata minn Free Hoggers Malta fost il-membri tagħhom u sidien ta’ muturi oħrajn.", "Id-dawra saret fl-22 ta’ Settembru li għadda u fiha ħadu sehem iktar minn 130 sewwieq ta’ muturi differenti.", "B’kollox inġabru iktar minn €2,500 b’risq Puttinu u Simon Schembri Blue Light Foundation.", "Puttinu  Cares tgħin lil persuni milquta minn mard serju u l-familji tagħhom billi toffri akkomodazzjoni mingħajr ħlas għall-morda u l-qraba tagħhom biex jibqgħu qribhom waqt it-trattament barra mill-pajjiż", "Andrew Decelis għan-nom ta’ Puttinu Cares, qal li din id-donazzjoni tgħin fil-ħidma ta’ Puttinu", "Simon Schembri irringrazzja lis-sewwieqa tal-muturi għall-ġenerożita’ tagħhom.", "Simon Schembri Blue Light Foundation twaqqfet minn Simon Schembri – Kuntistabbli tal-Pulizija li weġġa’ serjament waqt il-qadi ta’ dmirijietu – bil-għan li toffri appoġġ psikoloġiku u finanzjarju lil membri tal-korpi dixxiplinati li jkunu nvoluti f’inċidenti serji waqt il-qadi ta’ dmirijiethom.", "Waqt il-preżentazzjoni, Geoffrey Pulis, minn Free Hoggers Malta ippreżenta wkoll rigal u donazzjoni liċ-ċkejken Quiven u l-familja tiegħu." ]

[ "– Beppe Fenech Adami, PN", "Id-deputat Nazzjonlaista Beppe Fenech Adami qal li l-Ministru tat-Turiżmu Konrad Mizzi għandu jerfa’ r-responsabbilà dwar dak li qed iseħħ ftitjiriet imħassra regolarment tal-Air Malta.", "Fil-parlament Beppe Fenech Adami qal li kien Gvern Nazzjonalista li wara l-1987 investa bis-sħiħ fis-settur u fl-ekonomija Maltija biex illum il-pajjiż qed jaqta’ l-frott ta’ dik il-viżjoni.", "Hu semma’ l-Belt u r-riabilitazzjoni li wettaq gvern Nazzjonalista biex illum il-Belt hi waħda attraenti fosthom ir-restawr, il-parlament ta’ Renzo Piano u l-proġett ta’ Bieb il-Belt.", "Il-PL kien kontra l-investiment kollu inkluż il-power station, il-cruise liner terminal, l-arjuport il-ġdid is-sitema diġitali u tant investiment ieħor.", "Ikun żball jekk it-turiżmu jittieħed for granted għaliex Malta qed tattira żewġ miljun turist fis-sena.", "Hu appella lill-Gvern li hu mhedi bis-suprlus biex jindirizza minn sisa l-problmei li t-turiżmu se jiffaċċja.", "Il-pajjiż jinsab sitwazzjoni redikola minħabba t-traffiku li qed jikkaġuna dewmien biex it-turisti jilħqu t-titjiriet.", "Id-deputat Nazzjonalista qal li fil-pajjiż hawn ħmieġ, partikolarment fiż-żoni turistiċi.", "Il-Gvern ma jistax iwaħħal fil-kunsilli lokali għaliex dan qed jixxaħħaħ magħhom.", "Fil-pajjiż hawn telqa tant li l-Belt lanqas tidher li l-belt kulturali tal-Ewropa.", "M’hawnx arblu mwaħħal dritt fil-Belt waqt li l-Belt saret żona ta’ kostruzzjoni sħiħa.", "L-industirja tal-bini qed tibqa’ għaddejja l-ħin kollu b’konsegwenzi fuq it-turiżmu, sostna Beppe Fenech Adami." ]

[ "L-iskema, kofinanzjata mill-Unjoni Ewropea, għandha l-għan li tgħin sabiex titrawwem fosthom kultura ta’ ikel tajjeb u sostenibbli", "Is-Segretarju Parlamentari għall-Biedja, Sajd u Drittijiet tal-Annimali Clint Camilleri nieda skema ġdida ta’ tqassim tal-frott, ħaxix u ħalib lit-tfal tal-iskola li se tkun qed issir b’investiment ta’ €900,000 fis-sena sal-2023.", "L-iskema, kofinanzjata mill-Unjoni Ewropea, għandha l-għan li tgħin sabiex titrawwem fosthom kultura ta’ ikel tajjeb u sostenibbli.", "Clint Camilleri qal li taħt din l-iskema l-ġdida, tfal li jattendu skejjel primarji tal-istat, tal-knisja u dawk privati ser igawdu minn għażla differenti ta’ frott u ħaxix fuq suġġerimenti u proposti li waslu kemm mill-ġenituri, kif ukoll mill-edukaturi.", "L-iskema se tkun qed tkopri wkoll l-ispejjeż kollha għat-tqassim tal-ħalib." ]

[ "Żewġ kokijiet Maltin fil-jiem li ġejjin se jħallu pajjiżna għal esperjenza f’Rimini, fl-Italja, fejn se jkunu qed jikkompetu fil-Global Chefs Challenge.", "Brady Dalli se jikkompeti fil-kategorija Global Chef, fejn irid iħejji starter, main course u deżerta għal sitt persuni.", "Dan waqt li Sheldon Sammut se jikkompeti għall-Young Chef Challenge fejn irid jipprepara main course u deżertà għal erba’ persuni.", "Huma ntagħżlu biex jirrappreżentaw lil pajjiżna wara li rebħu l-kompetizzjoni Chef of the Year organizzata lokalment kull sentejn mill-Malta Chefs Society.", "Il-Maltin se jkunu qed jikkompetu ma’ grupp ta’ bejn tmienja u għaxar pajjiżi mir-reġjun tagħna, bejn is-17 u l-20 ta’ Frar.", "Jekk jiksbu wieħed mill-ewwel żewġ postijiet fil-kategoriji tagħhom, il-Maltin imbagħad jgħaddu għall-fażi finali fejn jikkompetu ma’ kokijiet minn madwar id-dinja … ilkoll bit-tir li jieħdu t-titlu tal-aqwa kok fid-dinja, li attwalment jinsab għand it-Taljani." ]

[ "Emanuel Brignone ta' 58 sena, minn Bormla ngħata l-ħelsien mill-arrest, wara li l-ġimgħa li għaddiet tressaq il-Qorti u nżamm taħt arrest preventiv b'rabta ma' sejba ta' droga.", "Wara li f'April li għadda kienu trssqu l-Qorti żewġt aħwa minn Bormla, ġuvni u tfajla fuq traffikar ta' droga, kien l-Erbgħa, 29 ta' April, li ġie interrogat missierhom, Emmanuel Brignone b'rabta ma' ċirku ta' traffikar ta' droga fl-inħawi tal-Kottonera.", "Il-missier kien ingħata l-'police bail' li kien jgħodd sa Ġunju u dan anke minħabba l-pandemija tal-COVID-19.", "Joseph Brignone u oħtu Annalise Brignone kienu tressqu huma l-ewwel il-Qorti.", "Il-missier kien arrestat tliet xhur wara li wliedu, Joseph u Annalise kienu akkużati b'pussess aggravat ta' droga kokaina, kannabis u droga oħra.", "Il-ġimgħa li għaddiet il-missier wieġeb mhux ħati li ttraffika d-droga kokaina, kannabis u drogi oħrajn sintetiċi.", "Kif ukoll li kellu fil-pussess ta' droga li ma kinitx għall-użu personali.", "Il-Pulizija kienet tkellmet ma' missier l-aħwa Brignone li kienu ġew mixlija fil-Qorti li kellhom fil-pusses tagħhom żewġ kilos ta' droga sintetika, kilo kannabis u 30 gramma kokaina u armi.", "U dan peress li allegatament instabet droga fil-pusses ta' Annalise Brignone li kienet fid-dar ta' missierha fejn hija tgħix.", "Emmanuel Brignone ġie mixli wkoll li wettaq dan ir-reat f'post viċin li jkun iffrekwentat miż-żgħażagħ.", "Il-Maġistrat Neville Camilleri laqa' t-talba għal libertà proviżorja lill-imputat fuq depożitu ta' ‎€5,000 u garanzija personali ta' ‎€20,000 Huwa ġie ordnat ukoll jiffirma kuljum l-Għassa tal-Pulizija ta' Bormla u jkun id-dar bejn it-8.00pm. u s-6.00am.", "Il-Prosekuzzjoni tmexxiet mill-Ispettur Mark Anthony Mercieca u għall-akkużat dehru l-avukati Franco Debono, Amadeus Cachia u Francesca Zarb." ]

[ "Lifeguards tal-Malta Red Cross assistew koppja anzjana li sabet ruħha f'diffikulta waqt li kienet qed tgħum fil-bajja ta' Fraben fil-Qawra.", "Sorsi tagħna qalulna li waqt li l-koppja kienet qed tgħum ir-raġel ħassu ħażin fil-baħar u l-mara sabet ruħha f'diffikulta.", "Fi ftit minuti huma ttellgħu t-tnejn l-art mill-lifeguards u ngħataw l-ewwel għajnuna minnhom u minn żewġ first responders tar-Red Cross stess li waslu fuq il-post fi ftit minuti permezz ta' mutur u vettura oħra li kienet stazzjonata fl-akwati ta' Buġibba.", "Ir-raġel ittieħed l-Isptar permezz ta ambulanza mill-isptar Mater Dei.", "Il-kundizzjoni tiegħu għadha mhix magħrufa." ]